
PARTEA | 
Reincarcarea 
(Reload): 

ce înseamnă si 

de ce e importantă 


CAPITOLUL 
Introducere 


Salut, si bine ai venit! Ne bucurăm nespus că iti faci timp să 
citeşti asta. De asemenea, stim si că nu ai mult timp la dispoziție, 
aşa că promitem să fie o introducere scurtă. În orice caz, ceea 
ce ne-a determinat să scriem această carte este exact acel senti- 
ment — care persistă în minte și pe care probabil il ai și acum, 
citind — cum că nu avem niciodată destul timp pentru tot. 

Stilul de viață modern, care ne permite să păstrăm relații cu 
prieteni din toată lumea, să trăim în conexiune permanentă, să 
avem acces constant la produse achizitionabile de oriunde de 
pe planeta, ne poate coplesi si epuiza complet. Suntem siguri 
că ai observat multitudinea de articole $i cărți din ultima vreme, 
care susțin importanța eliminării stresului zilnic, a relaxării si a 
limitării numărului de sarcini. Toate au fost scrise dintr-un motiv 
întemeiat. Să-ţi fixezi o limită a angajamentelor poate fi un lucru 
bun și important. Oricum, suntem de părere că această viziune 
asupra a ceea ce numim stres nu e suficient nuanțată. Ei bine, 
ceea ce ne apasă nu e întotdeauna mulțimea de lucruri pe care 
trebuie să le facem, ci, adesea, problema e mai degrabă faptul 
că nu lăsăm loc de pauze între activităţile din programul nostru. 

Dacă esti ca noi, și tu te bucuri să ai multe de facut. Nu cauţi o 
cale să te oprești din a face lucruri. Vrei doar să le faci într-un mod 
inteligent, ca să te feresti de epuizare. 

Nu insinuăm că ar trebui să ignori ce spune știința despre 
stres. Fenomenul de burnout (epuizarea fizică și/sau psihică) 
devine din ce în ce mai răspândit în societatea noastră, chiar în 
măsură alarmantă. Dar dacă poți sa integrezi recuperarea ca pe 
o parte firească a vieţii tale, vei deveni mai rezistent la efectele 
nocive ale stresului, iar noi încurajăm acest lucru. 


De asemenea, ne dăm seama că această carte poate părea, 
cel puţin la prima vedere, destul de similară cu nenumărate alte 
cărți, asa că am dori să începem prin a-ţi spune cine suntem și de 
ce ar trebui să ne acorzi atenţie. 

Numele noastre sunt Catharina Enblad și Henrik Fexeus și, 
la fel ca voi, trăim vieţi în care totul se mișcă mai repede decât 
limita admisă. Catharina este jurnalistă și scrie în principal des- 
pre sănătate și starea de bine. De multi ani, ocupaţia sa îi cere 
să fie la curent cu ultimele progrese în cercetarea stresului și a 
recuperării, și, în consecinţă, a ajuns să aibă un interes deosebit 
pentru acest subiect. Henrik, pe de altă parte, și-a petrecut ulti- 
mii 15 ani observând capacităţile și comportamentele înnăscute 
ale fiinţelor umane, și este autorul câtorva cărți despre utilizarea 
la maximum a capacităților mentale. Capacitatea de a folosi recu- 
perarea în mod corespunzător e o piesă vitală a acestui puzzle. 

Niciunul dintre noi n-ar fi fost capabil să se concentreze pe 
diversele sarcini pe care ni le pun în cârcă viețile noastre sau să-și 
adune energia necesară pentru asta, dacă nu am fi folosit în mod 
activ reîncărcarea (reload) — propriul nostru concept holistic de 
recuperare. De fapt, dacă n-am fi folosit asta, probabil că amân- 
doi am fi clacat de mult. 

Și, practic, aproape că ni s-a întâmplat amândurora. 

Înainte ca Henrik să se intereseze în mod serios de importanța 
recuperării, a trecut printr-una dintre cele mai solicitante peri- 
oade ale vieții sale. Pentru el se cam umpluse paharul, după cum 


se spune. Într-o zi, s-a pomenit plimbându-se prin bucătărie ca 
un savant nebun, simtindu-si pieptul pe cale să explodeze și stră- 
duindu-se să-și stăpânească gândurile, care se învălmășeau cu 
rapiditate, scăpate de sub control. Pielea îl furnica de parcă s-ar 
fi rostogolit pe o pernita de ace și credea că e pe cale să facă un 
infarct. Dar asta nu s-a întâmplat. Anxietatea provocată de con- 
fruntarea cu o situație emoțională dificilă, laolaltă cu exigenţele 
vieții de părinte care-și crește singur copiii mici și, pe deasupra, 
necesitatea de a ține pasul cu munca îl secătuiseră treptat de 
puteri. În cele din urmă, corpul și mintea sa au spus „Destul!“ — 
iar el a făcut un atac de panică. A fost una dintre cele mai neplă- 
cute experienţe din viata sa și una de care în niciun caz nu era 
Ușor să scape. 

Catharina, pe de altă parte, a ajuns la secţia de urgente cu un 
puls accelerat. Doctorul nu a luat-o pe ocolite, ci i-a spus direct: 
„Mergeţi acasă și dormiti. Mergeţi direct acasă și direct la cul- 
care. Vă bate inima foarte tare și trebuie să vă liniștiți“. 

Șeful ei tocmai se îmbolnăvise grav și întregul birou se afla 
sub presiunea de a îndeplini niște cereri urgente de producţie. Pe 
deasupra, avea acasă trei copii și un sot de care să se îngrijească. 
Să meargă acasă și să doarmă? N-avea să se întâmple, doctorul 
putea să-și ia gândul de la așa ceva. Pur și simplu nu avea timp. 
Cumva, „eficiență“ e al doilea nume al ei. Dar acum ritmul vieții 
sale devenise atât de intens, încât nu mai avea niciun pic de timp 
pentru ea însăși. Acea programare la doctor a fost, până la urmă, 
un mod de a o trezi la realitate. 

Ti s-a întâmplat, probabil, să resimti efectele unei alergari 
la viteză maxima pentru prea mult timp. Rareori se sfârșește cu 
bine și sperăm ca această carte să te ajute sa eviti în totalitate o 
astfel de situație în viitor. Dorinţa noastră este să-ți oferim instru- 
mentele de care ai nevoie ca să supravietuiesti unei existente 
aglomerate — fără să renunti la lucruri pe care chiar vrei să le 

faci. Metodele pe care le vom prezenta aici se bazează pe studii 
recente despre stres, recuperare, mindfulness (o practică prin 
care se accentuează starea de conștientizare a prezentului, a 
gândurilor și a emoţiilor, a senzatiilor corporale și a tot ceea ce 
te înconjoară), administrarea timpului și alte strategii menite 
să ajute oamenii să-și organizeze viata. De fapt, nici nu e foarte 
dificil. Sunt tehnici practice, simple, pe care le poţi folosi apro- 
ximativ oricând vrei si care iti vor permite să te recuperezi atât 
fizic, cât şi psihic. Unele iti iau o oră, altele doar câteva secunde, 
și toate iti vor reîncărca bateriile. 
Numim acest proces reîncărcare. 


CAPITOLUL 2 


Le e, de fapt, 
feîncărcarea” 


Arta de a-ti trăi viata la viteză 
maximă 


„Leacul pentru un creier obosit trebuie căutat numai în izvoarele nesecate 
ale vieții, la care trebuie să ne întoarcem.” 


August Strindberg 


Trăiești într-o lume uimitoare, în care te bucuri de roadele unui 
incredibil progres tehnologic. Înainte aveai obiecte fizice, peri- 
sabile; acum ai informații invizibile, ușor accesibile, stocate 
în rețea. Nu mai e nevoie să te limitezi la a cumpăra cutii de 
DVD-uri cu câte un singur sezon dintr-un serial TV sau CD-uri 
cu câte un singur album fiecare. Acum ai toate emisiunile și 
toate albumele muzicale din lume la îndemână, oricând vrei. 
Ai aplicaţii de social-media pe telefon, care-ţi garantează acces 


* August Strindberg, Samlade skrifter D. 27, Prosabitar frân 1890-talet 
(Bonniers, 1917). (N. red.). 

constant la retele cu mii de oameni. Poti sa-ti platesti cumpara- 
turile trecându-ți ceasul prin fata unui senzor. Până și frigiderul 
tău e inteligent. 

Cu toate astea, există un pret pe care îl plătești ca să trăieşti în 
această utopie futuristă. Să fim în permanenţă la curent cu cele 
mai recente știri — fie că e vorba de noi dispozitive, de postările 
prietenilor pe Facebook sau de evenimente globale — a devenit 
o sarcină imposibilă, la care ne supunem atât pe noi înșine, cât 
şi unii pe ceilalți. Fluxul de informaţii nu se oprește niciodată, 
iar noi nu suntem nicicând la mai mult de un clic distanță de 
cunoașterea instantanee. Dar în același timp, să tii pasul cu abso- 
lut toate, tot timpul, este imposibil. 

Suntem, de asemenea, conectaţi în moduri care înainte 
păreau inimaginabile, ceea ce face să fie incredibil de dificil, 
dacă nu chiar imposibil, să ignorăm complet munca sau să 
petrecem putin timp singuri. Obișnuia să fie de la sine înțeles 
că apelurile de la serviciu încetează în momentul în care ai 
părăsit biroul. Dar acum, să refuzi să răspunzi la e-mailuri după 
ora 6 după-amiaza sau în timpul vacantelor a devenit un fel de 
„declaraţie“. Mai demult, răspunsul standard pentru „Ce mai 
faci?“ era „Bine, mulțumesc“. Astăzi însă e „Am atâtea de făcut 
în momentul ăsta!“ 

Funcționarea la viteză maxima tot timpul poate avea diverse 
efecte nedorite asupra ta. Poate ești unul dintre cei care se 
întreabă ce s-a întâmplat cu memoria lor? Obișnuiai să nu pierzi 
nimic din vedere, dar în ultima vreme trebuie să notezi orice 
lucru mărunt, ca măcar să ai o șansă să ţi-l amintești. Poate că 
nu prea-ti amintesti nici cum e să te simți cu adevărat odihnit și 
plin de energie. Dacă așa stau lucrurile, nu ești singur. În ziua 
de astăzi, cu toţii suntem într-o grabă pe care niciodată n-am 
intenționat s-o creăm și fără de care cu siguranță am prefera să 
trăim. 


TOȚI AVEM MULTE DE FĂCUT ÎN MOMENTUL 
ASTA 


Din ce in ce mai multi dintre noi începem să simțim că ritmul 
nostru de viata nu poate fi susținut pe termen lung. Adică, atunci 
când reuşim să simţim, în sfârșit, ceva. Adesea, nici măcar nu 
avem timp să ne gândim la impactul pe care modul nostru de 
viata îl are pe termen lung. Ajungem să suferim cu toții de sin- 
dromul „broaștei fierte“. Se spune că trucul pentru a fierbe o 
broască (nu că am recomanda să încerci așa ceva acasă) e să o pui 
într-o oală cu apă rece și să crești temperatura treptat. Se presu- 
pune că broasca n-o să observe creșterea temperaturii și astfel va 
rămâne în apă până va fi fiartă de vie (altfel, dacă e pusă în apa 
deja fierbinte, va sări din oală imediat). În mod similar, nici noi 
nu mai observăm cum ne afectează factorii de stres (financiari, 
psihici, emotionali, fizici sau temporali) pe care traiul modern 
îi azvârle către noi. Acest lucru ne poate împiedica să ne dăm 
seama că avem nevoie de o schimbare și că trebuie să învăţăm 
anumite strategii de administrare a sarcinilor care ni se impun. 
Și chiar dacă ești pe deplin conștient de toate aspectele pro- 
blemei tale, tot s-ar putea să te confrunti cu o dilemă neplăcută: 
Pe de altă parte, rapoarte de la Centrul de Prevenire și Control al 
Bolilor din Statele Unite, Agenţia de Sănătate Publică din Suedia 
și Institutul Naţional de Sănătate Publică din Danemarca — toate 
sugerează că mult prea mulți dintre noi suferim de lipsă de somn și 
lucrăm mult mai mult decât ar trebui. Suntem toți într-o competiție 
și nimeni nu îndrăznește să ia o pauză, fiindu-i frică să nu-l 
depășească altcineva între timp. În zilele noastre, presiunea de a ne 
desăvârși în plan academic, fizic și financiar începe din copilărie. 
Astăzi, te grabesti de la o prezentare în fata întregului depar- 
tament la o ședință în timpul prânzului despre noul proiect pe 

care il conduci, si in tot acest timp, te gandesti la cata nevoie 
ai de o clona care sa participe la cealalta sedinta importanta, pe 
care ai stabilit-o tot la ora pranzului. La un moment dat in tim- 
pul zilei, iti trece prin minte amintirea gentii de sport pe care ai 
pregatit-o cu atata grija pentru lectiile de atletism ale fiului tau. 
Geanta pe care ai uitat-o acasă, în hol. Zi de zi te gândești pe cine 
să vinzi pe eBay: șeful sau copiii. 

Sau poate te strădui să tocesti pentru examenele de sfârșit de 
an (care sunt toate planificate în aceeași săptămână, desigur), în 
timp ce petreci prea multe ore la slujba secundară (sau suferi de 
un sentiment de panică amestecată cu vinovăţie, fiindcă încă nu 
ai o slujbă secundară și te întrebi cum naiba să faci să-ți ajungă 
banii din cont până la finalul lunii. Când ai un moment de res- 
piro, simţi un nod în stomac, văzând cât de fericiți par toți ceilalți 
pe conturile lor de Instagram (nesuferitii aceia par să aibă timp 
chiar și pentru cursuri de yoga!) în timp ce tu încă n-ai avut timp 
nici măcar să-ți speli rufele săptămâna asta. 

Pe de altă parte, simți că toate trucurile de gestionare a stresu- 
lui, despre care ai citit în reviste și cărți, nu vor funcționa în cazul 
tău, fiindcă de obicei se concentrează pe faptul că trebuie să faci 
mai puţin. Ceea ce e exact lucrul pe care tu nu îl vrei. 

Tu vrei să continui să-ţi umpli timpul cu ședințe și activităţi 
distractive, captivante, educative și interesante. Tie iti place sa 
ai un program încărcat — atâta timp cât e plin de lucruri care 
mai degrabă iti imbogatesc existenţa decât de lucruri care te 
obosesc. Marea ta provocare e cum să găsești energia necesară 
pentru a face toate acele lucruri distractive (fiindcă pur și simplu 
sunt foarte multe) și a fi suficient de tenace pentru a rezolva și 
treburile mai putin distractive — totul fără a te secătui complet. 
Nu vrei să faci mai putin, ci vrei mai multă energie. 

Dar dacă e adevărat că tindem să rătăcim drumul când ne grăbim 
prin viata, atunci nu înseamnă asta că cea mai bună soluție ar fi să 


incetam să mai facem atâtea chestii? Poate chiar ar trebui să urmăm 
toate acele sfaturi despre eliberarea de stres si să mai renuntam la 
sarcini, astfel încât să ne acordăm mai mult timp pentru relaxare? 

Nu. 

E o idee care sună bine. Sună chiar perfect rezonabil. Problema 
e că cei mai multi dintre noi pur și simplu nu functionam așa. 
Vezi tu, există un motiv pentru care iti umpli lista cu sarcini până 
la refuz și plănuiești să termini de făcut totul cât mai rapid, ca să 
te poţi bucura de timpul liber, care pare că n-o să vină niciodată: 
preferi să faci lucruri. Preferi chiar să ai prea multe de făcut decât 
să ai agenda goală. Și nici nu ești singurul în această situație. lată 
un mare secret despre alcătuirea psihică a ființelor umane: marea 
majoritate dintre noi ne bucurăm cu adevărat să avem multe de 
făcut. Lumea abundă în oportunități și e greu să rezistăm dorinței 
de a încerca lucruri noi. Astăzi, reușim să facem într-un minut 
mai mult decât am fi făcut într-o lună întreagă acum câteva dece- 
nii. Posibilităţile sunt uluitoare. De asemenea, un stil de viata 
aglomerat nu are nimic greșit în sine. De fapt, a avea multe de 
făcut poate fi totodată satisfăcător și sănătos. 

Ai impresia ca-ti dorești să ajungi să stai trei luni pe canapea 
uitându-te la TV, fără angajamente sau responsabilități. Dar, in 
realitate, asta nu te-ar face să ai o părere prea bună despre tine. 

Când avem prea puţine de făcut, riscăm să cedăm gândirii 
negative și pierderii forței și a motivatiei. A nu avea destule de 
făcut poate cauza chiar sentimente de singurătate și depresie. În 
schimb, când ne trăim viaţa la viteză maximă, prindem avânt. 
Un program încărcat poate, de asemenea, să ne ofere un plus de 
adrenalină, ceea ce poate fi folositor. Ai observat, probabil, că 
tinzi să realizezi mai mult atunci când ai deja o grămadă de alte 
chestii de făcut. Asta se datorează adrenalinei și ritmului pe care 
îl aduce ea în organism. Când ești deja în mișcare, rareori e o 
problemă să mai adaugi câteva rubrici pe listă. 

Asadar, desi omul modern se plånge adesea de cåt de multe 
are de facut, totusi e mai bine asa decåt så nu aiba destul. (Så 
ai multe de făcut poate și să-ți dea un impuls suplimentar daca 
esti ca noi și tinzi să amani — când ai atâtea de facut, nu e timp 
pentru așa ceva! Când „mai târziu“ pur și simplu nu e o opţiune, 
e mai ușor să scapi imediat de sarcinile de pe listă.) 

Acesta e motivul pentru care nu-ți vom spune niciodată că ar 
trebui să faci mai puţine lucruri. Nu e nevoie de asta — presupu- 
nând că situația ta nu-ţi dăunează cu adevărat (caz în care chiar 
ar trebui să soliciti ajutor specializat, nu numai să citești aceasta 
carte). Ceea ce ai nevoie cu adevărat este o recuperare inteligentă. 


În timp ce apeşi acceleraţia până la podea ca să obţii un anu- 
mit grad de direcţie și energie, rezervorul tău n-o să dureze la 
nesfârșit, mai ales dacă iti fortezi foarte tare motorul sau îl tii 
pornit un timp îndelungat. Cea mai mare greșeală pe care o facem 
este să credem că putem funcţiona la capacitate maximă și con- 
centrare deplină pe termen nelimitat. Unii dintre noi (precum 
Catharina, de exemplu) se comportă adesea ca și cum creierul lor 
ar avea o capacitate infinită de concentrare. Odată ce atenția lor 
începe să șovăie, au impresia că un triplu shot de espresso — sau 
pur și simplu dedicarea totală — e răspunsul. Și, bineînțeles, nu 
este. 

Dacă vrei să continui să functionezi cum trebuie și sa te simți 
bine, soluţia este să-ți reîncarci regulat creierul și corpul, pentru 
a le asigura energia de care au nevoie. Fără recuperare, riști să te 
grabesti prea tare și astfel lucrurile să-ți scape de sub control. Vei 
fi atât de ocupat făcând lucruri, încât nu te vei opri niciodată să 
te gândești de ce faci ceea ce faci. Nu-ţi vei acorda timp să înţelegi 
ce este important pentru tine. Dacă nu-ţi moderezi combustibilul 
deloc, acest lucru te va costa în cele din urmă probleme de sănătate 
sau greșeli serioase — ceea ce iti va răsturna perspectiva, de altfel 


pozitiva, si te va transforma intr-un om nefericit care-si petrece tot 
timpul intrebandu-se unde i s-a dus viata. Si ar fi pacat. 

În ziua de astăzi, există numeroase cercetări pe tema stresu- 
lui, dar mult mai puţine pe cea a recuperării (în afară de recu- 
perarea strict fizică). Profesorul Goran Kecklund de la Institutul 
de Cercetare a Stresului de la Universitatea din Stockholm se 
întreabă chiar și dacă unii dintre cei care își iau concediu medical 
pentru epuizare (burnout) n-ar trebui mai degrabă să-și ia conce- 
diu pentru deficit de recuperare. 


GE ESTE REINCARCAREA? 


Folosim termenul de reîncărcare pentru a denumi un anumit tip 
de recuperare. Cele două cuvinte nu sunt sinonime; conceptul 
de reîncărcare include și cunoștințe despre care e acea formă 
de recuperare potrivită strict pentru tine si despre care sunt 
acele instrumente și exerciţii practice pe care tu să le folosești 
pentru a-ți reîmprospăta energia într-o existență zilnică hao- 
tică. Reîncărcarea ar trebui, de asemenea, să fie înțeleasă 
drept recuperare fizică și psihică deopotrivă, întrucât credem 
că aria semantică a cuvântului „recuperare“ se limitează prea 
des la recuperarea pur fizică. Atunci când scriem despre reîn- 
cărcare, vrem să evidentiem întreaga ființă, nu doar corpul. Sa 
recapitulăm: 


Reîncărcarea e o modalitate de a avea grijă de tine în întregime; 
atât de corp, cât și de minte. 

Reîncărcarea e o metodă practică și eficientă. 

Reîncărcarea e adesea un proces uimitor de rapid. 


HENRIK FEXEUS, CATHARINA ENBLAD 

Pentru a funcționa la nivel optim, trebuie să fii capabil să treci 
de la viteză maximă la modul eficient de recuperare. Creierul tău 
are un sistem de centri nervoși și hormoni, care îi permit corpu- 
lui tău să se odinească între perioade de efort. În cazul în care 
corpul nu are parte de pauze și odihnă, nu se va putea recupera 
rapid sau eficient, nu va putea repara stricăciunile, menţine siste- 
mul imunitar sau stoca rezerve de energie — lucru care, la rândul 
său, iti va afecta capacitatea mintală. Asigurându-te că ai parte de 
recuperare adecvată atunci când ești în plin avânt e pur și simplu 
o cale de a lucra cu propriul corp. Atunci te vei simți bine si vei 
avea forța să-ți mentii randamentul pe termen lung. 

De fapt, iti iei niște timp să-ți reîncarci bateriile chiar prin 
această simplă lectură. Asta înseamnă că, în acest moment, ești 
într-un proces de recuperare inteligentă, fără ca măcar să te 
gândeşti la ea! Dar acesta e doar vârful aisbergului. În această 
carte, vrem să te instruim cu privire la tehnici de reîncărcare men- 
tală și fizică, sfaturi practice și surse de hrană spirituală, pe care 
le poţi folosi in mod regulat ca să te asiguri că ești capabil să con- 
tinui ceea ce faci (sau ceea ce simți că trebuie să faci) fără să suferi 
de oboseală excesivă. În fond, reîncărcarea (reload) e un set de teh- 
nici de vindecare pentru corpul și mintea ta. După ce tocmai ai 
alergat într-o cursă, mușchii tăi au nevoie să se odihnească astfel 
încât să se refacă. În mod similar, creierul și corpul tău au nevoie 
de timp pentru a se recupera după perioade de muncă intensă. 

Chiar și aceia dintre noi cărora ne place să fim în miezul 
lucrurilor ne putem izbi de probleme dacă nu avem grijă. Ceea ce 
deosebește metoda reîncărcării de alte sfaturi pentru recuperare 
este faptul că noi nu căutăm să te facem să-ți schimbi stilul de 
viata. În schimb, vrem să ţi-l completezi. Această carte se bazează 
pe descoperiri recente ale cercetărilor și conține tehnici practice, 
eficiente și deseori simple pentru a-ți reda energia și calmul psi- 
hic oricând ai nevoie. 


Cei mai multi dintre noi ne-am dat deja seama ca avem nevoie 
de recuperare si ne gestionam provocarile zilnice cu ajutorul 
unui set de metode proprii de incarcare a bateriilor. De exemplu, 
poate ne angajam in activitati care ne rasplatesc cu relaxare ime- 
diată, ori de câte ori viata devine greu de suportat. 

E, într-adevăr, o idee destul de bună. Psihologul Barbara 
Fredrickson a conceput o teorie pe care o numește extinde și 
construiește — teorie care se referă la a-ți extinde orizontul din 
punct de vedere psihic si emotional, prin construirea unor relații 
semnificative cu ceilalți și a unor baze pentru dezvoltarea per- 
sonală. Fredrickson susţine că principalul scop al emoţiilor 
pozitive este de a ne motiva să ne implicăm în evenimentele din 
jurul nostru, mai degrabă decât să le evităm și să căutăm izolarea. 
Ceea ce înseamnă că: atunci când ne simțim bine, stabilim relații 
mai strânse și contribuim în mod semnificativ la lumea care ne 
înconjoară. 

Problema e că aceste metode „inconștiente“, cultivate acasă, 
sunt deseori impracticabile pe termen lung. Ca să ajungem la 
această stare de bine și astfel să evităm anxietatea și emoțiile 
negative, tindem să facem lucruri cum ar fi să cumpărăm articole 
de care nu avem nevoie, să consumăm cantități nenecesare de 
alcool, să dormim prea mult, să stăm acasă „degeaba“, să jucăm 
jocuri video sau să ne uităm excesiv la seriale. Emotiile pozitive 
pe care le dobândim în urma acestor activități sunt trecătoare și, 
pe lângă asta, ne pot afecta sănătatea și starea generală de bine. 

În schimb, reîncărcarea iti oferă un mijloc mai sustenabil 
de recuperare, care iti va asigura o stare pozitivă mai de lungă 
durată, la un pret mult mai acceptabil. 

REINCARCAREA TE VA FACE MAI INTELIGENT ȘI 
MAI CREATIV 


Odata ce ai inclus recuperarea inteligenta in viata ta, vei fi capa- 
bil să continui în ritmul pe care ţi-l dorești, fără a-ţi asuma riscul 
unei căderi nervoase. În orice caz, există și alte avantaje. Când ti 
se termină bateriile, tinzi să te blochezi în tipare de gândire care 
iti împiedică productivitatea. Reîncărcarea regulată iti va permite, 
în schimb, să-ți eliberezi resursele mentale. Un alt avantaj vizibil 
este faptul că vei fi mult mai prezent în relații, atunci când vei fi 
în întregime refăcut și relaxat. Un al treilea beneficiu este liber- 
tatea pe care ţi-o vor oferi resursele redobândite și concentrarea 
sporită, pentru a-ţi cultiva capacitățile creative. 

E oarecum ironic că, în ziua de astăzi, într-o epocă în care ne 
bucurăm de o asemenea abundență de oportunități excepționale de 
a ne dezvolta talentele, suntem, de asemenea, înclinați mai mult 
decât oricând să irosim aceste oportunități. Preferăm să atingem în 
grabă suprafața decât să cercetăm în profunzimea lucrurilor. De ce 
să petreci ore întregi învățând ceva despre tine însuți când poți pur 
și simplu să cauţi niște citate „profunde“ pe Instagram? 

Folosind exercițiile din această carte, vei avea timp să te joci 
cu propriile gânduri — lucru despre care psihologul Edward 
Hallowell susține că este o modalitate de a deveni mai creativ și 
a te simți mai bine. „Joacă“ ar putea părea un cuvânt nepotrivit 
pentru o discuţie despre cum adulții isi pot gestiona viata de zi cu 
zi, dar în acest context, el se referă pur și simplu la orice activitate 
pe care o consideri destul de captivantă, interesantă sau provoca- 
toare încât să nu te mai gândești la tine și să te cufunzi cu totul în 
ceea ce faci. Dacă te gândești la personalitățile care te inspiră și la 
modurile în care carierele și vieţile lor s-au desfășurat, vei realiza 
că acești oameni sunt capabili să acorde multă libertate gândurilor 


lor. Cand iti lasi gandurile sa cutreiere libere, fara restrictii, vei fi 
în cea mai bună stare pentru a propune idei noi sau a le îmbunătăți 
pe cele vechi și pentru a te dezvolta ca om în general. 

Hallowell susține că, deseori, definim munca drept ceva ce nu 
ne place, dar suntem plătiți să facem. Joaca, pe de altă parte, e ceva 
ce ne place să facem și astfel, ceva cu care ne ocupăm timpul liber. 

În orice caz, munca poate fi definită și ca orice activitate care 
produce valoare. Și poate că joaca ar fi mult mai bine definită în 
termeni de satisfacție provocată. Cu astfel de definiții, nu pare să 
existe vreun motiv pentru care cele două activități n-ar putea fi 
îmbinate. Dacă iei joaca în serios și o integrezi în muncă, creierul 
tău va fi mai sănătos și viata ta va părea mai putin solicitantă — 
ca să nu mai vorbim de cât de impresionat va fi șeful tău! 


ȘI, PÂNĂ LA URMĂ, CUM ARATĂ 0 „VIAȚĂ 
ECHILIBRATA"? 


Sperăm că iti este clar de pe acum că această carte e menită să 
te înveţe cum să te bucuri de o viata aglomerată, simtindu-te 
mai bine decât oricând. Oricum, nu e o carte despre cum să obţii 
„echilibru în viață“. 

De fapt, simpla noţiune de viata echilibrată poate provoca 
stres inutil multor oameni. Una peste alta, echilibrul vieții e un 
fel de mit, oricât de populară ar fi ideea. O căutare pe Google 
a sintagmei „găsirea echilibrului“ va arăta mai mult de două 
milioane de rezultate care fac referire la diverse cărți și articole 
pe această temă. Și în timp ce suntem siguri că unele dintre ele 
sunt despre finanţe sau flora microbiană sau cum să stai într-un 
picior, pare sigur să spunem că marea majoritate sunt despre 
cum să atingi echilibrul in viata. 

Problema e că „echilibrul“ este un fenomen mai degrabă vag 
definit. Există aproximativ la fel de multe idei diferite despre ce 
este și cum să ajungi la el, pe câte rezultate Google la căutarea 
sintagmei mai sus-mentionate. Motivul pentru asta e faptul ca 
viața nu e echilibrată. Bineînţeles, ar fi minunat dacă toți am 
putea să fim în armonie cu noi înșine, să atingem pacea interi- 
oară și să echilibram perfect fiecare aspect al vieții noastre. Dar 
adevărul e că cei mai multi dintre noi suntem ocazional tulburati 
de relații complicate, de familii disfunctionale sau de... indigestia 
provocată de excesele din weekend, și suntem cu adevărat fericiți 
numai în unele momente. Ne confruntăm cu schimbări bruște ale 
stării de spirit, cu hormoni, cu copii care refuză să-și facă tema, 
cu știrile de la TV, cu despartiri și cu sentimentul acela enervant 
de frustrare din cauza propriei persoane și a tuturor celor din 
jurul nostru. Şi toate astea sunt în regulă. Aceste probleme zilnice 
te pot chiar motiva să faci o schimbare. Dar să ajungi la schim- 
bare presupune muncă serioasă și să treci prin oscilații continue 
între stări de beatitudine și stări de frustrare care te macină. 

Oamenii moderni par să se gândească la „echilibru“ ca la 
un fel de stare mitică de armonie și calm, care va dura pentru 
totdeauna odată ce o obținem. Dar asta nu se va întâmpla atâta 
timp cât viata reală continuă să tragă de noi in toate părțile. (Am 
putea face o excepție pentru călugării Zen, care își găsesc echili- 
brul deconectându-se de la viata reală. Probabil că asta e o soluţie 
numai bună dacă trăiești într-o mănăstire tibetană, dar nu este 
o abordare viabilă pentru cineva care trebuie să se grăbească să 
plece de la lucru ca să-și ia copiii de la antrenamentul de fotbal.) 

Viaţa e mai mult ca un balansoar: te lași într-o parte, apoi în 
cealaltă — și așa trebuie să fie. O să tot facă asta atâta timp cât 
trăiești. Iti sugerăm ca nici măcar să nu încerci să echilibrezi acest 
balansoar; în schimb, iti recomandăm să participi la călătorie. 
Pune-ti toate nevoile și obligațiile, tot ce vrei și ce trebuie să faci 


@) 


la un capăt. Și apoi pune-ti toată recuperarea și tehnicile practice 
de reîncărcare la celălalt capăt. Odată ce vei face asta, poţi să te 
legeni pe acel balansoar oriunde te-ar duce — atâta timp cât te 
asiguri că înclină în ambele parti! 


O POVESTE ADEVĂRATĂ 


Nume: Amanda 
Vârstă: 38 
Profesie: Manager de producție la o agenţie de comunicații 


„Când m-a văzut mama, a chemat ambulanta.” 


Fiind relativ nouă pe piața muncii și, pe deasupra, rămasă recent 
fără partener, Amanda a ajuns să-și petreacă tot timpul muncind. Nu 
exista pic de loc pentru recuperare în programul ei. Până la urmă, a 
ajuns la secţia de urgente. 


Exact înainte de a împlini 30 de ani, Amanda a trecut printr-o peri- 
oadă dificilă. S-a despărțit de partenerul ei și a început să simtă că 
singurul lucru la care era bună era munca. Așadar, asta a și făcut: a 
lucrat încontinuu, fără să se odihnească aproape niciodată. În unele 
săptămâni, lucra aproape 100 de ore. Nu era deloc timp pentru recu- 
perare. S-a ambitionat, în ciuda durerilor de cap, a pulsului neregu- 
lat și a somnului superficial. Orice semnal de alarmă era imediat 
ignorat. 

„Într-o dimineaţă, m-am trezit cu rău la stomac. Ziua a trecut și 
în final mă simțeam așa de rău, încât am sunat-o pe mama si ea a 
avut grijă de mine. Îmi era tot mai rău, așa că până la urmă mama 
a chemat o ambulanţă. Am aflat că sufeream de meningită, cauzată 
de virusul herpes. Și nici măcar nu avusesem vreodată vreo aftă! 
Doctorul mi-a spus că sistemul meu imunitar pur și simplu s-a oprit 
din funcțiune din cauza stresului și a lipsei de recuperare.“ 

La început, Amanda și-a luat concediu medical pentru două luni și apoi 
s-a întors la agenţia de publicitate pentru a lucra cu jumătate de normă. 
„Reabilitarea mea a durat ceva vreme, dar starea mi s-a îmbunătățit 
treptat, fiindcă am alternat munca și timpul petrecut în pădure sau 
în grajduri, unde făceam activități pur fizice, practice. Fac și niște 
exerciții de meditaţie de ceva vreme și văd că mă calmează. A, și mă 
asigur că am timp pentru somn.“ 

După vreun an, Amanda a decis să-și deschidă propria afacere. 

„Am decis că venise timpul să ascult mai mult de mine însămi. De 
atunci, mă ocup de propria afacere și îmi fac un scop din a evita să 
am tot timpul programări. Vreau să pot avea timp să dorm în plus 
dacă am nevoie sau să stau mai mult la grajduri. Caii sunt o reală 
salvare pentru mine, munca în grajduri chiar mă ajută să mă relaxez. 
Când sunt acolo, nu mă preocupă nimic altceva.“ 

Fiecare e diferit. Amanda a învățat să se respecte pe sine și să-și 
respecte nevoia de recuperare. 

„Îmi place tare mult să muncesc — e atât de satisfăcător! Dar am ajuns 
să înțeleg că trebuie și să-mi ascult corpul și să iau în serios ceea ce-mi 
spune. Dacă nu fac asta, lucrurile pot lua o întorsătură foarte urâtă.“ 


HAI SĂ VORBIM DESPRE STRES ȘI APOI SA 
NU-L MAI POMENIM NICIODATĂ 


La fel cum această carte nu e despre echilibru, nu e nici despre 
stres. De câteva decenii, tot auzim și citim cum că inamicul numă- 
rul unu al omului este stresul. Instructorii și terapeutii și-au inte- 
meiat întreaga carieră pe a ne învăța cum să evităm stresul. Și, in 
mod cert, e adevărat că există dezavantaje serioase atunci când 
avem de-a face cu stresul. Dacă ne aflăm într-o stare permanentă 
de stres, gândurile și corpurile noastre pot avea reale probleme. 


Fundatia Suedeza pentru Studiul Bolilor de Inima si Plamani a 
emis o alertă în legătură cu faptul ca diverse rapoarte de cercetare 
și studii din toată lumea arată că stresul ne poate șubrezi sistemul 
imunitar și ne poate face mai predispuși la infecții. Acest lucru, 
la rândul său, poate cauza boli cardiovasculare. Stresul ne poate 
face neglijenti, irascibili si predispuși la o mulțime de gânduri 
negative. Fundaţia pentru Inimă și Plămâni evidenţiază în mod 
constant — lucru de altfel justificabil — că sindromul de burnout 
și epuizarea pot submina funcţiile creierului. 

Și totuși, nivelul potrivit de stres poate, de fapt, să fie o impor- 
tantă sursă de motivație pentru noi. Cercetările sugerează chiar că 
stresul poate fi uneori un semn al unui stil de viata sănătos. Nu e 
întotdeauna plăcut, dar adesea, numai odată ce ne ajunge stresul 
din urmă, începem să progresăm. O echipă sportivă condusă cu 
câteva puncte poate percepe o stare de urgenţă, ceea ce o ajută să-și 
găsească forța pentru a întoarce meciul în favoarea sa. Catharina 
și Henrik pot amândoi să te asigure cât de util a fost stresul unei 
sarcini cu un termen-limită strict (dar nu irațional de strict) în a-i 
ajuta să-și găsească energia pentru a termina de scris cartea la timp. 

Nivelul potrivit de stres te poate ajuta să te dezvolti. Orice 
lucru pe care îl faci și nu constă în a te holba la pereţi (sau la un 
ecran) presupune un grad de efort. Pentru a învăța lucruri noi 
și a te dezvolta ca om, trebuie să infrunti provocări. Stresul e un 
element firesc al acestui proces. Nu contează dacă vrei să escala- 
dezi un munte abrupt, să crești un copil, să conduci o afacere de 
succes, să alergi pe distanțe lungi sau doar să te bucuri de o căs- 
nicie fericită — cu siguranţă va fi nevoie de ceva efort din partea 
ta! Nimeni nu a făcut vreodată ceva care să conducă la schimbare, 
fără să suporte stresul sau orice fel de disconfort. 

Pur și simplu, așa e viata. 

Fără stres, am deveni nepăsători și n-am mai face nimic — și 
nici n-am mai aprecia cand ne merg bine treburile. Viaţa ar fi, 


[ui Reload: Cum să-ți reincarci bateriile 
HENRIK FEXEUS, CATHARINA ENBLAD 


până la urmă, destul de plictisitoare. Stresul ne poate motiva 
atunci când înfruntăm o situaţie problematică și ne poate da 
impulsul suplimentar de care avem nevoie pentru a duce până la 
capăt ceea ce am decis să facem. 


Practic, viaţa ar fi tare nesuferită. Să se întâmple lucruri în 
viata noastră e o așteptare naturală, pe care toți oamenii o impar- 
tășesc si, de asemenea, ne place când unele lucruri sunt mai greu 
de anticipat. Fără stres, poţi chiar să te stresezi din cauza lipsei 
stresului. 

Nici reacțiile noastre la stres nu sunt automat nocive. Stresul 
nu devine un pericol decât dacă suntem expuși la el pentru o peri- 
oadă îndelungată, fără a căuta recuperare adecvată. Din păcate, 
mulți dintre noi uităm să ne concentrăm pe ce contează cu adevă- 
rat, pe ceea ce Strindberg numește „izvoarele nesecate ale vieții“. 
În schimb, am început să ne temem de stres în sine. Stresul are 
o reputaţie foarte proastă în ultima vreme. Mass-media ne tot 
repetă cât de dăunător e și auzim multe despre cum concediile 
medicale asociate cu stresul sunt foarte numeroase. Bineînţeles, 
nu e nimic bun în a suferi de stres fără recuperare și va cauza 
până la urmă epuizare dacă e lăsat nesupravegheat. Dar nici nu 
există nimic nenatural în ceea ce privește stresul în sine. 

Deci, mai exact, ce este stresul? Hans Selye, profesor de fizio- 
logie, a dat stresului o definiție care e adesea folosită în domeniul 
sănătăţii. În termeni nontehnici, poate fi formulată după cum 
urmează: stresul este o stare intensă în care intră corpul atunci 
când o persoană se confruntă cu o provocare sau cu o ameninţare. 
Potrivit lui Selye, deci, stresul e mai degrabă o reacție fiziologică 
decât condiţiile care declanșează reacţia, condiții pe care el le 
numește factori de stres. Natura si intensitatea reacției la stres 
sunt determinate de interacțiunea dintre alcătuirea genetică a 
unui individ și mediul ambiant. Dar, în esenţă, stresul e pur și 


simplu o reacţie fizică al cărei scop este să te ajute să-ți mobili- 
zezi resursele necesare pentru a te descurca în orice situație. 

De când Selye a făcut cunoscută această definiție, conceptul 
de stres a fost oarecum extins și dezvoltat. În zilele noastre, stre- 
sul este privit ca fiind ceva relativ si care, într-o oarecare măsură, 
depinde de fiecare individ. De asemenea, i s-a adăugat și o dimen- 
siune psihologică. Cu toate că uneori vorbim despre stres pozitiv 
și stres negativ, ceea ce determină tipul de stres pe care-l resimti 
este mai degrabă felul in care îl interpretezi. Resimti stresul ca fiind 
ceva negativ atunci când simți că ai fost supus unor cerinţe foarte 
importante, în special solicitări care se află dincolo de puterea ta 
de control. Sau atunci când nu ai parte de suficientă recuperare. 
Resimti stresul ca fiind pozitiv, atunci când reacțiile corpului tau 
te ajută să faci fata unei provocări în cel mai bun mod posibil — o 
stare de fapt care devine mai plauzibilă atunci când ești capabil 
să integrezi genul potrivit de reîncărcare între situaţiile stresante. 


Așadar, stresul e o experienţă individuală. Pur și simplu nu 
există un standard obiectiv cu care să-l compari. Un exemplu 
grăitor al acestui lucru este felul în care oamenii tind să răs- 
pundă la chestionare privind confruntarea cu stresul. Despre asta 
Catharina a învățat la fostul ei loc de muncă. În colaborare cu un 
expert în mediul de lucru, au invitat o companie de analiză să 
realizeze un studiu despre stres, printre altele. Participanţii au 
fost întrebaţi dacă resimt stresul mai puternic în prezent decât 
o făceau înainte, și majoritatea au răspuns afirmativ, indiferent 
dacă aveau sau nu mai multe de făcut. Expertul în mediul de lucru 
a explicat că acesta este un comportament răspândit și cunoscut, 
cauzat de caracterul subiectiv al stresului. Cu alte cuvinte, per- 
soane diferite pot percepe aceeași situaţie în moduri diferite și, 
în consecinţă, această carte nu intenționează să te învețe cum 
să eviti stresul. Vezi tu, indiferent daca resimti stresul la care 

te supui ca fiind pozitiv sau negativ, intotdeauna va trebui sa-ti 
gasesti timp pentru recuperare. De exemplu, cei mai multi dintre 
noi reușim să mai lucrăm un număr rezonabil de ore suplimen- 
tare, atâta timp cât sarcinile noastre ni se par interesante și moti- 
vante. În orice caz, după o perioadă prelungită de muncă până 
noaptea târziu, va trebui să te concentrezi pe odihnă, indiferent 
de cât de mult iti iubești slujba. 

Chiar dacă resimti numai stres pozitiv, tot ai nevoie de reîncărcare. 
Fără ea, risti să suferi o reacție la stres permanentă și dăunătoare. 

În acest moment, probabil te gândești că n-ai cum să împaci 
și capra, și varza. Dar, de fapt, ce susţinem noi aici este că există 
o cale de a face asta. Nu trebuie să renunti la toate tipurile de 
stres dacă nu vrei. În orice caz, ce trebuie să faci e să te mentii 
sănătos și poţi face asta incluzând reîncărcarea în rutina ta si 
asigurându-te că folosești cum trebuie pauzele importante dintre 
perioadele de efort susținut. 


CARE E DIFERENȚA DINTRE REÎNCĂRCARE ȘI 
MINDFULNESS? 


Unele tehnici folosite în reîncărcare iti vor fi familiare din ceea ce 
se numește adesea „mindfulness“. În orice caz, credem că metoda 
mindfulness încă mai are reputaţia de a fi puţin ezoterică, în 
ciuda abundenței de dovezi empirice care o susţin. În ziua de azi, 
știm că metoda mindfulness poate provoca schimbări însemnate 
și reale atât la nivelul structurii creierului, cât și al capacității 
noastre de a ne regla emoţiile. 

Probabil, calitățile fonetice ale cuvântului au contribuit la 
această imagine fantezistă. Dar, de fapt, conștient (mindful) 
înseamnă pur și simplu „atent“. Asta înseamnă că putem traduce 


cuvântul mindfulness prin atenție, care nu mai sună atât de mult 
ca un ritual mistic. 

Psihologul și expertul în domeniul stresului, Melanie 
Greenberg, oferă o definiție reușită a metodei mindfulness în 
cartea sa The Stress-Proof Brain (Creierul rezistent la stres), în care 
scrie că această metodă „creează o distanță sănătoasă între tine 
și gândurile și sentimentele stresante, dandu-ti spațiul necesar 
pentru a alege cum răspunzi la acestea“. 

Conform acestei teorii, mindfulness e o unealtă pe care o poți 
folosi pentru a te ancora în „aici și acum“ — un timp și un spațiu 
cărora poate că nu ești obișnuit să le acorzi prioritate, fiindcă 
gândurile tale tind să insiste asupra a ceea ce urmează să faci 
mai târziu. Capacitatea de a te distanța de gândurile negative sau 
de nivelurile ridicate de stres este o condiţie esenţială pentru a 
obţine recuperarea de care ai nevoie. De aceea am încorporat 
ideea de mindfulness în conceptul nostru de reîncărcare. Dar mai 
e ceva: în această carte, te vom învăța, de asemenea, tehnici de 
reglare a reacţiilor corporale, de controlare a tiparelor de gândire 
și de identificare a activităților și experienţelor pozitive care-ţi 
pot asigura recuperarea imediată. Ca să obţii recuperare totală, 
trebuie să te implici în întregime. 


CHIAR Al NEVOIE DE REINCARCARE? 


Ai ajuns pana aici cu lectura cartii! Felicitari! Deja ai petrecut mult 
mai mult timp dobândind cunoștințe despre recuperare decât o 
faci în legătură cu multe alte lucruri. Iar timpul e o resursă vitală. 
Pe lângă lipsa cunoștințelor, lipsa timpului e probabil unul dintre 
cele mai semnificative motive pentru care eșuăm în a adăuga reîn- 
cărcarea regulată în agenda noastră. Pur și simplu simțim că nu 

avem timp pentru recuperare. În orice caz, adevărul e că reîncăr- 
carea nu ocupă timp, ci ea oferă timp, întrucât iti procură energia 
şi resursele necesare pentru a continua un stil de viață sănătos. 
Primul lucru pe care trebuie să-l faci e să te hotărâști să preiei 
controlul asupra propriului timp, pentru că asta va determina cali- 
tatea vieții tale. Pe cât de evident sună, multi dintre noi nu ne prea 
pricepem să ne analizăm și evaluăm prioritățile zilnice. În schimb, 
tindem să lăsăm soarta, plictiseala sau alti oameni să ne dicteze 
cum să ne petrecem timpul. Reactionam la orice ne iese în cale, 
mai degrabă decât să decidem în mod deliberat cum să ne mode- 
lam viata. Dar, în timp ce nu poți întotdeauna să-ți controlezi sen- 
timentele sau chiar gândurile, poți să decizi ce faci sau ce nu faci. 


Știm că ai multe pe cap și nu vrem să-ţi ocupăm timpul cu 
afirmaţii inutile. Din acest motiv am alcătuit o listă de verificare 
pentru a te ajuta să-ți dai seama dacă ai nevoie de mai multă recu- 
perare în viața ta. Această listă se bazează pe un set de „semnale 
de alarmă“ și simptome ale stresului prelungit, pe care le-am 
„cules“ de pe website-ul suedez 1177 Vârdguiden, folosind Scala 
de Evaluare a Tulburării de Epuizare a Universității de Medicină 
Karolinska din Stockholm, precum și din interviuri cu doctori 
sau psihologi clinicieni, pe care i-am întrebat despre efectele 
recuperării insuficiente. Am fi putut adăuga mai multe la listă, 
dar ne-am limitat la rubricile de mai jos. Aruncă o privire și vezi 
dacă vreuna dintre ele se aplică în situația ta. 


e iti e greu să adormi seara si probabil te trezesti devreme 
dimineaţa, nemaiputând să adormi la loc. 

e {tie greu sa te relaxezi și să te destinzi. 

e Performanţele tale la muncă sau la școală sunt afectate de 
lipsa de concentrare și nu se ridică la nivelul așteptărilor 
tale. 


e Nu te mai poti concentra la fel de bine ca inainte. 
e Bei multa cafea sau alcool, sau consumi alte substante pen- 
tru a-ti mentine nivelul de energie si a face fata stresului. 
e Memoria ti se deterioreaza. 
e Esti irascibil si intolerant fata de comportamentele celor- 
lalti. Sau, cum iti spui tu, ,nu mai accepti prostii de la 
„oameni“. 
e Te simți ca un arc încordat (posibil combinat cu senti- 
mente de anxietate). 
e i-ai pierdut apetitul sexual. 
e Simti ca nu ai destul timp, iar asta te determina să mun- 
cești chiar și mai repede. 
e Nu reușești să acorzi prioritate odihnei, timpului liber, 
distractiei sau orelor petrecute cu prietenii și familia, pen- 
tru că nu ai... timp. 


Simti că vreuna dintre aceste afirmaţii se aplică în cazul 
tău? Poate mai mult de una? Așa ne gândeam și noi. Esti exact 
ca noi — ai mare nevoie de reîncărcare. Poftim, simte-te liber să 
ne tii de mână dacă te face să te simți mai bine. Pentru că vom 
mări pasul în curând. Oricum, înainte să începem, ne-ar plăcea 
să clarificăm un lucru: există o limită în ceea ce privește ajutorul 
pe care ţi-l poate oferi o astfel de carte. Dacă suferi de probleme 
grave și/sau ești într-o stare de criză, trebuie să mergi la doctor 
sau la terapeut. Dacă ai până și cea mai vagă bănuială că ești în 
pericol — pentru că suferi de depresie și anxietate, de exem- 
plu —, este esenţial ca prioritatea ta să fie căutarea ajutorului 
specializat. 


Înainte să trecem mai departe, la prezentarea tehnicilor 
concrete de reîncărcare (reload), am dori să observăm mai 


On 

îndeaproape ce se întâmplă in interiorul tau atunci cand nu ai 
parte de suficienta recuperare. Ai inteles deja ca nici corpului, 
nici creierului tau nu le aduce vreun beneficiu faptul de a fi supus 
unui efort excesiv pentru perioade îndelungate. În orice caz, pre- 
supunem că s-ar putea să nu știi exact ce se întâmplă în corpul 
tău atunci când suferi de stres. Îţi sugerăm să inspiri adânc îna- 
inte să întorci pagina și să citești următorul capitol. S-ar putea ca 
partea a doua din această carte să te cam zdruncine. 


O POVESTE ADEVĂRATĂ 


Nume: Ștefan 
Vârstă: 26 
Profesie: Medic 


"E dificil să prevezi chiar totul.“ 


Să fii nou și la locul de muncă, și în tard e o provocare destul de 
mare. Ștefan, de profesie medic, se străduie să integreze recuperarea 
în viața sa. 


Stefan a venit în Suedia cu mai putin de un an în urmă pentru a lucra 
ca medic. A crescut în Moldova și și-a făcut studiile în România. În 
prezent, e angajat la o clinică în afara Stockholmului. Mulți oameni 
merg acolo căutând îngrijire medicală, iar Ștefan consultă mai mult 
de zece pacienți pe zi. 

„Rareori am timp să iau o pauză. Dar ce mi se pare cel mai solici- 
tant e, de fapt, responsabilitatea. Cer mult de la mine însumi si îmi 
dau seama că uneori asta poate lucra împotriva mea. Când ajung 
acasă, singurul lucru la care mă pot gândi e munca. Îmi fac griji că 
poate am omis sau am uitat ceva. Ori asta, ori îmi fac griji pentru 
pacienţii care au probleme grave de sănătate. lar toate astea fac 
dificilă recuperarea.“ 


Stefan a încercat să facă loc pentru mai multă recuperare în viata 
lui. Dar asta nu e așa de ușor atunci când ești nou nu doar la locul 
de muncă, ci și în tara. După ce a urmat un curs intensiv de limbă în 
paralel cu noua slujbă, Ștefan a devenit rapid fluent în suedeză și a 
început să-și stabilească rutina, inclusiv naveta și obiceiurile legate 
de muncă. În orice caz, a-și găsi calea în societatea suedeză s-a dove- 
dit a fi ceva mai dificil. 

„Provin dintr-o tara mult mai aspră, unde oamenii sunt mai săraci. 
Dar acolo ei se întâlnesc adesea ca să bea ceva sau să stea de 
vorbă. Psihic vorbind, e mai ușor acolo. Aici mi-a fost greu până 
acum să cunosc oamenii. Ca atare, am ajuns să mă simt destul de 
izolat.” 

În astfel de condiţii, Ștefan a găsit păstrarea relaţiei sale ca fiind 
mult prea dificilă. 

„După muncă, eram complet extenuat. Îmi dezamăgeam prietena 
mai tot timpul. Nu mergea, simțeam că nu fac destul, așa că am pus 
capăt relației cu ea.“ 


Ce faci pentru a întrerupe acest cerc vicios? 

„Uneori fac naveta cu bicicleta. E un drum lung, dar când ajung 
acasă, am mai multă energie decât aș fi avut folosind transportul în 
comun. Să pedalez și să am un scop de atins — ambele mă ajută.“ 


Ce gânduri ai despre viitor? 

„Câteodată am pacienţi care nu sunt foarte amabili și ajung să-mi 
consum toată energia ocupându-mă de această problemă. Asta mă 
înfurie și mă face să mă gândesc că oamenii ar trebui să-și amin- 
tească să fie amabili, indiferent dacă merg la magazin sau la doctor. 
Și într-un loc, și într-altul întâlnești un seamăn de-al tău care merită 
să fie tratat cu respect. Chiar și așa, sunt sigur că lucrurile se vor 
îmbunătăți, în ciuda dificultății de a fi nou la muncă și proaspăt venit 
în tara. Îmi doresc să realizez ceva. Asta e cea mai mare slăbiciune a 
mea, dar și sursa mea de putere — încerc să echilibrez totul.” 


PARTEA A II-A 


Reîncărcarea: 
In termeni practici 


CAPITOLUL 3 


lata ce se intampla 
când nu-ți reîncarci 
bateriile 


otii că nu e bine. 
Dar știi cât de rău e? 


Apreciem că iti faci timp să citesti această carte. Dar poate simți 
cum te trag de mânecă toate celelalte lucruri pe care trebuie să 
le rezolvi. Esti sigur că n-ai prea multe de făcut ca să iei pauză 
pentru a citi cartea asta? Poate că ar trebui să bifezi niște rubrici 
în lista de sarcini? 

Uite un pont: nu o face. 

Nici creierul, nici corpul tău n-au fost făcute să funcționeze la 
nesfârșit, ca o mașinărie. Prețul pe care trebuie să-l plătești ca să 
stai tot timpul supraîncărcat vor fi daunele provocate relațiilor 
tale, bunăstării și sănătății. În loc să-ți exploatezi și mai mult 
resursele, ar trebui să te feliciti. Să înveți lucruri noi s-a dovedit a 
fi o formă grozavă de recuperare. 

În acest capitol, iti vom spune ce se întâmplă în corpul si cre- 
ierul tau când continui să te agiti fără niciun răgaz pentru recu- 
perare. Suntem convinși că te va motiva și mai puternic să incluzi 
mai multă reîncărcare în programul zilnic. 


ÎNTREAGA TA FIINŢĂ SUFERĂ 


Dacă sari peste recuperare, starea ta psihică va suporta în curând 
consecinţele. Vei deveni irascibil, vei percepe o scădere a calității 
vieţii și te vei simți obosit și fragil. Problemele de sănătate mentală 
au devenit principalul motiv pentru care copiilor li se dă liber de 
la școală pentru mai mult de două săptămâni, conform statisticilor 
de la Fârsăkringskassan, agenţia suedeză de asigurare socială. 

În orice caz, lipsa recuperării te va afecta și la nivel fizic. Când 
corpul tău nu are parte de recuperare, încep să se petreacă o 
mulțime de lucruri negative. Creierul, inima, metabolismul, sis- 
temul digestiv — de fapt, întregul tău corp va fi în pericol dacă nu 
ai parte de recuperare adecvată, conform doctorilor cărora le-am 
luat interviuri. În colaborare cu Institutul de Cercetare a Stresului, 
clinica Stressmottagningen a demonstrat că stresul pe termen 
lung are efecte negative asupra funcţiilor sistemului imunitar. 

Sistemul imunitar este sistemul de apărare al corpului. 
Serviciul de Sănătate Publică din Suedia (1177 Vârdguiden) și 
medicii cu care am discutat ne spun, cu toții, că sistemul imuni- 
tar există pentru a ne proteja de infecțiile virale și bacteriene și 
pentru a elimina celulele canceroase. 

Dacă nu-ţi asculti corpul când iti spune că are nevoie de 
recuperare, el va trebui să ridice tonul ca să se asigure că o să 
pricepi. Exact cum a făcut corpul lui Henrik când a avut acel atac 
de panică despre care ai citit în introducere. Henrik a scăpat de 


el observând ce i se întâmpla de fapt și identificând diversele 
senzaţii corporale pe care le sesiza. Furnicăturile, presiunea 
la nivelul pieptului și hiperventilatia erau, toate, indicii care 
sugerau că sistemul imunitar era inundat de adrenalină, ceea ce 
explica anxietatea puternică. Înţelegând acest lucru, oricât de 
reale îi păreau gândurile provocate de panică, Henrik nu le mai 
putea lua drept adevărate. 

Înţelegând și constientizand ce i se întâmpla corpului său, 
Henrik a fost capabil să aștepte răbdător până când fluxul de 
adrenalină s-a domolit, anxietatea a dispărut, iar el a putut res- 
pira normal din nou. Nu a fost chiar cel mai ușor lucru pe care l-a 
făcut vreodată, dar a funcționat. Iar corpul lui și-a impus punctul 
de vedere: „Hei, e timpul pentru o pauză, neapărat“. 

Cea mai importantă funcție pe care o îndeplinește recupera- 
rea este de a reduce și a opri procesele care uzează corpul. Acest 
lucru iti oferă, de asemenea, sansa să te reabilitezi. 


IMPACTUL ASUPRA GREUTĂȚII 


Există diferite metode de a ne măsura reacţiile la recuperarea 
insuficientă. Institutul de Cercetare a Stresului a afirmat că mai 
multe studii arată că oamenii sănătoși ating concentrații mari 
de cortizol atunci când se confruntă cu presiune socială și/sau 
psihică severă, în situații precum șomajul, faza terminală a bolii 
cuiva drag, un dezastru nuclear, suspiciunea că ar putea avea 
cancer la prostată sau — în special dacă lucrează ca șoferi de 
autobuz, de exemplu — când e extrem de aglomerat în trafic. În 
cazul stresului de lungă durată, aceste măsurători pot fi greu de 
interpretat, deoarece s-ar putea ca funcția corpului de reglare a 
nivelului de cortizol din sânge să fie în dezechilibru. 

În orice caz, cortizolul rămâne o metodă bună de a măsura 
nivelul de încordare al unei persoane și, dacă ai mai citit vreo- 
dată o carte sau un articol despre stres, suntem siguri că ai mai 
întâlnit cuvântul. 

Totuși, cortizolul nu e doar un indicator al stresului; el mai 
cauzează și o serie de efecte nedorite. 

Iată cum funcționează, în termeni pur biologici: Atunci când 
te afli sub presiune sau lucrezi într-un ritm neobișnuit de rapid 
pentru mai mult de câteva minute, hipotalamusul din creierul tău 
îi semnalează acest lucru glandei pituitare, care începe să elibe- 
reze ceva ce se numește hormonul adrenocorticotrop (ACTH). 
Acesta, la rândul său, semnalează glandei suprarenale, care 
începe să secrete cortizol, noradrenalină și adrenalină. 

Cortizolul iti crește nivelul glicemiei și iti stimulează ficatul 
pentru a produce glucoză, pe care creierul o folosește pentru a 
rămâne treaz și vigilent. De asemenea, cortizolul iti pregătește 
organele interne pentru a suporta durerea și leziunile, și suprimă 
funcţiile care nu sunt esenţiale în situaţiile de viață și moarte, 
precum digestia, reproducerea, creșterea și rezistența la boală. 

Totuși, în cazul în care cortizolul rămâne prezent în organism 
pentru prea mult timp, reprimarea prelungită a sistemului tău 
imunitar te va face mai susceptibil la infecții. Așa se explică fap- 
tul că oamenii care se supun presiunii intense tind să se îmbol- 
năvească foarte des. 

Pe termen scurt, adrenalina te va face să-ți fie mai putin foame, 
întrucât redirectioneaza sângele de la organele interne către gru- 
pele majore de mușchi, ca să-i pregătească pentru modul „luptă 
sau fugi“. Însă adrenalina e mai degrabă o sursă temporară de 
energie. Odată ce ea ţi-a părăsit organismul, va rămâne cortizolul, 
pentru a-ți atentiona corpul că e timpul să bagi combustibil. 

Strămoșii noștri se luptau cu animale sălbatice, ceea ce repre- 
zenta un consum mare de energie. Din această cauză, corpurile 


lor aveau nevoie de doze mari de glucoza si grasime. Dar bataliile 
pe care le duc acum oamenii moderni au un caracter mai putin 
fizic. Ele au mult mai putin de-a face cu luptele cu tigri decat cu 
plata facturilor sau cu gasirea energiei pentru a mai lucra cateva 
ore in plus. Cu alte cuvinte, consumam mult mai putina energie 
decat stramosii nostri — de fapt, prin comparatie, nu consumam 
energie aproape deloc. În orice caz, sistemele noastre neuro- 
endocrine încă n-au ajuns din urmă această schimbare în stilul 
nostru de viata — tot.ce știi e că hormonii ti-au luat-o razna și ca 
din cauza lor cutia de înghețată din frigider pare mai tentantă ca 
niciodată. 

Cortizolul iti afectează și somnul, ceea ce explică de ce tinzi 
să consumi mai multe mâncăruri nesănătoase atunci când ești 
obosit. Somnul neregulat te poate face să acumulezi mai multă 
grăsime si-ti poate reduce masa musculară. Iar asta nu se reduce 
la a-ți determina înclinația către mâncatul emotional atunci când 
te simți obosit și epuizat. Câteva studii, incluzându-l pe cel al 
cercetătorului Jonathan Cedernaes de la Universitatea Uppsala, 
arată că lipsa somnului iti poate cauza creșterea în greutate. Când 
suferi de lipsă de somn, țesutul adipos încearcă să acumuleze mai 
multă grăsime, în timp ce țesutul muscular dă semne ale unei 
extenuări accentuate, iar capacitatea ta de utilizare a glicemiei 
e slăbită. Somnul tulburat din timpul nopții iti crește astfel atât 
șansa de a deveni supraponderal, cât și pe cea de a te îmbolnăvi 
de diabet de tip 2. 


În concluzie, asta înseamnă că o viata care implică stres con- 
stant și lipsă de recuperare iti poate determina o creștere perma- 
nentă a nivelului glicemiei și reținerea unui exces de grăsime — 
în special în jurul taliei. Astfel, dacă ești unul dintre cei care 
mănâncă atunci când sunt stresaţi sau deprimati, sau daca nu 
poți să mai slăbești dincolo de un anumit punct, indiferent câte 

calorii elimini din dieta, acest lucru poate fi din cauza glicemiei 
si a faptului ca eliberezi constant cortizol in organism. Incepand 
sa lucrezi activ la recuperare prin tehnicile de reincdrcare, s-ar 
putea să scapi de grăsimea abdominală în exces fara să trebuiască 
măcar să-ți schimbi dieta! 


IMPACTUL ASUPRA SISTEMULUI NERVOS 


Dacă alergi cu toate motoarele la maximum și suferi de stres acut 
tot timpul, asta iti va afecta și sistemul nervos autonom. Treaba 
lui e să regleze funcțiile automate ale corpului, precum tensiunea 
arterială, pulsul și respirația. Sistemul nervos autonom e divizat 
în două subsisteme: simpatic și parasimpatic. Aceste două sis- 
teme iti permit să treci de la starea de odihnă la cea de urgență 
și invers. În situații pe care le percepi ca fiind extrem de intense, 
sistemul tău nervos simpatic va porni imediat eliberarea de hor- 
moni, după cum e descris mai sus. 

Asta se întâmplă de fiecare dată când ne aflăm în situații 
intense sau critice, și e perfect normal, atâta timp cât nu se întâm- 
plă prea des sau pentru perioade prea lungi, și presupunând că 
ai parte de suficientă recuperare. Ideea e că sistemul tău nervos 
parasimpatic va prelua controlul și va atenua efectele sistemului 
nervos simpatic odată ce a trecut pericolul — iar asta ar trebui 
să-ți stabilizeze hormonii și să-ți reducă nivelul de cortizol. 

Totuși, cercetătorii Ronald și Janice Glaser au observat că 
dacă tot apeşi pe tragaci, de exemplu când treci printr-o perioadă 
dificilă îndelungată sau când te afli într-un mediu care preduce 
surse nesfârșite de iritare, sistemul nervos simpatic se poate 
bloca în modul maxima vigilenta, ceea ce înseamnă că efectele 
sale nu mai pot fi atenuate. Când se întâmplă acest lucru, corpul 


si creierul tau vor fi într-o stare permanentă de alertă — chiar si 
in situații când nu e necesar. 

Dacă ai parte de recuperare regulată care iti permite să te 
întorci la starea ta normală de odihnă, vei funcționa ca o mașină 
în trafic: accelerând când e nevoie, rămâi la distanţă de alte 
mașini și pui frână când e roșu la semafor. Dar dacă sistemul tău 
nervos simpatic e perturbat și nu funcționează cum ar trebui, va 
fi ca si cum ti s-ar fi stricat pedala de frână și cineva ar fi pus o 
cărămidă pe pedala de acceleraţie. Acest lucru nu iti va uza numai 
motorul — va reprezenta și un pericol iminent dacă nu ești sin- 
gur pe drum. 


IMPACTUL ASUPRA INIMII 


Atunci când muncesti din greu prea mult timp, fără să te recu- 
perezi, inima și sistemul vascular pot avea și ele de suferit. 
Cercetările arată că inima este afectată imediat și indirect pe 
parcursul fiecărei etape a dezvoltării bolii cardiovasculare. 
Medicul-sef și profesorul Jan Nilsson de la Spitalul Universitar 
din provincia suedeză Scania și de la Universitatea Lund este car- 
diolog. Într-un interviu, el a explicat că, dacă suntem expuși la 
stres pentru perioade îndelungate fără a ni se oferi oportunități 
de recuperare, acest lucru poate vătăma inima și vasele sanguine 
în diferite moduri. 

Tocmai ai citit că adrenalina și noradrenalina au un impact 
asupra circulației sanguine. De asemenea, cresc tensiunea arte- 
rială și iti fac inima să bată mai repede. Dacă nu ti se dă timp 
pentru a te recupera, acest lucru poate fi dăunător. Tensiunea 
arterială crescută în permanenţă poate, printre altele, să ducă 
la intepenirea vaselor de sânge. Acest lucru în combinaţie cu 

creșterea tensiunii arteriale iti vor solicita inima să pompeze mai 
tare. Tensiunea arterială crescută combinată cu tendința spo- 
rită a sângelui de a se coagula vor accentua riscul unui accident 
vascular. O creștere a nivelului de cortizol iti poate, de aseme- 
nea, cauza sensibilitate la insulină (vom reveni la acest aspect 
imediat), si eventual, diabet, care la rândul său va crește riscul 
apariţiei unei boli cardiovasculare. 

Lipsa unei recuperări suficiente iti poate afecta sănătatea 
cardiovasculară și în mod indirect, întrucât e adesea asociată cu 
tulburările de somn, fumatul și lipsa sportului. Stresul va accen- 
tua, de asemenea, oboseala inimii. S-a arătat că diverse tipuri de 
stres grav, în absența recuperării, cresc riscul atacurilor de cord 
și ale altor probleme. 

Stresul intens, pe perioade îndelungate, poate literalmente 
să cauzeze sindromul inimii frânte, care se numește cardiomi- 
opatia takotsubo. Până nu demult, această afecțiune era trecută 
cu vederea. Adesea simptomele i-au fost confundate cu cele ale 
atacului de cord. Au loc și decese, dar în general șansele de 
supraviețuire sunt destul de mari. Cei afectați tind să se refacă 
mult mai repede decât cei care suferă de infarct. De obicei tot ce 
trebuie să faci este să-ți acorzi suficient timp pentru recuperare. 
Odată ce scade tensiunea psihică, și te simţi protejat și liniștit, 
lucrurile se îmbunătăţesc, deși recuperarea totală ar putea dura 
câteva luni. 

Sindromul inimii frânte apare cu precădere la femeile de vârstă 
mijlocie, cu o educaţie bună. Dar un vast studiu de observare rea- 
lizat la Institutul Karolinska dezvăluie faptul că, spre deosebire de 
multe alte afecțiunii cardiovasculare, cei care suferă de sindromul 
inimii frânte nu prezintă atât de frecvent factori de risc precum 
fumatul, tensiune arterială crescută și diabet. Cu alte cuvinte, 
lipsa recuperării în sine poate fi un factor de risc în aceste cazuri. 


În orice caz, nu e nevoie să lași lucrurile să ajungă in punc- 
tul în care suferi de o boală cardiovasculară. Lipsa recuperării îi 
poate dăuna inimii în mai multe feluri. Atunci când Catharina 
funcţiona la viteză maximă luni în sir fără recuperare (0 peri- 
oadă din viața ei despre care ai citit la începutul cărții), inima 
sa a început, în cele din urmă, să „alerge“ exact la fel de repede 
ca și creierul. Un doctor a vrut să-i dea concediu medical pentru 
a-i oferi timp să se destindă, dar Catharina a refuzat. Totuși, 
i-a fost amintit faptul că până și un dependent de muncă tre- 
buie să facă loc în agenda sa pentru recuperare regulată ca să se 
menţină sănătos pe termen lung. Catharina și-a stabilit limite 
mai clare la muncă pentru a-și face mai mult timp pentru recu- 
perare în program. În noile sale pauze planificate, a început 
să facă exerciţii de aerobic cu un grup de prieteni. Să se epu- 
izeze fizic și să-și îngăduie mici discuţii cu prietenii a fost o 
combinație miraculoasă. De asemenea, și-a descărcat o aplicație 
și a început să facă scurte exerciții de mindfulness la muncă. 
Destul de curând după vizita la doctor, inima ei a revenit la un 
ritm relaxat și plăcut. 


IMPACTUL ASUPRA CREIERULUI 


Se pot observa schimbări în creierele oamenilor care au suferit 
sindromul burnout, adică s-au îmbolnăvit din cauza lipsei de 
recuperare. Acest lucru a fost demonstrat de psihologa Agneta 
Sandström în disertaţia sa de la Universitatea Umeå. Disertatia 
sa se bazează pe informaţii din trei studii. Într-unul dintre 
ele, pacienţii care erau tratați pentru sindromul epuizării erau 
comparati cu bolnavii de depresie și cu un grup de control for- 
mat din oameni sănătoși. Toţi participanţii la studiu erau rugați 

să facă un test de memorie in timp ce creierul le era scanat cu 
raze X. S-a dovedit că grupul de oameni care sufereau de epuizare 
afisau mai puţină activitate în părțile creierului care se ocupă de 
planificare și de capacitatea executivă. De asemenea, erau și ușor 
de distras. Nici cei care sufereau de depresie, nici cei care erau 
complet sănătoși nu prezentau vreuna dintre aceste schimbări la 
nivelul creierului. 

Acestea fiind spuse, tot nu-ţi dorești neapărat o existență în 
care să fii în permanenţă potolit si calm. Când un câine își rupe 
lesa și sare direct în fata mașinii tale, e un lucru bun că există in 
corpul tău un mod de urgenţă, ca să poţi apăsa frâna repede. Din 
fericire, nu există nicio cale să anulezi acea reacție fiziologică a 
corpului, chiar și dacă ai vrea. Dacă n-ar fi eliberarea de cortizol 
și adrenalină, ființele umane ar fi dispărut de mult, întrucât am 
fi fost incapabili să scăpăm de tigrii care voiau să ne mănânce, 
de exemplu. 

În orice caz, când ești în modul de urgenţă tot timpul, asta iti 
va cauza probleme. În cele din urmă, funcţiile creierului iti vor 
fi afectate. 


IMPACTUL ASUPRA METABOLISMULUI 


Deja am menţionat cum graba iti poate afecta glicemia. Glicemia 
ta are și un prieten, cel mai bun: insulina. Când nu ai parte de 
recuperare, nivelul glicemiei tale va fi afectat într-un mod pe 
care oamenii îl trec cu vederea, dar care poate avea consecințe 
negative serioase. Fizicianul și cercetătorul Mithu Storoni explică 
acest lucru astfel: Insulina îndeplinește un rol similar cu cel al 
unui paznic, reglând nivelul de zahăr din sânge. Glicemia în 
exces e nesănătoasă. Așadar, dacă nivelul ei ajunge să fie prea 


inalt, insulina deschide o usa catre celelalte celule ale corpului, 
pentru a-i permite zahărului să intre in ele în schimb, limitând 
astfel cantitatea de zahăr din sânge. 

Se întâmplă, de asemenea, și că insulina e cel mai prietenos 
paznic din lume, care tine ușa deschisă celulelor toată ziua. Asta 
înseamnă că, oricând iti crește glicemia, o parte din zaharuri poate 
să se îndrepte către „petrecerea“ din celulele tale, astfel încât să 
readucă la normal nivelul glicemiei din sânge. O excepţie ar fi 
atunci când te afli într-o situație care-ţi cere să-i acorzi creierului 
tău o putere suplimentară de procesare — de exemplu, atunci când 
calculezi instantaneu cea mai bună cale de a evita să fii mâncat de 
acel tigru (care te va urmări, nu glumă!). Când se întâmplă acest 
lucru, insulina le închide ușa celulelor, ceea ce determină creșterea 
nivelului glicemiei până când „petrecerea“ se mută în singura parte 
a corpului tău către care ușa e mereu larg deschisă: creierul. 

Starea în care corpul se impotriveste în acest fel funcției pri- 
mare a insulinei se numește rezistență la insulină. În situaţii cri- 
tice, poate fi un colac de salvare („Aha! Cred că acel copac o să-mi 
poată susține greutatea dacă mă catar în el ca să scap!“), dar daca 
rezistenţa la insulină devine o stare permanentă, iti poate cauza 
probleme serioase. Vezi tu, atât corpul, cât și creierul tău au 
nevoie de insulină pentru a funcționa cum trebuie. 

Celulele din creierul tau sunt conectate de mici punți numite 
sinapse. Creierele noastre sunt întotdeauna pregătite să con- 
struiască astfel de punți, iar insulina le dă o mână de ajutor. În 
studiile efectuate pe animale și oameni, s-a observat că aprovizi- 
onarea creierului cu mai multă insulină are un efect benefic atât 
asupra memoriei, cât și a învățării — cu alte cuvinte, în această 
stare, sunt construite mai multe punți decât de obicei. Totuși, 
în cazul în care corpul se împotrivește funcției insulinei pentru 
prea mult timp, acest lucru ar putea avea un impact negativ asu- 
pra capacităților tale mentale. 

Pe deasupra, după cum am menţionat, cauzează creșterea gli- 
cemiei, care, la rândul său, are legături clare cu depresia. Și aici e 
buba: dacă eviti recuperarea, vei deveni rezistent la insulină. Nu 
e nevoie de prea mult ca să se întâmple. Într-un studiu efectuat pe 
șobolani, ca să devină rezistenți la insulină, n-a fost nevoie decât 
să fie supuși la două ore de stres zilnic. Nici oamenii nu sunt 
într-o formă mai bună din acest punct de vedere. 

De asemenea, stresul fizic nu e necesar pentru ca acest proces 
să aibă loc. O reacție emoţională poate fi suficientă. De fapt, una 
dintre posibilele cauze care contribuie la epuizarea de la locul de 
muncă este sentimentul că toate eforturile tale trec neobservate. 
Simti că muncesti din greu, dar nimeni nu vede sau nu confirmă 
asta — să nu mai vorbim de recompense! Într-un studiu care 
implica aproape cinci sute de lucrători germani, s-a stabilit o 
conexiune între sentimentul de a fi subapreciat la muncă și un 
fenomen cunoscut drept sindromul metabolic. Acest sindrom 
implică rezistenţa la insulină, tensiune arterială crescută și obezi- 
tate. Această descriere ar putea părea o caricaturizare insensibilă 
a unui anumit tip de coleg de muncă, pe care toți îl cunoaștem: 
gras, cu obrajii de un roșu-aprins, și deprimat. Și cu toate că 
poate mai înainte credeam că tot ce trebuie să facă acest om e să 
inspire adânc, să privească partea bună a lucrurilor și s-o ia mai 
ușor cu consumul de bere, acum știm că această situație poate 
fi provocată de schimbările fiziologice implicate în rezistența la 
insulină, care la rândul său e provocată de o situație intolerabilă 
din punct de vedere emotional. 

Încă o dată corpul cade într-o spirală descendentă. Deci, 
emoțiile negative resimtite pe perioade îndelungate pot cauza 
rezistenţă la insulină, care cauzează, la rândul ei, niveluri exce- 
sive ale glicemiei, ceea ce poate duce la depresie. Iar asta, la rân- 
dul ei, poate exacerba rezistenţa la insulină. Singura cale pentru 
a întrerupe acest cerc vicios și a-ți recâștiga fluxul dinamic de 


insulină, ca mai apoi să-ţi restabilesti dispoziţia și să-ți recâștigi 
capacitățile cognitive, este să te recuperezi. 

Calibrarea dietei și a nivelului de exerciții fizice poate să-ți 
îmbunătățească radical protecţia împotriva rezistenței la insu- 
lină — chiar dacă alegi să apeși acceleraţia până la podea pentru 
mult timp. 


IMPACTUL ASUPRA STOMACULUI 


Agitatia constantă fără a-ţi acorda timp pentru recuperare e 
cea mai răspândită cauză a problemelor digestive. Acest lucru 
poate, de asemenea, să agraveze câteva posibile boli de stomac 
preexistente. 

O afecțiune digestivă comună este dispepsia, cunoscută și sub 
numele de gastrită. Dispepsia este o reacție obișnuită la stres si 
tot ce înseamnă, de fapt, e că ai un stomac sensibil. Dispepsia 
poate foarte bine să fie definită ca indigestie. Nu este o condiție 
medicală — mai degrabă, reprezintă un grup de simptome care 
isi au originea în tractul digestiv, precum senzaţia că ești sătul 
imediat ce te-ai apucat să mănânci, deși iti este foame, senzația 
de balonare sau arsură la stomac și reflux de acid. 

Dispepsia este una dintre numeroasele probleme la stomac 
care pot fi provocate de alergătura fără recuperare. Corpul tău 
e destul de inteligent, să știi. Ti-am pomenit despre cum adre- 
nalina reorientează energie dinspre procesele digestive către 
mușchi atunci când infrunti un pericol, ca vechiul nostru prieten, 
tigrul, întrucât acest lucru iti crește șansele de supraviețuire. În 
orice caz, când aceeași funcţie iti oprește sistemul digestiv pentru 
că iti trimite șeful e-mailuri sau pentru că trebuie să-ți iei copilul 
bolnav de la grădiniță, sau pentru că deodată iti dai seama că ai 

uitat de ziua soacrei — ei bine, astfel de situaţii ar putea provoca 
oricui gaze si crampe la stomac. 

Un alt exemplu despre cum poate suferi stomacul tău când 
te stresezi fără să te recuperezi, este SCI sau sindromul colonu- 
lui iritabil. Expertul în sănătate Anitha Risberg și cercetătoarea 
behavioristă Desirée Risberg au susţinut că SCI este una dintre 
cele mai răspândite afecțiuni din lume. Nu este nici malignă, nici 
contagioasă. Simptomele pot varia, dar unul de care suferă toți 
cei afectați este durerea de stomac. 


IMPACTUL ASUPRA MINȚII 


Dacă nu-i acorzi corpului tău destul timp pentru a se întoarce 
la valorile normale, nu vei obosi doar fizic, ci iti va fi afectat și 
psihicul. Cele mai evidente semne ale acestui lucru sunt iritabi- 
litatea, epuizarea, plânsul din orice sau sentimentul de detașare 
emoţională. Medicul Anton Loonen și cercetătorul în sănătatea 
mentală Svetlana Ivanova au precizat că în situaţii cu adevărat 
grave poţi, de asemenea, să suferi de sentimente extreme și de 
lungă durată de stimă de sine slabă și melancolie. Pentru a ieși 
din aceste stări, adesea vei avea nevoie de tratament psihologic 
sau medical. 

Unul dintre motivele pentru care dispoziţia ta poate deveni 
atât de sumbră este faptul că nu ai parte de suficientă recupe- 
rare. Fără recuperare, viziunea asupra lumii iti va fi distorsionată 
într-un mod nefericit și, eventual, dăunător. Vei începe să vezi 
totul dintr-o perspectivă negativă, fiind înclinat să iei cea mai 
neînsemnată remarcă drept un atac personal. Oamenii care-ţi 
stau în cale pe scările rulante o fac pentru a te sfida, șeful proba- 
bil e pe cale să te concedieze, convingerea că ești cu adevărat un 


ratat lipsit de valoare ti se adanceste. Nu e vina ta; are legatura cu 
faptul ca in alcatuirea creierul intra doua parti. 

Pe de-o parte, există partea rațională a creierului, care e loca- 
lizată în lobii frontali. Aceasta ia decizii bazându-se pe rațiune, 
pe calculul consecinţelor și pe deliberare. „Creierul rațional“ este 
capabil să extragă concluzii complexe și să plănuiască viitorul. 

Pe de altă parte, există așa-zisul „creier emoţional“, care 
acționează exclusiv în funcție de ceea ce simte că e bine. Sau rau. 
Pe moment. 

De fiecare dată când alegi să actionezi într-un anumit fel, 
acest lucru este rezultatul unei negocieri intense între cele două 
parti. Partea raţională a creierului tău analizează și pune sub 
semnul întrebării validitatea concluziilor la care ajungi. Tot ea va 
observa că cineva se încruntă, dar va lua în considerare contextul 
pentru a determina ce înseamnă acest lucru: Chiar l-a enervat că 
l-ai întrebat ce hobby-uri are sau pur și simplu băutura e foarte 
acră? Creierul rațional își ia timp de gândire. 

Partea emoţională a creierului este exact la polul opus în 
această privință. Ea răspunde automat, imediat și nu-i pasă așa 
de mult de ce simte ceea ce simte. Îţi produce un mic nod in sto- 
mac, însoţit de gândul: „Fir-ar, acum e de-a dreptul nervos și pun 
pariu că e vina mea!“ 

Poate concluziile emoţionale precum aceasta n-ar fi o pro- 
blemă atât de mare dacă partea emoţională a creierului n-ar avea 
o tendință evidentă de a reacţiona negativ mai degrabă decât 
pozitiv, după cum au demonstrat profesorul de psihologie John 
Cacioppo și mult alții. Acest lucru nu are nimic de-a face cu per- 
sonalitatea ta; e doar o chestiune legată de modul în care suntem 
construiți. Cândva, consideratiile emoţionale de acest gen erau 
foarte importante pentru supraviețuirea noastră. Treaba creieru- 
lui emoțional este, în mare parte, să răspundă rapid la diverse 
semnale provenite din mediul înconjurător pentru a determina 

daca ele indica vreun pericol. Aceasta activitate presupune lua- 
rea deciziilor mult mai rapid decât poate face partea rațională a 
creierului. Mai mult de atât, din moment ce deciziile creierului 
emotional erau esențiale pentru supraviețuirea noastră până 
acum câteva mii de ani, creierul emoţional nu riscă prea mult. 
Întotdeauna a acţionat în conformitate cu următorul principiu: 
„E mai bine să tratez acest lucru ca pe ceva periculos și până la 
urmă să văd că m-am înșelat, decât invers. Prefer să mă fac de râs 
decât să mor“. 

Din acest motiv, încă preferă concluziile negative. Doar pen- 
tru a fi în siguranță. El ignoră în totalitate faptul că evenimen- 
tele despre care trage concluzii pripite pot fi mult mai complexe 
de-atât. Cu alte cuvinte, creierul emoţional este programat să 
producă o imagine distorsionată a realității. 

Aceasta este o precauţie temporară utilă, care ne poate ajuta 
să evităm chestii cum ar fi sa fim mâncaţi. Dar e mai putin folosi- 
toare dacă iti mentii creierul emotional activat când nu e nevoie, 
întrucât vei continua să faci prezumtii inconștiente, negative si 
(de obicei) eronate, ca atunci cand reusesti să te convingi că te 
afli într-o situație neplăcută chiar și în absența dovezilor care să 
susțină o astfel de concluzie. De asemenea, nici măcar nu-ţi vei 
da seama că asta e ceea ce faci. 

Dacă i se oferă timp, creierul tău rațional va examina mai întâi 
toate datele relevante ale unei situații. După aceea va formula o 
teorie referitoare la cum se îmbină toate aceste părți diferite. În 
ceea ce privește creierul emoţional, el se raportează la lumea 
exterioară printr-un filtru sau printr-o bulă. Are o abordare 
opusă: Mai întâi se convinge pe sine să creadă într-o teorie bazată 
pe propriul focar negativ. Apoi interpretează semnele din mediul 
înconjurător într-un mod care se potrivește cu această teorie, de 
exemplu confirmând informaţii care îi susțin convingerile deja 
existente și ignorând sau interpretând greșit orice îi contrazice 

teoria. „Ba nu crezi deloc că arăt bine; spui asta doar pentru că 
îți e milă de mine.“ 

După cum vezi, rareori e o idee bună să-ți lași creierul 
emoțional să te controleze. O modalitate esențială de a evita acest 
lucru este să-i oferi creierului tău recuperare mentală din belșug. 


O POVESTE ADEVĂRATĂ 


Nume: Kristin 
Vârstă: 43 
Profesie: Expert la un ONG 


„Zăceam pe podea, dar nu voiam să plec acasă.“ 


Nu putea merge acasă; nu era timp pentru așa ceva. Așadar, Kristin 
stătea întinsă pe podea, sperând să reziste până la finalul ședinței, în 
ciuda durerilor de stomac. 


O listă interminabilă cu sarcini de lucru și lipsa totală a timpu- 
lui de recuperare au ajuns să-i provoace lui Kristin o indigestie 
gravă, care a durat luni în șir. Pe deasupra, suferea de dureri de 
cap, sensibilitate la lumină, anxietate puternică, epuizare severă, 
creștere în greutate și irascibilitate frecventă. Dar a ignorat toate 
semnalele de alarmă și a continuat așa cum era obișnuită. De fapt, 
a accelerat ritmul. Într-o zi, s-a întins pe podea în timpul unei 
ședințe la birou. 

„Mă omora stomacul, dar nu puteam merge acasă. Aveam mult prea 
multe de făcut. Așa că m-am întins pe podea și m-am gândit că o să 
pot participa la ședință de acolo“, ne spune Kristin. 

Când colegii s-au uitat în jos la ea și au întrebat-o cum se simțea de 
fapt, a izbucnit în lacrimi. Și nu se mai putea opri. I s-au dat putin 
peste șase luni de concediu medical, dintre care șase săptămâni au 
fost de odihnă totală. 

„Am rămas acasă. M-am întins pe canapea, m-am uitat la TV și am 
mâncat dulciuri. Și tot timpul m-am simţit inutilă; plină de dezgust 
față de incapacitatea mea.“ 


Cum ţi-ai început drumul către recuperare? 

„După o vreme, am decis să preiau controlul asupra situaţiei. Am 
mers la plimbare cel puțin o dată pe zi, ca să iau aer proaspăt. Am 
făcut yoga. Dar, cel mai mult, mi-am ascultat corpul.” 

Recuperarea ei a început să dea roade, iar Kristin a început să se 
simtă mai bine. 

„Acum mă odihnesc mai mult și fac mai multe pauze. Merg la culcare 
când mă simt obosită, chiar și când mai am lucruri de făcut. De ase- 


creative, cum ar fi redecorarea casei.“ 


Esti într-un proces de recuperare inteligentă în prezent? 

„Da. În perioada cea mai stresantă, ajunsesem să înfulec multe dul- 
ciuri și mâncăruri nesănătoase, dar am reușit să întrerup cercul vicios 
și acum nu mă mai confrunt cu indigestia. Fac mișcare când am timp 
și iau mai multe pauze. Dorm mai mult, pentru că mă energizeaza.” 


Cum te simţi acum, când iti amintești acele zile stresante? 

„Le văd ca pe o gaură neagră. A fost o perioadă groaznic de distruc- 
tivă și tristă pentru mine. Și n-am fost niciodată diagnosticată cu 
depresie. Mă simt ca și cum as fi avut un gol în cap timp de sase luni, 
însoțit de amnezie.“ 


Cum te simţi când te gândești la viitor? 

„Minunat! M-am trezit într-o altă viață. Mă gândesc mai mult la cum 
să am grijă de mine, pentru că nu vreau să mai ajung niciodată în 
acel punct. În prezent, tot ce contează e recuperarea.” 


ÎNVAȚĂ SĂ INTERPRETEZI SEMNALELE 
CORPULUI 


Acum știi ce impact are lipsa recuperării asupra corpului și minții 
tale. Dar nu vei observa întotdeauna ce se întâmplă în interiorul 
tău atunci când ești blocat în acea vrie nebunească — cel putin nu 
până când lucrurile devin într-adevăr foarte serioase. De aceea 
iti oferim câteva exemple de avertizări și simptome care pot fi 
cauzate de lucrurile despre care tocmai ai citit și care arată că ai 
nevoie de mai multă recuperare. 


DURERI DE CAP SI CORPORALE 


Când ești stresat, adesea iti ridici umerii și iti incordezi spatele si 
gâtul, iar uneori chiar maxilarul. Apoi durerile vor urma neîntâr- 
ziat. Dacă nu-ţi iei timpul necesar pentru recuperare, s-ar putea 
să-ți fie greu să-ţi cobori la loc umerii și să scapi de încordare. 


PREDISPOZITIE LA INFECŢII ŞI SISTEM IMUNITAR SLĂBIT 


Te simți ca si cum răceala durează de o veșnicie? Suferi de febre 
misterioase care apar și dispar? Te trezesti brusc cu tot felul de 
iritatii? Treaba sistemului imunitar e să protejeze corpul impo- 
triva organismelor externe. Dar eliberarea constantă de hormoni 
combinată cu lipsa de somn vor avea un impact negativ asupra 
lui. Impactul în sine variază. În orice caz, e clar că sistemul imu- 
nitar e puternic afectat de presiunea severă și de lipsa recuperă- 
rii. De exemplu, Emma Carlsson de la Universitatea Jönköping 
a demonstrat că femeile tinere care sunt supuse stresului psihic 

au mai putine celule imune care previn dezvoltarea bolilor autoi- 
mune, precum diabetul de tip 1, scleroza multipla si boala celiaca. 

In termeni simpli, rezistenta scade atunci cand te ocupi 
de prea multe, iar asta va cauza o și mai mare predispozitie la 
imbolnavire. 


IRASCIBILITATE CRESCUTA 


Emotiile negative si iritabilitatea sunt simptome obisnuite ale 
unui inceput de extenuare. Deseori, nici tu nu vei observa ca ai 
devenit mai irascibil. De aceea n-ar fi rău să te gândești dacă nu 
cumva partenerul tău „insensibil“ are într-adevăr dreptate când 
spune că ești cam țâfnos în ultima vreme. Poate că proasta ta 
dispoziție nu a fost cauzată pur și simplu de comportamentul său 
neobișnuit de enervant. 


SENSIBILITATE LA ZGOMOT 


Deodată ti se pare că mediul înconjurător a devenit foarte gala- 
gios? Töres Theorell, profesor emerit la Institutul de Cercetare 
a Stresului, a fost manager de proiect într-unul dintre cele mai 
vaste studii despre relația dintre problemele auditive, condiţiile 
psihosociale de muncă și sănătate. Studiul a demonstrat că 
deficiențele auditive sunt mai frecvente la persoanele care suferă 
din cauza stresului. Chiar și studiile efectuate pe animale au 
arătat că stresul pe termen lung e asociat cu tulburări de auz. 
Dacă observi o sensibilitate neobișnuită la zgomote puternice 
sau bruște, sau auzi un șuierat continuu în urechi, s-ar putea să 
fie un semn că ai de-a face cu prea mult stres si nu te odihnesti 
destul. Ajungi să umbli cât se poate de vigilent, ca un soldat pe 


teritoriul inamic, dar, fara recuperare, vei fi predispus la reactii 
exagerate la auzul zgomotelor din jur. 


PROBLEME DE CONCENTRARE SI DE MEMORIE 


Prea multă muncă iti poate afecta memoria. După cum am 
menţionat înainte, efectele asupra creierului pot fi înregistrate 
chiar și la o examinare RMN. Munca în exces te poate face să 
dai greș în găsirea cuvintelor potrivite, să uiţi de întâlniri sau 
să-ți lași telefonul în frigider. Deodată, ai nevoie să-ți iei notițe 
detaliate ca să nu mai uiţi lucruri. 


PRESIUNE LA NIVELUL PIEPTULUI, PULS ACCELERAT 


Când stai prea mult timp fără recuperare, inima va protesta. Poti 
resimti asta printr-un puls accelerat, ca și cum inima ar încerca 
să tina pasul cu ritmul tău intens. Poti, de asemenea, să simți o 
presiune la nivelul pieptului. Aceste semnale de alarmă trebuie 
luate în serios. 


TULBURĂRI DE SOMN: DIFICULTĂȚI ÎN A ADORMI ȘI TREZITUL 
PREA DEVREME 


Cei mai mulți dintre noi avem uneori perioade de somn tulburat. 
Dar dacă lipsa de somn îţi afectează dispoziţia sau observi că ai 
probleme cu somnul de ceva vreme, trebuie să actionezi. Poate 
dormi mai mult decât de obicei, dar fără să te simţi cu adevărat 
odihnit. Sau poate te trezești ușor și îți e greu să adormi sau să 
te culci la loc. Acestea sunt semne importante că ai nevoie de mai 
multă recuperare. 

Cantitatea corectă de somn nu variază în întregime de la un 
om la altul. În mod cert, unii oameni supraviețuiesc cu patru ore 
de somn, în timp ce alții au nevoie de mai mult de nouă — dar 
aceștia sunt excepţia, nu regula! Cel putin dacă ești pregătit sa 
crezi rezultatele unui studiu vast despre somn, care a implicat 
mai mult de un milion de participanţi. Studiul a dezvăluit că cei 
care dorm între șase ore și jumătate și șapte ore și jumătate în 
fiecare noapte, de asemenea trăiesc mai mult decât alții. Rata 
mortalității este mai mare printre cei care dorm mai mult de opt 
ore sau mai puţin de patru ore pe noapte. Visul de a dormi atât 
cât vrei n-ar fi, deci, prea benefic pentru sănătatea ta. 

O modalitate obișnuită prin care oamenii încearcă să-și 
regleze problemele cu somnul este folosirea alcoolului. Poate că 
e plăcut să bei un pahar de vin sau o gură de whisky seara, darnu 
putem recomanda asta ca pe un ajutor pentru a adormi. În timp 
ce alcoolul te poate face să adormi, somnul tău va avea o calitate 
mai scăzută si este posibil să te trezesti de câteva ori în timpul 
nopții. Cea mai bună cale pentru a-ţi regla somnul este să ai parte 
de tipul adecvat de recuperare. 


ANXIETATE GENERALĂ ȘI NELINIȘTE 


Deodată iti faci grijii pentru tot sau chiar pentru nimic? Ti-e greu 
să stai locului în timpul sedintelor și simți agitaţie în tot corpul? 
Anxietatea excesivă e un semn obișnuit că nu ai parte de sufici- 
entă reîncărcare. 


ALȚI OAMENI ÎȚI PROVOACA ANXIETATE 


Oamenii din jurul tău sunt componente necesare ale fericirii tale 
pe termen lung. Sprijinul social este una dintre cele mai eficiente 
căi de a amortiza lovitura oricăror efecte negative, fie psihice, fie 
fizice, care pot fi cauzate de o viata trăită la viteză maximă. 

În același timp, cei mai apropiați și cei mai dragi oameni pot 
fi şi surse de îndoială și îngrijorare, întrucât nu-ți vor împărtăși 
întotdeauna gândurile și acţiunile. Acest lucru nu se va schimba 
niciodată. Dar atunci când iti neglijezi propria recuperare, vei 
începe să vezi atât oamenii din jurul tău, cât și relația ta cu 
aceștia dintr-un punct de vedere negativ. Creierul tău emotional, 
suspicios si interpretările lui distorsionate vor deveni predomi- 
nante și deodată vei simţi că „pur și simplu nu te poţi înțelege cu 
ei“. Când încep să te obsedeze toate greșelile lor sau sentimentul 
că tu nu ești îndeajuns pentru ei, acest lucru va crea o întreagă 
încurcătură de convingeri neadevărate, care-ţi vor consuma multă 
energie. 


TE COMPARI MAI MULT CU ALȚII 


Comparatia cu alte persoane este una dintre cele mai răspândite 
cauze ale suferinței emoţionale în ziua de astăzi. Niciodată nu 
ne-a făcut prea bine să se comparăm cu alții, dar în trecut ocaziile 
pentru a face asta erau mult mai puţin constante și ușor accesi- 
bile. Pur și simplu nu aveam atât de mulți oameni cu care să ne 
comparăm. Acum, mulțumită reţelelor de socializare și interne- 
tului, te poți compara cu mai multi oameni decât vei întâlni de-a 
lungul întregii vieți. Și nu e incredibil cum fiecare dintre aceștia 
pare să arate mai bine, să fie mai inteligent, mai bogat și mai 
fericit decât tine? Și merg și în locuri mai faine în vacanțe! 

E ușor să pierzi controlul acestor gânduri, mai ales când nu 
ai parte de suficientă recuperare. Vei începe să te placi mai puțin 
și vei deveni mai înclinat să-i consideri pe alții drept motive ale 
nefericirii tale. Cand iti pui propriile reușite, posesiuni sau aspec- 
tul fizic fata în fata cu ale altora, iti va fi, de asemenea, greu să 
stabilesti relaţii semnificative, pozitive. Vei fi gelos pe prietenii 
tăi, iti vei pierde concentrarea și te vei simți lipsit de valoare. 

Există acum chiar și un termen folosit pentru a descrie această 
problemă. Sindromul FOMO („fear of missing out“, adică „frica de 
a rata ceva important“) este un fenomen care a devenit din ce 
în ce mai obișnuit pe măsură ce am început să publicăm tot mai 
mult din vieţile noastre pe rețelele de socializare in timp real. 
Nu vrem să ratăm niciuna dintre acele experiențe minunate pe 
care „toți ceilalți“ le trăiesc. În schimb, cerem mai mult de la noi 
înșine, cu speranţa că asta ne va ajuta să avem o viata perfectă. Pe 
rețelele de socializare, îi vedem pe „toţi ceilalți“ cum obțin cele 
mai bune slujbe sau se descurcă foarte bine la școală, cum își cos 
fete noi de pernă pentru canapea, cum tin mereu flori proaspete 
în casă (flori care nici nu par să se usuce vreodată în vază când 
nimeni nu se deranjează să le pună îngrășământ), cum urmăresc 
toate serialele noi și interesante și sunt invitaţi la cele mai tari 
petreceri cu cei mai cool oameni. 

Ceea ce nu avem timp să luăm în considerare este faptul că 
vedem numai părțile bune ale vieţii acestor oameni, iar asta ne 
dă iluzia că alţii duc o viata perfectă — ceea ce nu e valabil cu 
adevărat pentru nimeni. Singurul lucru pe care aceste comparații 
constante ni-l vor aduce vreodată este să ne alimenteze stresul. 
Adăugăm tot mai multe pretenţii la noțiunea noastră despre cum 
trebuie să fie viata și ce trebuie să avem timp să facem. Nv vrem 
să ratăm, nu-i așa? Dar când tot adăugăm lucruri în program, 
temându-ne că vom rata ceva, tindem să uităm să avem grijă de 
noi înșine. 


LIPSA CONTROLULUI 


Situatiile care tind să exercite cea mai mare presiune sunt cele 
fata de care simţi o responsabilitate foarte mare, dar asupra 
cărora ai o putere redusă de control. În mod interesant, șefii sunt 
rar impovarati cu la fel de multă tensiune ca asistenții lor. Din 
anii '50 până acum, cercetările arată în mod constant că, dacă 
reusesti să ai un anumit nivel de control asupra situaţiei, aceasta 
va avea mai puţine șanse să te afecteze negativ. Cu cât acest simţ 
al controlului e mai puternic, cu atât mai eficient vei gestiona 
situația. Fără recuperare, e ușor sa derapezi și să uiţi de controlul 
pe care-l ai asupra situaţiei. 


ÎȚI PIERZI PERSPECTIVA 


Dacă deja iti fortezi limitele, e ușor să devii și mai agitat fara 
vreun motiv întemeiat. Desigur, să-ți setezi termene-limită și să 
rezolvi probleme e important, dar dacă te aștepți mereu la un 
dezastru, vei ajunge să fii prea dur cu tine însuți. Dacă nu-ţi 
acorzi o pauză sau nu realizezi că nu toate lucrurile merită să 
fie tratate cu aceeași seriozitate, întotdeauna te vei învârti de 
colo-colo cu niveluri exagerate de adrenalină și cortizol în corp, 
ceea ce, după cum știi, nu e deloc bine pentru tine. 


TE SIMȚI SINGUR 


Sentimentele de singurătate și izolare pot constitui o tensiune 
gravă asupra creierului și corpului tău. Strămoșii nosti depin- 
deau unul de celălalt pentru vânătoare, iar societățile lor erau 
bazate pe ideea că unii dintre ei ieșeau la vânătoare în timp ce 


== E Reload Cum să-ți reincarci bateriile 
HENRIK FEXEUS, CATHARINA ENBLAD 


alții adunau mâncare, unii aveau grijă de copii, și alții izgoneau 
animalele periculoase. Ca să supraviețuiască toți, trebuiau să aibă 
încredere că fiecare își va face treaba. Din această cauză, conexi- 
unea socială e încă intim legată de instinctul de supraviețuire. De 
la naștere, creierul tău e proiectat să colaboreze cu alții. Și, astfel, 
privește solitudinea involuntară ca pe ceva extrem de periculos. 

Singurătatea nu e legată atât de mult de câți oameni ai în 
jurul tău. Te poţi simţi singur într-o încăpere plină de oameni, de 
exemplu dacă ai impresia că nu le pasă de tine sau cred că nevoile 
tale nu contează foarte mult. A fi izolat fizic e foarte rău, dar să te 
simți izolat e și mai rău. 

Câţiva cercetători au studiat dacă singurătatea ne afectează 
în vreun fel genele sau nu. Rezultatele sunt mai mult decât con- 
cludente, dar există unele indicaţii că la oamenii care se simt 
singuri genele care încurajează inflamaţiile sunt mai active, iar 
genele care suprimă inflamaţiile sunt mai puţin active. Dacă asta 
se dovedește a fi adevărat, atunci singurătatea chiar te poate 
îmbolnăvi. 

Cei mai mulți oameni se simt singuri în anumite perioade ale 
vieţii, cum ar fi atunci când se mută de acasă sau când se mută 
într-un oraș nou, când au copii, când copiii se mută de acasă, 
când se pensionează sau când moare cineva apropiat. Acest senti- 
ment este accentuat dacă-și trăiesc viața într-un fel care nu le lasă 
timp să formeze relații semnificative cu alti oameni. 


LUCRURILE NEÎNSEMNATE PROVOACĂ STĂRI MAJORE DE 
ENERVARE 


În fiecare zi, te lovesti de mai multe lucruri minore care nu se 
întâmplă așa cum vrei sau cum iti imaginai: Hârtia se intepeneste 
în imprimantă. Esti blocat în trafic. Microsoft Windows vrea să se 


actualizeze timp de o ora exact cand trebuie sa faci o prezentare 
pe computer. Nu e mancare in casa. Sotul tau e morocanos, iar 
copiii lasa biletele peste tot. Proful de mate are o respiratie urat 
mirositoare. Ti se modifica programul din nou. Grupul cu care 
luai prânzul te-a lăsat baltă si a plecat cu zece minute înaintea ta. 
Și, cireașa de pe tort, cineva i-a dat copilului de alături un set de 
tobe de ziua lui. 

Aceste lucruri mici iti declanșează hormonii de stres, deși 
într-o mică măsură. Daca-ti faci un obicei din a încorpora recu- 
perarea în viața de zi cu zi, te vei vindeca de astfel de eliberări 
minore de hormoni. Dar, dacă nu te ocupi de ele, se pot aduna 
si-ti pot cauza și mai multă frustrare. Dacă ai dificultăți în a te 
concentra pe lucrurile pe care chiar trebuie să le faci pentru că 
nu te poți opri din a te gândi la ceva ce s-a întâmplat la munca, 
și ajungi să ai un acces de furie când observi că cineva și-a lăsat 
rufele murdare altundeva decât în coșul de rufe, vei înțelege la ce 
ne referim. 

Este important să iei drept banale iritatiile zilnice. Dacă au loc 
prea des, nu te vei recupera, iar asta iti va obosi treptat întregul 
organism. În conformitate cu această idee, psihologul Melanie 
Greenberg a făcut trimitere la anumite studii care sugerează că 
sursele continue de enervare pot fi mai nocive pentru sănătatea 
ta decât evenimente unice, deși mai semnificative — întrucât cele 
din urmă iti lasă timp să te refaci. 

Dacă nu-ţi poţi regla reacțiile emoţionale la micile provocări 
zilnice, nu detii resursele necesare pentru a înfrunta problemele 
mai mari. 

xe 
O atitudine inteligenta in ceea ce priveste recuperarea 


înseamnă să știi cât de mult ai nevoie de reîncărcare și de ce fel de 
reîncărcare ai nevoie. Trebuie să te asiguri atât că iei o pauză de 

la existenta ta haotica din cand in cand, cat si ca folosesti aceasta 
pauza asa cum se cuvine. Oricum, nicio viata nu seamana cu alta. 
Unii dintre noi au mai multa nevoie de un anumit tip de recupe- 
rare, in timp ce altii au nevoie de altul. 

Pentru a identifica cea mai buna metodă de reîncărcare pentru 
tine, va trebui sa incepi prin a-ti da seama de cat de multa sau 
putina recuperare ai parte in prezent, astfel incat sa poti afla cu 
ce ai nevoie sa o completezi. Ceea ce e exact lucrul pe care te vom 
ajuta să-l faci, în următorul capitol. 


O POVESTE ADEVĂRATĂ 


Nume: Mouna 
Vârstă: 47 
Profesie: Manager de proiect 


„Mi-am recăpătat viata!” 


Când Mouna și-a pierdut, mai mult sau mai putin, memoria, și-a dat 
seama că era timpul să adauge recuperarea în programul său. În pre- 
zent, ia pauze și-și asigură mai mult din lucrurile de care ai nevoie. Și 
îi place la nebunie. 


Semnele erau subtile la început. Mouna avea dificultăți în a-și aminti 
lucruri la locul de muncă, precum dacă anumite ședințe se tinusera 
sau nu ori ce s-a spus sau decis în astfel de ședințe. 

„Până și să citesc un e-mail și să-l înțeleg părea o sarcină indescripti- 
bil de dificilă, dureroasă, complicată și aproape de nerealizat.” 

De asemenea, nu putea nici să doarmă sau să se odihnească. 
„Adormeam cum puneam capul pe pernă, dar mă trezeam iarăși după 
cinci-șase ore, absolut extenuată, dar incapabilă să mai adorm la loc 
și să mă odihnesc o noapte întreagă. Tânjeam atât de mult după o 
dimineaţă în pat și să mă trezesc după o noapte lungă de somn.” 


Mouna a intrat in modul clasic de compensare si a încetat să mai 
facă lucrurile care îi plăceau în trecut. Lucruri care i-ar fi putut servi 
drept recuperare. De exemplu, a încetat complet să mai citească; era 
prea obosită ca să poată extrage vreo informație din cărți. 

Situaţia ei la muncă se inrautatise în ultimul an si se obișnuise să-și 
mănânce prânzul pe fugă, petrecându-și toată ziua alergând de la o 
ședință la alta, fără să aibă timp aproape deloc pentru a-și rezolva 
treburile între ședințe. Deși Mouna a încercat să integreze recupe- 
rarea în timpul său liber, acest lucru nu a fost de ajuns pentru a 
compensa ritmul ei intens de muncă. 

„Într-o zi, eram prea obosită ca să-mi mai adun gândurile. Trebuia să 
alcătuiesc un program pentru o ședință a echipei de management 
și m-am trezit incapabilă să-mi amintesc ce trebuia să discutăm și 
de ce probleme trebuia să ne ocupăm. Era ca un tsunami mental, 
în care unele dintre funcţiile creierului meu erau scoase din joc. Nu 
aveam energia să fac nimic, doar să-mi închid ochii și să-mi odihnesc 
capul. Mi-am cheltuit ultimul dram de energie scriind un e-mail către 
cei mai apropiați colegi și către managerul meu, ca să le spun că 
nu mai făceam fata, și apoi mi-am închis computerul și nu l-am mai 
deschis decât nouă luni mai târziu.“ 

După senzaţia de gol din prima lună, Mouna a început să simtă 
povara oboselii. Abia atunci a reușit în sfârșit să doarmă. Sursa recu- 
perării pe care a găsit-o până la urmă s-a dovedit a fi activitățile 
lente, mecanice, precum udatul florilor sau spălatul vaselor. A găsit, 
de asemenea, alinare în muzică, stând la pian și lăsându-și degetele 
să cutreiere deasupra clapelor și să descopere secvențe plăcute de 
note, care îi dădeau senzația de pace și armonie. 


iti reîncarci bateriile mai mult în prezent? 

„Da, diferența e de necrezut. Înainte să mă îmbolnăvesc, voiam 
mereu să fac câte ceva sau simțeam că «trebuia» să fac ceva. Mi-a 
fost greu să renunţ la anumite lucruri și să le las în plata Domnului. 
Mi-a fost greu să-mi fac timp pentru recuperare. Înainte obișnuiam 

să mă concentrez pe utilitatea lucrurilor pe care le făceam. Acum 
mă concentrez la fel de mult pe a mă bucura de ceea ce fac.“ 


Cum te simţi acum privind în urmă la ultimii câțiva ani? 

„Oricât de straniu ar suna, mă bucur că am parcurs acest drum. 
Am învăţat să apreciez viața, să ocup spațiu în propria existenţă și 
să-mi folosesc întreaga capacitate și întregul instinct atunci când 
iau decizii și fac alegeri. Sunt mult mai conștientă de cele din jur 
decât înainte si mă pricep mai bine la a simți ce-mi doresc și după ce 
tânjesc. Sunt mai cu picioarele pe pământ acum.“ 


Cum te simţi când te gândești la viitor? 

„Experiențele pe care le-am trăit îmi influențează toate alegerile în 
viata. Simt o dorință de a trăi, de a savura, de a iubi. Înainte să mă 
îmbolnăvesc, viața mea era alcătuită din puține lucruri în afară de 
constrângere, responsabilități și obligații. Acum mă simt liberă să 
aleg lucrurile care mă fac să mă simt bine și să fiu mai selectivă. Fără 
să mă simt vinovată pentru asta. Sunt în stare să ignor consecințele 
pe care le poate avea asupra altora faptul că mă pun pe mine pe 
primul loc. Și acum mă simt mult mai acceptată și mai recunoscă- 
toare pentru cine sunt și ce fac. Așadar, imposibila ecuaţie de a avea 
o viață bună care-mi lasă loc pentru o slujbă interesantă, timp cu 
familia ȘI timp pentru mine însămi s-a dovedit a fi rezolvabilă, de 
fapt! Acum mă bucur de viata! E minunat! Mi-am recăpătat viata și 


pu 


îmi place la nebunie 


CAPITOLUL 4 


Låt de mult îţi 
reîncarci bateriile 
în prezent? 


Fă testul: ai parte de toată 
recuperarea care-ti este necesară? 


Pentru a ne simți bine, avem nevoie de o doză de entuziasm si 
de aventură în viața noastră. Ai putea compara viața cu o coardă 
de vioară: trebuie să fie destul de strânsă ca să producă muzică 
frumoasă, dar nu atât de strânsă încât să se rupă. De asemenea, 
trebuie să încerci să nu canti la mai mult de o vioară odată. 

În orice caz, nu e întotdeauna usor să identifici lucrurile pe 
care trebuie să te concentrezi. Ca si cum nu ne-ar fi de ajuns sa 
avem atâtea si atâtea chestii care aşteaptă să ne ocupăm de ele, 
mai suntem si constant bombardati cu mesaje de la cultura în 
care trăim, de la familie, prieteni, slujbe si, in mod pregnant, 
reclame. Toată lumea vrea să ne spună ce este Vital si Valoros, 
cu V mare. 

Ca să ne asigurăm că facem alegerile corecte, tragem cu ochiul 
la ce fac ceilalți (adesea fără să ne dăm măcar seama că facem 
asta, după cum au descoperit medicii și cercetătorii Nicholas 
Cristakis și James Fowler), și astfel, riscăm să alegem variante 
care sunt considerate „scurtături universale către fericire“, cum 
ar fi să mergem la facultate, să ne cumpărăm o casă sau să facem 
copii. S-ar putea chiar să facem unul dintre aceste lucruri fără să 
ne gândim dacă e sau nu ceva ce ne dorim cu adevărat. Să facem 
ce fac alții e și mai simplu, și mai rapid, dar implică riscul că, 
într-o zi, sir putea să descoperi ca ai in mână vioara greșită, 
cântând la niște coarde strânse la limită. 

Un aspect al atitudinii inteligente în ceea ce privește recupe- 
rarea implică să fii conștient în ce punct ești și care sunt nevoile 
tale. 


LUMEA TA CEA NOUĂ ȘI ABSURDĂ 


Chiar și când încercăm să „facem ce trebuie“, e ușor să ne aba- 
tem de la drum când gândurile noastre se bălăcesc într-o stare 
de anxietate provocată de sarcinile vieții. E de neevitat, întrucât 
cu toții suntem afectați de diverse surse de anxietate existente in 
societatea noastră modernă. Nu putem face nimic în privinţa lor, 
dar ele contribuie la zbuciumul nostru personal și la măsura în 
care suntem capabili să le facem fata. Chiar daca se-ntâmplă să fii 
unul dintre acei oameni pentru care pragul de panică e ridicat și 
care nu simt că sunt prinși în aceeași „roată de hamster“ ca toți 
ceilalți, tot s-ar putea să te simți „blocat“ din când în când, numai 
din cauza faptului că lumea din jurul tău e așa cum e. La stiri ti 
se arată încontinuu războaie și sărăcie, iar tu ai de plătit ipoteca, 
si-ti faci griji despre cum o să iasă până la urmă toate. În același 


timp, esti bombardat cu idei cum ca trebuie sa ai un corp perfect, 
o mașină perfectă, o casa perfectă. Daca nu vrei să fii un fel de 
ființă umană de mâna a doua, trebuie să-ți precomanzi iPhone-ul 
care va apărea anul viitor, să-ți mentii abonamentul anual la sală 
si să te asiguri că decoratiunile pentru aniversarea de cinci ani a 
fiicei tale arată exact la fel de tipatoare precum cele pe care le vezi 
la toate petrecerile de copii de pe Instagram. 

Dacă tot suntem la capitolul petreceri, am putea menționa că 
uneori Catharina poate anticipa cu groază acele două ore de cele- 
brare cu câteva săptămâni înainte de un eveniment social. Copilul 
a cărui zi de naștere e sărbătorită își imaginează cum toate 
dorinţele i se vor îndeplini (cu eventuala excepţie a unei vizite 
din partea unui unicorn real, viu) — dar experiența ne spune că 
cel putin un copil va începe să plângă, altul o să se aleagă cu 
o durere de cap sau cu o răceală și un întreg grup de copii vor 
refuza pur și simplu să participe la vreunul dintre jocuri. Să nu 
mai vorbim de toată gălăgia, suficient de asurzitoare ca să te 
facă să simți că o să ai nevoie de două săptămâni de recuperare 
non-stop ca să-ţi revii. 

Toate informațiile pe care le primim cu privire la cât de incre- 
dibil de mult succes au alti oameni în viata ne fac să uităm că, 
doar cu câţiva ani în urmă, ne-am fi gândit la opţiunile noastre 
din prezent ca la un lux absolut — ceea ce încă sunt, pentru mulți 
dintre noi. Minunatele noastre vieți moderne ne zdruncină per- 
spectiva despre ceea ce e important și ne fac să ne simțim grăbiţi 
şi nesatisfacuti, când ar trebui, de fapt, să ne simțim incredibil 
de recunoscători. 

În orice caz, nu e neapărat că ne-am transformat toți în 
psihopati — după cum spuneam, doar facem ce fac toți ceilalți. 
E, de asemenea, dificil să ne simțim satisfacuti când mesajele 
reclamelor cu care suntem alimentati ne spun că n-ar trebui să 
fim (cel putin nu până când ne cumpărăm mașina cea nouă sau 

ne rezervăm bilete pentru o altă excursie). Standardele noastre 
cu privire la ce înseamnă o viață bună au devenit exagerat de 
înalte, ca să nu spunem mai mult — iar acest lucru nu face decât 
să strângă coarda viorii noastre chiar mai mult, într-o perioadă în 
care poate fi dificil numai să găsim o slujbă și o locuinţă. 

Exact ca în vechea emisiune This is your life, o emisiune dedi- 
cata istoriei de viata a celebrităților americane, poate ar fi bine să 
te oprești din ce faci și să reflectezi la viața ta dintr-o perspectivă 
exterioară. Făcând un pas înapoi pentru a te gândi cum iti petreci 
timpul, unde e posibil să pierzi energie fără să-ţi dai seama si 
unde ai parte într-adevăr de recuperare. 

Biroul Central de Statistică al Suediei a publicat informaţii 
care sugerează că, dacă ești femeie, probabil lucrezi mai mult 
decât generaţiile anterioare. Totuși, dacă ai copii, nu petreci 
mai putin timp cu ei. De asemenea, nu ai redus din alte 
„responsabilități“ precum renovarea întregii case sau decorarea 
apartamentului. Ceea ce ai redus, în schimb, sunt interacțiunile 
sociale sau timpul petrecut de una singură, pentru a-ți satisface 
propriile nevoi. 

Dacă ești bărbat și tată, petreci mai mult timp cu copiii decât 
taţii din trecut și petreci mai mult timp cu familia în general. Nu 
e vorba doar de a petrece timp împreună acasă, unde fiecare din- 
tre voi isi vede de treaba lui (îngăduindu-ți să lucrezi putin de 
acasă sau chiar să te bucuri de puţin timp făcând ceea ce te pasio- 
nează). Nu, a fi părinte înseamnă mult mai mult de-atât în zilele 
noastre. Alte statistici arată că, în prezent, părinții petrec mai 
mult timp interactionand cu copiii. Ne insotim copiii la activități 
si, pe scurt, am ridicat stacheta în ceea ce privește așteptările de 
la părinți. 

Asta e minunat pentru copii. Dar ecuația mai mult timp cu 
copiii și mai multă muncă nu se rezolvă singură. Pentru că și 
munca s-a schimbat. Asta se datorează, în mare parte, felului în 


care ziua lucrătoare a devenit mai lungă — cu ore incomode de 
lucru pentru muncitorii din fabrici și cerința de a fi tot timpul 
disponibil și munca peste program pentru cei care lucrează în 
birouri. 

Dacă nu ai copii, probabil tot nu ai parte de prea multă recu- 
perare. E si mai probabil să-ți umpli viata cu multă muncă și/sau 
studiu. Esti disponibil tot timpul, în orice loc, chiar și când ești la 
un meci de fotbal sau iei cina cu prietenii. Programul tău tinde să 
se umple până la refuz cu angajamente sociale, adesea mai multe 
decât ai timp să îndeplinești, din moment ce iti e atât de frică sa 
ratezi ceva. Și tocmai când ţi-ai programat niște ore suplimentare 
la birou sau când înveţi pentru un examen, apare un nou sezon 
din serialul tău preferat. 


TEST: CÂT DE AGER EȘTI CÂND VINE VORBA 
DE RECUPERARE? 


Deci, cum iti dai seama când acea coardă de vioară e strânsă exact 
cât trebuie? Ei bine, cel mai important indiciu este că nivelul 
tău de încordare corespunde cu doza de recuperare de care ai 
parte. Dar asta nu e întotdeauna ușor de determinat. Mulţi au 
declarat că habar nu aveau cât de aproape erau de epuizare până 
când, dintr-odată au clacat. Din acest motiv, am alcătuit un test 
simplu. Chiar dacă ești unul dintre puţinii norocoși care nu se 
identifică cu nimic din ceea ce am descris în ultimul capitol, tot 
putem garanta că ai nevoie de reîncărcare in viata ta. Esti pe cale 
să descoperi acest lucru de unul singur. De tot ce ai nevoie este 
un pix, așa că nu ezita să faci rost de unul. Dacă găsești două de 
culori diferite, de exemplu unul cu roșu și unul cu verde, cu atât 
mai bine. 

Sunt două grile la paginile 83 si 84. Vei completa aceste grile 
pe baza răspunsurilor tale la o serie de întrebări. Întrebările 
sunt împărţite în două grupuri, care sunt denumite la fel ca gri- 
lele: „Viaţa mea în acest moment“ și „Reîncărcarea mea în acest 
moment“. Formularea acestor întrebări este inspirată din studii 
efectuate de oameni precum cercetătorii în domeniul stresului 
Michael Olpin și Margie Hesson, psihiatrul Anders Hansen, și 
Anitha și Desirée Risberg, pe care i-am menționat mai devreme. 
Ne-am inspirat, de asemenea, din diverse scale de evaluare a 
stresului folosite în diferite contexte în cadrul sectorului pentru 
sănătate. 


Obtii rezultatele testului completând numărul adecvat de 
spaţii din fiecare grilă. Dacă tise pare că adevăratul tău răspuns 
e undeva între două opţiuni de răspuns, o alegi pe cea care pare 
mai aproape de adevăr. Când ai terminat, vom compara grilele 
pentru a-ți spune ce înseamnă răspunsurile pe care le-ai dat, dacă 
nu cumva o să fie deja dureros de evident până în acel moment. 


VIATA MEA IN ACEST MOMENT 


Această grilă se află la pagina 83 — simte-te liber să le completezi 
cu cerneală roșie. 


1. Te simți stresat în viata de zi cu zi? 


În fiecare zi Completează 3 spații 
Adesea Completează 2 spații 
Uneori Completează 1 spațiu 
Niciodată Completează O spaţii 


2. Ai fost supus unei tranzitii majore în ultimele șase luni? 
(Ex: decesul cuiva apropiat, divorț, mutarea într-o locuinţă nouă, 
concedierea sau îmbolnăvirea cuiva drag). 


Da, cel putin două Completează 3 spaţii 
Da, una Completează 2 spații 
Da, dar ceva nu foarte solicitant Completează 1 spațiu 
Nu Completează O spații 


3. Itifaci griji pentru copii, partener, familie sau prietenii apropiați? 


În fiecare zi Completează 3 spații 
Adesea Completează 2 spaţii 
Uneori Completează 1 spațiu 
Niciodată Completează 0 spaţii 


4. Îți faci griji pentru partea financiară și adesea simţi că iti dorești 
mai multi bani? 


in fiecare zi Completează 3 spații 
Adesea Completează 2 spații 
Uneori Completează 1 spațiu 
Niciodată Completează O spații 


5. Eşti disponibil să lucrezi în afara orelor normale de birou? 

in fiecare zi Completeaza 3 spatii 
Adesea Completează 2 spaţii 
Uneori Completează 1 spațiu 
Niciodată Completează O spații 


6.  Aidificultăţi în a adormi? 


În fiecare noapte Completează 3 spații 
Adesea Completează 2 spații 
Uneori Completează 1 spațiu 
Niciodată Completează O spații 


7. Simti că munca iti consumă timpul în detrimentul familiei și al 


prietenilor? 
În fiecare zi Completează 3 spații 
Adesea Completează 2 spații 
Uneori Completează 1 spaţiu 
Niciodată Completează O spații 


8. Simti cd responsabilităţile, ordinele sau autoritatea ta sunt vag 
definite la locul de muncă? 


În fiecare zi Completează 3 spații 
Adesea Completează 2 spații 
Uneori Completează 1 spațiu 
Niciodată Completează O spații 


9. Alergi după autobuz chiar și atunci când nu ești în întârziere? 


În fiecare zi Completează 3 spații 
Adesea Completează 2 spații 
Uneori Completează 1 spațiu 
Niciodată Completează O spaţii 


10. Eşti rareori complet mulțumit de performanţele tale? 
Complet adevărat Completează 2 spații 


Ocazional adevarat Completează 1 spațiu 
Deloc adevărat Completează 0 spații 


11. Simti că volumul tău de muncă e prea mare, atât din punctul de 
vedere al vieții profesionale, cât și al angajamentelor din timpul 


liber? 
În fiecare zi Completează 3 spații 
Adesea Completează 2 spaţii 
Uneori Completează 1 spațiu 
Niciodată Completează O spații 


12.  Acorzi prioritate altor persoane în detrimentul propriei per- 


soane? 
În fiecare zi Completează 3 spații 
Adesea Completează 2 spații 
Uneori Completează 1 spaţiu 
Niciodată Completează O spații 


13. Devii frustrat atunci când îţi sună telefonul de serviciu la 9 


seara? 
Foarte Completează 2 spaţii 
Destul de Completează 1 spațiu 
Deloc Completează O spații 


14. Simti că managerul de la locul de muncă iti trasează sarcini 


neclare? 
Foarte Completează 2 spaţii 
Destul de Completează 1 spațiu 
Deloc Completează O spații 


15. Ai așteptări mari de la tine însuți? 
Foarte des Completează 2 spaţii 
Destul de des Completează 1 spațiu 

Deloc Completează O spații 
16. Itie greu să te apuci de sarcini pe care le ai de îndeplinit? 

Foarte des Completează 2 spații 
Uneori Completează 1 spațiu 
Deloc Completează O spații 


17.. Cât de des ai parte de atingere fizică? 


Mai puțin de o dată pe săptămână Completează 2 spaţii 
Între 1 și 3 ori pe săptămână Completează 1 spațiu 
Mai mult de 3 ori pe săptămână Completează 0 spații 


18. Te simți singur și/sau simţi că ceilalţi nu te înțeleg? 

Foarte des Completează 2 spații 
Uneori Completează 1 spațiu 
Deloc Completează 0 spații 


REINCARCAREA MEA ÎN ACEST MOMENT 


Această grilă este la pagina 84 — simte-te liber să le completezi cu 
cerneală verde. 


1. Crezi că ai destul timp pentru recuperare? 


În fiecare zi Completează 3 spaţii 
Adesea Completează 2 spații 
Câteodată Completează 1 spațiu 
Niciodată Completează 0 spații 


2. Faci exerciţii fizice adecvate cel putin de trei ori pe săptămână? 


Întotdeauna Completează 3 spaţii 
Adesea Completează 2 spații 
Uneori Completează 1 spațiu 
Niciodată Completează 0 spații 


3. Ai un stil de viață activ, de pildă mergi cu bicicleta la muncă 
pentru a te relaxa sau faci o plimbare la prânz? 


În fiecare zi Completează 3 spaţii 
Adesea Completează 2 spații 
Uneori Completează 1 spațiu 
Niciodată Completează O spații 


4. lei pauze regulate? 


În fiecare zi Completează 3 spații 
Adesea Completează 2 spații 
Uneori Completează 1 spațiu 
Niciodată Completează 0 spații 


5.  Încerci să incluzi în stilul tău de viaţă obiceiul de a încerca 
lucruri noi? 
În fiecare zi Completează 3 spații 

Adesea Completează 2 spații 
Uneori Completează 1 spațiu 
Niciodată Completează 0 spații 


6. Ai odietd sănătoasă, diversă? 


În fiecare zi Completează 3 spații 
Adesea Completează 2 spații 
Uneori Completează 1 spațiu 
Niciodată Completează O spații 


7. Primeşti des feedback pozitiv? 


În fiecare zi Completează 3 spații 
Adesea Completează 2 spații 
Uneori Completează 1 spațiu 
Niciodată Completează O spații 


8. Esti capabil să te opresti din ceea ce faci si să fii mulțumit de 
toate lucrurile pe care chiar poți să le stăpânești? 


În fiecare zi Completează 3 spaţii 
Adesea Completează 2 spații 
Uneori Completează 1 spațiu 
Niciodată Completează 0 spații 


9. Eşti capabil să te relaxezi și să asculti, să lași oamenii să termine 
ce au de spus fără să-i întrerupi? 


Foarte des Completează 3 spaţii 
Destul de des Completează 2 spaţii 
Uneori Completează 1 spațiu 
Deloc Completează O spații 


10. Detii control asupra sarcinilor pe care trebuie să le indeplinesti 
la muncă? 
Foarte des Completează 3 spații 


Destul de des Completează 2 spaţii 
Uneori Completează 1 spațiu 
Deloc Completează O spații 


11. Îţi dai voie să nu te preocupe cele mai noi apariții tehnologice? 


Foarte des Completează 3 spații 
Destul de des Completează 2 spații 
Uneori Completează 1 spațiu 
Deloc Completează 0 spații 


12. Poti evita emoţiile negative distanțându-te de gândurile supă- 


rătoare? 
Foarte des Completează 2 spaţii 
Destul de des Completează 1 spații 
Deloc Completează O spații 


13.  Meditezi mai mult de 10 minute pe zi? 


Foarte des Completează 2 spații 
Destul de des Completează 1 spații 
Deloc Completează 0 spații 


14. Ai parte des de atingeri și contact fizic? 


Foarte des Completează 2 spații 
Destul de des Completează 1 spații 
Deloc Completează O spații 


15.  Adaugi timpul pentru tine în programul tău? 


Foarte des Completează 2 spații 
Destul de des Completează 1 spații 
Deloc Completează O spații 


16. Dormi între 6 ore și jumătate și 7 ore și jumătate în fiecare 
noapte? 

Foarte des Completează 2 spaţii 
Destul de des Completează 1 spații 
Deloc Completează O spații 


17, Poţi să renunti la muncă în favoarea familiei fără să te simţi 


vinovat? 
Foarte des Completează 2 spații 
Destul de des Completează 1 spații 
Deloc Completează O spații 


18. Esti capabil să renunti la un proiect chiar dacă simți că puteai 
să-l faci mai bine? 

Foarte des Completează 2 spații 

Destul de des Completează 1 spații 

Deloc Completează O spații 

REZULTATELE TALE 


Acum ai creat doi „nori“, probabil colorati diferit, unul lângă 
altul. Dacă norul al doilea, care reprezintă doza de recuperare 
din viata ta, e la fel de mare sau putin mai mare decât „norul 
vieţii“ — felicitări! Reîncărcarea ta e în echilibru perfect cu gradul 
tău de stres și poate că tu ar fi trebuit să scrii această carte în 
locul nostru. 

În orice caz, dacă norul recuperării e mult mai mare decât 
norul vieții, probabil nu-ți asumi destule provocări în viata. Din 
moment ce, evident, te pricepi foarte bine la recuperare, am dori 
să te încurajăm să tintesti ceva mai sus în alte privinţe. Deja ai 
rezerve solide în ceea ce privește recuperarea. 

Totuși, bănuim că rezultatul tău se încadrează mai degrabă în 
cea de-a treia categorie, în care norul cerințelor și al sarcinilor 
e mai mare decât cel al recuperării. Nu credem că trebuie să-ți 
explicăm ce înseamnă asta. Dacă până acum nu ai fost motivat 
să crești norul în ceea ce privește reîncărcarea, sperăm că, văzând 
atât de clar că ai nevoie de asta, o vei face. 

Dacă exagerezi cu reîncărcarea, ai putea ajunge să te trans- 
formi într-o legumă. Dar dacă nu ai parte de suficient de multă, 
vei risca să te simţi și mai anxios, să nu te poţi bucura de com- 
pania altor oameni, să te bucuri mai putin de viata, să fii mai 
puţin creativ și productiv și, până la urmă, să cedezi. Și ar fi mare 
păcat, ţinând cont că ai o singură viata. 


ee * 


Poftim. Acum stii ce este reincdrcarea (reload) si in ce fel abor- 
darea noastra este diferita de altele pe care probabil le-ai citit ina- 
inte. Mai stii si ce ti se va intampla daca nu ai parte de recupera- 
rea de care corpul si mintea ta au nevoie. La final, ai facut un test 

pentru a afla cât de multă recuperare trebuie să adaugi vieții tale. 
Acum a venit momentul să te ocupi de aspectele pur practice ale 
acestei probleme. În următorul capitol, îți vom prezenta un set de 
tehnici de reîncărcare pe care le poți pune în aplicare imediat. Asa 
că sufleca-ti manecile, acum e momentul! 


O POVESTE ADEVĂRATĂ 


Nume: Marie 
Vârstă: 46 
Profesie: Coordonator al unui departament de marketing 


„Timpul petrecut singură îmi încarcă bateriile.“ 


Totul a început în timpul unei reorganizări la birou. Faptul că, acum, 
Marie trebuia să-și îndeplinească atât sarcinile anterioare, cât și unele 
noi era în regulă; de fapt, motivul pentru care avea parte de mult 
prea puțină recuperare era că se simțea complet lipsită de valoare. 
Acest sentiment o seca de energie 24/24. 

„Cea mai rea parte era, de fapt, că mi se dădeau sarcini de lucru pe 
care eu le depășisem cu cinci ani în urmă.“ 


Înainte de reorganizare, Marie și colegii ei de muncă erau încurajați 
să discute cu șeful lor despre ce ar vrea să lucreze. 

„Mi-am făcut curaj să-i spun că sunt pregătită să-mi asum mai multe 
responsabilități. l-am spus ce pot să fac și ce mă pasionează.“ 

Când a venit momentul să prezinte noua organizare, managerul res- 
ponsabil cu reorganizarea a avut câteva dificultăți în a găsi departa- 
mentul potrivit pentru Marie. Astfel, ea a ajuns mai întâi într-un loc, 
dar după abia două luni de muncă, a fost convocată la o ședință în 
care era informată că în curând va fi transferată într-un alt depar- 
tament. | s-a mai spus și că, pe lângă noile sarcini de lucru, i se îna- 
poiaseră și sarcini vechi, iar volumul său de muncă era în creștere. 


* 


„În acea seară, urma să merg la spectacolul artistului meu preferat, 
Danny Saucedo, la Börsen". Dar am stat pur și simplu în public și am 
plâns. De șase luni așteptam să aflu care vor fi noile mele sarcini și 
aveam speranțe foarte mari. Eram mândră de mine fiindcă îmi asu- 
masem controlul propriei vieți și pentru că-mi găsisem curajul să-i 
spun șefului meu că vreau să mă dezvolt. Când am aflat însă, m-am 
simţit extrem de dezamăgită.“ 

La departamentul la care lucra deocamdată, a ajuns să stea izolată 
într-un colt, unde simțea că nimeni nu avea habar ce lucrează ea si 
nici nu-i păsa nimănui. Nici măcar șefului său. 

„Mă simțeam incredibil de singură în ceea ce făceam. Aș fi putut 
lucra de acasă o săptămână întreagă și nimeni n-ar fi observat că 
nu eram la birou. Nu eram niciodată invitată la vreo ședință; mă 
simțeam insignifiantă, ridicolă și inutilă.“ 

Singurii oameni care au făcut-o pe Marie să se simtă apreciată au 
fost cei din echipa sa de producție. 

„Ei erau singurii care îmi înțelegeau munca. intelegeau cât de impor- 
tant era ceea ce făceam și ar fi observat imediat dacă nu aș fi fost 
gata la timp. Dar nimeni altcineva nu mai făcea asta.“ 

Era supărată și foarte nesigură pe mine. 

„Plângeam de câteva ori pe zi. Mă simțeam ca un nimeni, ca și cum 
îmi pierdeam încrederea și stima de sine, putin câte putin, zi de zi.“ 
Starea lui Marie s-a tot înrăutățit, dar îi era frică să meargă la medic: 
nu era genul care să-și ia concediu medical. Astfel, și-a programat o 
consultatie pentru o dată în viitorul îndepărtat. 

Dar odată ce a ajuns acolo, s-a prăbușit. Prin intermediul planului de 
asigurări medicale al companiei sale, a fost pusă în legătură cu un psi- 
hoterapeut și un fizioterapeut, care i-au prezentat o serie de exerciții 
de relaxare. Mai târziu, Marie a descoperit cursurile de yoga medici- 
nală, la care a participat o dată pe săptămână timp de câteva luni. 


Hamburger Bors sau Börsen este o sală legendară de spectacole din 


Suedia. (N. red.). 

„Îmi dădea energie. Cand aveam timp, încercam, de asemenea, să 
mă întâlnesc cu prietenii sau să petrec timp cu copiii, făcând diverse 
activități. Încet-încet, am început să mă refac.“ 

Cum te simţi când te gândești la viitor? 

„După reorganizarea de la birou și concediul medical, mi-am dat 
seama că trebuie să ies din acel tipar. Mi-am căutat o nouă slujbă și 
am avut și norocul să fiu angajată. Când am ajuns acolo, am început 
să-mi dau seama că sunt, de fapt, destul de capabilă și, la scurt timp, 
am început să observ că sunt apreciată de colegi. Munca mea era 
foarte importantă pentru ca ei să-și poată face treaba și treptat am 
început din nou să mă simt eu însămi.“ 


Cum te simți acum, privind în urmă? 

„Nu mă simțeam utilă, nu mă încadram în acel mediu și eram prea 
puțin motivată — toate astea s-au acumulat peste o cantitate exce- 
sivă de stres negativ. Dar m-au făcut să-i dau seama că am nevoie 
să-mi refac forțele și să petrec timp singură, pentru a mă simți bine 
în pielea mea. Dacă nu obțin aceste lucruri, devin foarte irascibilă 
și am o stare foarte proastă. Trebuie să-mi programez niște timp 
de una singură, iar asta se întâmplă de obicei în weekenduri. Îmi 
reîncarcă bateriile.“ 


CAPITOLUL ò 


Reincarcare 
practică pentru 
toată lumea 


Tehnici practice pentru a-ti 
reincarca bateriile 


Primele câteva capitole ale acestei cărți s-au concentrat pe ceea ce 
li se întâmplă creierului și gândurilor tale atunci când nu îţi refaci 
forțele, în timp ce trăiești viata la viteză maximă. Scopul era sa 
te ajutăm să înţelegi diferența pe care tehnicile de reîncărcare o 
pot face în viata ta. Altfel, ti-ar fi fost prea ușor să dai la o parte 
aceste tehnici, tocmai fiindcă sună atât de evident. În orice caz, 
dacă vrei să continui să duci o viata plină de evenimente intere- 
sante și surprize, precum si de sarcinile și responsabilitatile care 
le însoțesc, va trebui să adaugi vieţii tale de zi cu zi cât mai multe 
dintre aceste tehnici. Dacă nu faci asta, sunt șanse mari să ai o 
cădere nervoasă până la urmă, indiferent cât de mult te încântă 
viaţa pe care o duci. 

În timp ce iti însușești diversele tehnici din acest capitol, 
vei citi, de asemenea, si despre cum functionezi tu in interior. 
Suntem convinsi ca tehnicile vor da un randament mai mare 
daca ai idee si despre ce se intampla in interiorul tau atunci cand 
iti reglezi gandurile si obiceiurile. Nu uita: niciodata nu e prea 
tarziu. Creierul tau e maleabil si se poate adapta. La fel cum si 
corpul tau poate fi intarit probabil in mai multe feluri decat iti 
dai seama. 

Simplul fapt de a cunoaste continutul acestui capitol te va face 
mai priceput în tehnica recuperării decât multi oameni din jurul 
tău — și asta chiar înainte să pui în practică aceste cunoștințe. În 
același timp, vei deveni mai conștient cu privire la cum să adopti 
un stil de viata care să nu te epuizeze. Metoda reîncărcării nu se 
reduce doar la recuperarea de care ai nevoie atunci când ești deja 
epuizat. Cel mai inteligent tip de recuperare este cel preventiv. 
Imediat ce începi să lucrezi la aceste exerciții de reîncărcare a 
bateriilor, vei observa că multe dintre tehnicile care te ajută cel 
mai mult sunt cele care iti permit să-ți dozezi resursele în mod 
adecvat, înainte sa actionezi. Să fii priceput în arta recuperării 
înseamnă să controlezi când sa apesi pe acceleraţie și cât. 


PATRU TIPURI DE REINCARCARE 


Reîncărcarea presupune să le acorzi corpului și minţii tale timpul 
necesar pentru a se restabili, astfel încât să functionezi așa cum 
trebuie. Ca atare, te eliberezi de tensiune și iti refaci sursele de 
energie, ceea ce îi oferă corpului tău timp să se vindece de încor- 
darea fizică și psihică la care îl supui. Acest lucru poate avea loc 
în moduri diferite de la o persoană la alta. Totuși, cu toții avem 
un lucru în comun: avem nevoie de metode care să acționeze 


asupra întregului corp. Göran Kecklund, profesor la Institutul de 
Cercetare a Stresului, a divizat recuperarea în patru părți: somnul, 
recuperarea activă, recuperarea pasivă si pauzele pe parcursul zilei de 
lucru. Să aruncăm o privire la fiecare dintre aceste componente. 


SOMNUL 


Probabil că beneficiile pe care un somn bun le are asupra 
sănătății nu reprezintă o noutate pentru tine. În timpul somnu- 
lui, ești capabil să reconstruiești ceea ce a fost distrus în ziua 
precedentă și de asemenea să acumulezi o rezervă de energie 
pentru ziua următoare. Recuperarea adusă de somn se înre- 
gistrează în termeni pur biologici: tensiunea arterială scade, 
pulsul și temperatura corporală scad, respirația încetinește, 
iar mușchii se relaxează. Pe lângă asta, somnul iti activează 
sistemul imunitar și permite secreția de hormoni importanți. 
Somnul te face vigilent, iti repară corpul și te pregătește pentru 
ziua următoare. 

Cercetătorii în domeniul somnului au oferit de-a lungul 
timpului o mulțime de sfaturi pentru a-ți stabili condiţiile nece- 
sare unui somn odihnitor, cum ar fi să păstrezi un program de 
somn cât de cât stabil, să petreci timp afară pe durata zilei, să 
faci mișcare și să dormi în încăperi întunecate și, de preferat, 
răcoroase. 


RECUPERAREA ACTIVĂ 


Recuperarea activa, după cum sugerează și denumirea, este o 
formă de recuperare care implică desfășurarea unor activități. De 
exemplu, să mergi la plimbare, să faci jogging, să asculti muzica, 
să practici un hobby sau să bei un ceai împreună cu un prieten, și 


= [ab Reload: Cum să-ţi reincarci bateriile 
= HENRIK FEXEUS, CATHARINA ENBLAD 


astfel să-ți stimulezi simţurile în alt mod decât sunt obișnuite — 
aceasta este o rețetă minunată de reîncărcare a bateriilor. Cel mai 
important lucru este ca activitatea pe care o alegi să nu fie ceva 
ce de regulă asociezi cu responsabilitatile. Sa faci curăţenie in 
casă poate fi o metodă bună de recuperare, dar probabil că nu e 
potrivită pentru tine. 

Recuperarea activă poate, de asemenea, să se refere la 
învăţarea de lucruri noi sau la a te gândi în mod intenţionat la 
lucruri care te vor ajuta să te simți mai bine. 


RECUPERAREA PASIVĂ 


Recuperarea pasivă este o forma de recuperare care, în esență, 
nu implică niciun efort, cum ar fi să urmaresti seriale TV sau să 
verifici postările de pe Facebook. Astfel, te odihnești și te rela- 
xezi. Totuși, nu e clar cât de eficient este acest tip de activitate în 
ceea ce privește recuperarea. Vezi tu, recuperarea pasivă pare să 
fie conectată la o serie de efecte negative. Mai devreme, ai citit 
despre cum creierul tău poate fi tentat să insiste asupra gându- 
rilor negative atunci când te odihnești. Suntem siguri că și tu ai 
trecut prin așa ceva. După o zi obositoare la muncă, ajungi în 
sfârșit acasă pentru o pauză și te întinzi pe canapea. Odată ce 
te-ai cufundat între perne, n-o să dureze mult până o să-ți vină 
în minte replica aceea ciudată pe care ţi-a spus-o șeful la ședința 
de dimineaţă. Și uite că iarăși simţi bine-cunoscutul nod în gât 
provocat de anxietate. 

După cum am spus, e mai bine pentru tine să fii activ, dar tre- 
buie să știi diferența dintre activitatea benefică și cea dăunătoare. 
Când te tentează canapeaua, te gândești probabil la ceva de făcut 
care să presupună cel mult un efort moderat. Și atunci o să fie ușor 
să alegi să te uiţi pe internet. Acest lucru iti va activa creierul, in 


sensul că vei râde uitându-te la videoclipuri cu pisici haioase si vei 
avea o senzaţie de căldură și confort citind citate revelatoare. Si nu 
e chiar o muncă dificilă. Ce poate fi mai bun de atât? 

Multe lucruri, de fapt. 

Noi, oamenii, suntem, în general, incapabili să ne stăpânim 
curiozitatea. De aceea nu încetăm să ne verificăm e-mailul și con- 
turile de pe rețelele de socializare, iar și iar, chiar și când ce avem 
nevoie cu adevărat e recuperarea. Dar creierele noastre nu sunt 
pregătite pentru asaltul de informaţii care vin către noi dinspre 
aceste surse. Uneori, tot ce face o asemenea „pauză“ este să-ți 
hrănească creierul cu și mai multe lucruri de procesat. Altfel, 
consumul pasiv de informatie devine o formă dăunătoare de recu- 
perare. Creierul tău are nevoie de reîncărcare autentică. În astfel 
de situații, ultimul lucru de care are nevoie creierul tău este să-l 
îneci cu imagini si texte și să-l fortezi să facă o comparaţie între 
tine și o persoană oarecare de pe Instagram. 

Recuperarea pasivă poate fi benefică totuși dacă iti asigură 
odihnă și relaxare. Acest lucru se întâmplă atunci când o prac- 
tici in doze mici sau o folosești conștient, într-un mod care iti 
permite să te relaxezi cu adevărat și să lași la o parte grijile 
supărătoare. De exemplu, poți urmări un film relaxant, fără să te 
intrerupi pentru a-ţi verifica Facebookul. 


PAUZELE DE PE PARCURSUL ZILEI DE LUCRU 


Este important să te recuperezi și în timpul zilelor lucrătoare. 
Pauzele iti permit să încetinești ritmul pentru o vreme, iar asta 
poate să-ți aducă beneficii semnificative. Dacă programul nu iti 
permite să iei pauze scurte fără să trebuiască să lucrezi peste pro- 
gram, s-ar putea ca volumul tău de muncă să fie prea mare. Dacă 
e așa, ar trebui să discuti despre asta cu șeful tau. 

Daca, de fapt, tu esti cel care are impresia ca nu ai timp pentru 
nicio pauza, gandeste-te ca s-ar putea sa-ti subestimezi nevoia 
de pauze. Poate fi satisfăcător să continui să lucrezi când știi 
că ai multe de făcut. Te vei vedea bifând căsuțe pe diverse liste 
și ducând la bun sfârșit întregi secţiuni cu sarcini. Totuși, asta 
nu înseamnă că nu ai nevoie să iei pauze. Dacă acorzi o șansă 
serioasă obiceiului de a lua pauze, vei observa că nu-ți afectează 
în mod negativ productivitatea. Programeaza-ti si planuieste-ti 
pauzele, și asigură-te că într-adevăr vei profita de ele. Dacă ai 
tendința să uiti de ele odată ce te-ai așezat în fata computerului, 
seteaza-ti o alarmă care să te atentioneze când e timpul pentru 
pauză. 


O POVESTE ADEVĂRATĂ 


Nume: Linda 
Vârstă: 32 
Profesie: Manager online la o sală de forță 


„Am pierdut contactul cu propria viata socială.“ 


Să fii tânăr și ambițios poate fi dificil. Pentru Linda, acest lucru a 
însemnat că a neglijat importanța recuperării, în timp ce zilele ei 
lucrătoare se tot măreau. Nu era ceva care să meargă pe termen lung. 


„Aveam 31 de ani când mi-am luat concediu medical. Înainte de asta, 
trecusem printr-o lungă perioadă de fluctuații constante la muncă, 
ceea ce mi-a consumat multă energie. Mă ocupam de un volum 
imens de muncă și mă simțeam pregătită să fac următorul pas în 
cariera mea. Deseori lucram până târziu; uneori, trebuia să-mi iau 
tură dublă, ca să mă asigur că termin de făcut totul. Dar m-am trezit 
că eram din ce în ce mai obosită și că mă alesesem cu o grămadă de 


simptome, precum anxietatea, pierderea memoriei si dificultati de 
vorbire. As putea să continui, e o listă lungă.“ 

La început, Linda a încercat să se forțeze și să se poarte normal la 
serviciu, dar era complet epuizată când ajungea acasă. 

„Mi-am pierdut treptat viața socială, fiindcă simțeam că nu am timp 
sau energie de consumat cu familia și prietenii.“ 

Linda a încercat să vorbească cu șeful ei, dar a simțit că n-a reușit 
să se facă înțeleasă. 

„Aveam un șef care nu a vrut să se preocupe de problemele mele, 
deși îl atentionasem că nu mă simțeam bine și că aveam nevoie de 
puţină relaxare. Eram stresată. Acest lucru ne-a afectat până la urmă 
relația profesională.“ 

Recuperarea de care beneficia Linda a devenit și mai restrânsă, în 
timp ce ea încerca să tina pasul cu toate. 

„Am ajuns să fiu foarte irascibilă și neliniștită. Dar cel mai vizibil semn 
al epuizării erau problemele de memorie: nu-mi mai puteam aminti 
nici măcar lucrurile de bază. Mergeam la muncă și încercam să-mi 
pornesc computerul, dar nu-mi puteam aminti cum se face. Pe dea- 
supra, îmi era dificil să adorm, ceea ce mă stresa și mai tare. Corpul 
meu funcționa la viteză maximă și era într-o stare de alertă, în ciuda 
epuizării pe care o simțeam. Nu puteam să mă relaxez. Sufeream de 
dureri de cap și aveam pareză parţială pe o parte a feței.“ 

Când Linda a crezut că făcuse un accident vascular, a mers la doctor. 
S-a dovedit că simptomele sale erau cauzate de stres și de recupe- 
rare insuficientă. 

„Am plecat la tara, să stau cu familia. Dormeam mult. Și mi-am făcut 
un scop din a mă gândi în primul rând la mine și din a nu fi de acord 
cu orice doar ca să fiu «politicoasă».“ 


Te ocupi mai mult de recuperare în prezent? 


„Încerc să fiu tot timpul atentă la cum mă simt și să-mi fac timp 
să mă recuperez corespunzător. Dar încă e o provocare să găsesc 

volumul optim de activități si încă am probleme cu somnul 
uneori, precum si câteva dificultăți de vorbire care persistă si 
o tendință de a mă agita prea mult câteodată. Diferența este că 
mi-am schimbat perspectiva asupra vieții. Nu vreau să mai ajung 
vreodată în acea situație. De aceea încerc să-mi păstrez timpul 
liber cu adevărat liber, iar atunci când am multe de făcut, încerc 
să echilibrez tot prin mai multă odihnă. Exercitiile de relaxare 
funcționează mai bine acum, că nu sunt grav bolnavă. Am deve- 
nit mai atentă la cum pot să-mi reîncarc bateriile în cel mai bun 
mod. De obicei e o combinație de exerciții, timp petrecut cu fami- 
lia, totodată abținându-mă de la a-mi face prea multe planuri.” 


RECUPERAREA PSIHICĂ 


Cu toate că ai înțeles deja că ceea ce se întâmplă în mintea ta este 
la fel de important ca ceea ce se întâmplă în corp, adevărul e că 
deseori trecem cu vederea reîncărcarea psihică, în ciuda faptului 
că presiunea psihică activează acelaşi sistem fizic în interiorul 
tău ca si alte tipuri de presiune. Nu e mare diferența între ce se 
întâmplă în corpul tău atunci când alergi pe scări si atunci cand 
faci naveta si esti blocat in trafic dimineața. Sunt eliberați aceiaşi 
hormoni, iar pulsul e la fel de accelerat. Diferența constă în ceea 
ce urmează după această stare. Când ajungi sus, în capătul scă- 
rilor, inspiri adânc de câteva ori — poate chiar îți întinzi puțin 
ligamentele si bei nişte apa. Cu alte cuvinte, te asiguri ca te recu- 
perezi din punct de vedere fizic; de fapt, e atât de firesc să faci 
asta încât se intampla mai mult sau mai putin automat. Dar iată 
pericolul: e mult mai puțin probabil să-ți dai seama că trebuie 
să faci exact același lucru la nivel psihic, după ce ţi-ai pierdut 
răbdarea în blocajul din trafic. 


Pe langa asta, s-ar putea sa-ti fi petrecut acel timp in trafic 
umplandu-ti mintea cu alte amintiri si ganduri negative, care nu 
fac decât să te supere si mai tare („Ce-o să zică șeful când o sa 
aparatât de târziu la muncă? O să mă concedieze!“) Odată ce tra- 
ficul se decongestionează, recuperarea psihică va fi ultimul lucru 
la care te vei gândi. În schimb, continui să-ți faci griji despre cât 
de rea ar fi putut fi situația dacă ai mai fi rămas blocat în ambu- 
teiaj. Cu alte cuvinte, creierul tău a încetat să mai fie atent la rea- 
litate și acum trăiește într-o fantezie negativă care va continua 
să-ți facă viata un calvar, chiar si după ce pericolul initial a trecut. 

Nu spunem că nu trebuie să te enervezi niciodată într-un 
ambuteiaj. Acest lucru ar fi de neatins pentru cei mai multi dintre 
noi, și nu există nimic greșit in sine dacă ai reacții puternice la 
evenimentele din viata ta — atâta timp cât iti refaci creierul dupa 
aceea și nu lași gândurile negative să persiste. Am menționat mai 
devreme cum până și micile supărări iti pot obosi corpul daca 
le lași să se adune. Iar gândurile tale funcționează în același fel. 
Chiar și cea mai mică reacție iti poate afecta starea de bine men- 
tala daca iti tot faci griji despre ce s-a întâmplat. Grijile se află la 
polul opus fata de o reîncărcare sănătoasă. 

Vei ști că te-ai inhamat la prea multe atunci când situaţii 
obișnuite aparent inofensive încep să-ți provoace reacții puternice. 
Vei ajunge să te blochezi într-o spirală repetitivă: când nu ai parte 
de recuperare, vei percepe drept stresante un număr tot mai mare 
de situaţii, deoarece limita a ceea ce te enervează scade constant. 
Până la urmă, vei avea un nod atât de mare în stomac încât simpla 
întrebare dacă vrei cafea sau ceai te va aduce pe punctul de a plânge. 

Iti repetam: recuperarea inteligentă nu înseamnă să te 
prabusesti pe canapea ca să-ţi tragi sufletul imediat ce se rezolvă o 
problemă dificilă. După cum tocmai ai citit, s-ar putea ca aceasta 
să fie cea mai proastă alegere. Într-o asemenea situație, creierul 
tău e probabil epuizat, ceea ce înseamnă că partea emoțională a 

lui va prelua temporar controlul, si dupa cum stii, aceasta tinde 
sa vada lumea printr-un filtru negativ. Acest lucru te va predis- 
pune la si mai multe ganduri negative legate de ceea ce tocmai ti 
s-a intamplat — si daca aveai deja ganduri negative, usa va fi larg 
deschisă, iar ele se vor strecura înapoi in mintea ta. 

De asemenea, va fi și mai rău dacă ti se pare că a sta pe acea 
canapea e puţin plictisitor. Vezi tu, plictiseala atrage emoţiile 
negative la fel cum merele atrag viermii. 


Acestea fiind spuse, ar trebui să avem grijă să nu le acordăm 
prea des creierelor noastre emoţionale posibilitatea de a pre- 
lua controlul. Există excepţii, ca atunci când percepi ceea ce se 
numește „instinct“ sau gânduri intuitive ca rezultat al expunerii 
anterioare la o situaţie, astfel că nu mai e nevoie să te gândești 
cum să actionezi. Pur și simplu „ai o presimtire“. Dar, de fapt, 
acea presimtire este rezultatul unei programări îndelungate a cre- 
ierului tău emoţional, care a apărut în concordanţă cu numeroa- 
sele analize raționale pe care le-a efectuat creierul tău în legătură 
cu situațiile repetitive. 

În afară de această predilecție pentru interpretările negative, 
mai există încă două motive pentru care să limităm predominanta 
creierului emoțional. Primul motiv este acela că această parte a 
creierului adoră recompensa imediată, întrucât există numai în 
prezent. Creierul emotional nu poate face planuri, el vrea să aibă 
două lucruri opuse deodată sau să cumpere totul din magazinul 
online. Soaptele creierului rational cum că „o să regreti mâine“ 
adesea nu vor fi ascultate. Pentru că totul e minunat acum, în 
acest moment, nu-i așa? 

Capacitatea de a amâna recompensa — și de a-ţi oferi tipul 
adecvat de recompensă — este un aspect important al metodo- 
logiei reîncărcării, întrucât iti forțează creierul emotional să se 
potolească. Mai târziu, vom explora ceva ce se numește reglarea 


emoțiilor. Atunci cand exersezi această tehnică, vei avea o mulțime 
de câștiguri importante care iti vor influenţa viata pe termen lung. 

Celălalt motiv pentru a-ţi linişti creierul emotional este ca 
lui nu îi pasă dacă ajunge la concluzii adevărate sau false. Iar 
asta înseamnă că, dacă îi dai frâu liber, va fi influenţat de stări 
emoţionale care poate nu au nicio bază reală. Dacă se întâmplă 
ca aceste stări emoţionale să fie și negative, atunci asta înseamnă 
că viaţa ta a devenit foarte tristă fără vreun motiv întemeiat. Din 
păcate, asta e exact ce se va întâmpla dacă nu te concentrezi pe 
recuperare. Atunci când continui să alergi la viteză maximă, par- 
tea rațională a creierului tău va fi prima care va obosi. 

Daca iti fortezi creierul să lucreze la capacitate maximă, neo- 
ferindu-i nicio oportunitate să se refacă, până la urmă, partea 
emoţională a creierului va prelua din ce în ce mai mult controlul. 
Iar acest lucru, luând în considerare unde îi este punctul focal, iti 
va crește puterea de percepţie a semnalelor negative din mediul 
înconjurător — probabil la un nivel nerealist. Acest comporta- 
ment împreună cu tendința creierului emoţional de a căuta con- 
firmarea a ceea ce el deja „știe“ iti pot duce firul gândirii într-o 
regretabilă spirală descendentă. 


REÎNCĂRCĂRI MINI, MIDI ŞI MAXI 


După cum am menţionat deja, momentele temporare de activi- 
tate intensă a creierului sau a corpului sunt rareori problematice. 
Din contră, ai fost făcut pentru așa ceva. Să luăm drept exemplu 
tensiunea: tinde să rămână la un nivel perfect astfel încât să poți 
merge să-ți cumperi lapte de la magazinul din colt. Dar acest nivel 
nu te-ar ajuta prea mult dacă s-ar întâmpla să fii atacat de un 
tigru la raionul de lactate. Dacă ești rănit și sângerezi abundent, 
tensiunea iti va scădea, cam ca atunci când faci pană de cauciuc. 

Tensiunea ta obișnuită nu va fi îndeajuns de puternică pentru 
a conduce sângele către creier când apare o astfel de cădere. Și 
tocmai creierul e cel care te tine conștient. Sângele nu va putea 
ajunge la mușchii pe care trebuie să-i folosești ca să fugi (sau 
să sari) din calea pericolului. Totuși, dacă tensiunea ta ar fi fost 
mai mare la început, nu te-ar fi slăbit atât de mult scăderea ei. În 
acest fel, ai avea mai multe șanse să supravietuiesti. Când ajungi 
în situaţii stresante, tensiunea iti va crește pentru a compensa 
pentru o eventuală scădere de mai târziu. Asta înseamnă, deci, că 
e foarte bine să ai tensiunea mare. Dar numai pentru putin timp. 

Când apeși accelerația la maximum, corpul și creierul tău 
vor fi, efectiv, într-o stare de hiperpregătire. După cum știi de 
mai înainte, situaţiile periculoase provoacă inundarea organis- 
mului cu hormoni. Corpul ti se activează, iar sistemul cognitiv 
se pregătește pentru a face fata situaţiei. Dar această stare poate 
fi menţinută doar pentru o perioadă scurtă. Repetăm: întregul 
scop al abilității corpului de a intra într-o stare hiperactiva este 
ca aceasta să nu fie una permanentă. Aceasta este o accelerare 
temporară, care, dacă e să fie mai degrabă benefică decât dăună- 
toare, trebuie să fie alternată cu perioade de recuperare. Pentru 
asta, poţi folosi următoarele tehnici, de exemplu. 


Deoarece recuperarea pasivă nu e foarte eficientă, tehnicile de 
reîncărcare prezentate aici se încadrează în principal în categori- 
ile recuperare activă și pauze. În timp ce somnul e, de asemenea, 
miraculos pentru recuperare, nu e nevoie să iei măsuri active în 
timp ce dormi. Somnul iti reîncarcă automat bateriile. (Acestea 
fiind spuse, să adormi poate fi dificil, bineînţeles, și vom examina 
mai îndeaproape această chestiune la finalul capitolului.) 

Știm că poate fi dificil să îți dai seama cand artrebui să-ți faci timp 
pentru recuperare. Unul dintre motivele acestui lucru este că proba- 
bil nu știi cât va dura recuperarea în sine. Pentru a păstra lucrurile 


într-o forma cât mai simplă, am divizat exercițiile de reîncărcare in 
categorii, în funcţie de timpul pe care îl necesită. Acest lucru te va 
ajuta să-ţi maximizezi sesiunile esenţiale de reîncărcare a bateriilor 
și să le integrezi între perioadele în care muncesti din răsputeri: 


REINCARCARI MINI 


Gândește-te la aceste exerciții ca la niște injecții cu vitamine pe 
care le iei dintr-odată. Nici n-o să observe cineva (în afară de tine, 
bineînțeles) că ești în mijlocul unui exercițiu de reîncărcare de tip 
mini, că imediat se și termină. Astfel, aceste exerciții sunt nemai- 
pomenit de potrivite pentru momentele în care faci altceva. De 
exemplu, Catharina face scurte exerciții de meditaţie in timp ce 
așteaptă să fiarbă apa în ceainic, atunci când e la muncă. Curând 
vei afla cum face acest lucru. Reîncărcările de tip mini pot dura de 
la câteva secunde la câteva minute. 


REÎNCĂRCĂRI MIDI 


Aceste exerciții sunt construite pentru a fi folosite atunci când iei 
o pauză planificată de la celelalte activități. Unele dintre exerciţii 
sunt menite să fie repetate în mod regulat, de exemplu în fiecare 
săptămână sau de câte ori simți nevoia. Din moment ce reîncărcă- 
rile de tip midi presupun concentrare mentală, va trebui să le acorzi 
mai mult timp decât celor de tip mini. Un exerciţiu de reîncărcare 
de tip midi iti va consuma între cinci minute și, să zicem, două ore. 


REINCARCARI MAXI 


Aceste exerciții nu au estimări de timp, întrucât tind să nu aibă 
un punct final clar definit. Reîncărcările de tip maxi se referă mai 

mult la a găsi noi abordări ale existenței și stilului tau de viata. 
Ele sunt menite să-ți stimuleze atenţia și să-ți procure instru- 
mente speciale pe care să te poți baza în anumite situații. Timpul 
de efectuare a unui exercițiu de reîncărcare de tip maxi variază în 
funcţie de individ și de respectiva situație. 


Nu uita că recuperarea nu e de regulă ceva ce se întâmplă în 
mod automat. Cineva priceput în tehnica recuperării va ști să-și 
rezerve intenționat timp pentru aceasta. Nu trebuie să-ți iei mult 
timp; uneori, numai câteva secunde pot fi de-ajuns. Dar trebuie 
ca tu să fii cel care ia decizia de a o face. 

Nu te gândi la recuperare ca la o altă sarcină pe care trebuie 
să o strecori în programul tău aglomerat. Câteodată trebuie să-ți 
pui propriile nevoi pe primul loc pentru a fi capabil să-i ajuti pe 
ceilalți. În mare măsură, reîncărcarea e despre tine și despre cum 
să preiei controlul propriului timp. Vor fi perioade dificile în viata 
ta, când nu-ţi vei reface forțele atât cât ai nevoie. Totuși, cei mai 
multi oameni care sunt, in general, sănătoși pot face fata peri- 
oadelor de acest gen; deseori ai mai multe resurse la dispozitie 
decât crezi. Dar există limite și, in cele din urmă, va trebui să ai 
grijă de tine însuți. Trebuie să-ți acorzi timp. 

Practic, sunt două lucruri pe care trebuie să le faci: Primul 
este să-ți dezvolti o gândire care te va determina să pui recupe- 
rarea pe primul loc în lista de priorități. Deja ai început să faci 
asta, prin faptul că citesti această carte. Al doilea este să preiei 
controlul asupra programului tău și să faci loc unor obiceiuri noi, 
sănătoase. Iti sugerăm ca imediat ce ai terminat acest capitol să-ți 
programezi niște sesiuni de exerciții de reîncărcare mini, mini si 
maxi. În acest fel, vei fi început deja procesul. 


REINCARCARI DE TIP MINI 


Timpul necesar: de la câteva secunde 
la câteva minute 


Scurtă meditaţie: 1-5 minute 

Autoarea și instructoarea de meditaţie Suze Yalof Schwartz 
recomandă o scurtă tehnică de meditaţie care e pe cât de simplă, 
pe atât de eficientă. Asaza-te, respiră și încearcă să te concentrezi 
pe un singur lucru. Acesta ar putea fi propria respiraţie, un obiect 
sau poate un cuvânt. Mentine-ti concentrarea fără să acorzi 
atenție niciunui alt lucru. Asta iti va abate gândurile și te va ajuta 
să te relaxezi. La un moment dat, vei înceta să te mai concentrezi 
asupra obiectului ales. Dar până când te ademenesc gândurile și 
te înhaţă din nou, tu vei fi deja într-un spaţiu gol. Pentru o clipă, 
vei fi într-o stare de constienta pură și în întregime prezent. La 
început, s-ar putea să fii capabil să-ți mentii concentrarea numai 
pentru un moment scurt, dar ceea ce contează nu este cât timp 
esti în starea de meditaţie, ci faptul că încerci să existi, în totali- 
tate, în prezent. 

Gândește-te la această meditaţie ca la un cerc. Atunci când rea- 
lizezi că gândurile tale și-au regăsit calea înapoi și vor să te târască 
în afara spaţiului gol (Chiar așa, trebuie să cumpăr lapte când 
mă-ntorc acasă), ar trebui să accepti pur și simplu ce se întâmplă, 
să te concentrezi și să o iei de la capăt. Iată cum procedezi: 


Concentrează-te 

Eliberează punctul de focalizare 
Pluteste în spaţiul gol 

Observă și acceptă orice gând care apare 
Concentrează-te din nou 

Repetă 


DU sa nl a 

Uneori, Catharina simte ca gåndurile ei o tradeaza: sunt 
mementouri dificile sau jenante care o fac sa vrea sa tipe ca sa 
le acopere. Ea numeşte aceste ambuscade „amintiri lipicioase“. 
Totuși, Suze Yalof Schwartz a stabilit că meditaţia iti poate 
antrena creierul să lase gândurile care nu-ți sunt folositoare să 
treacă în loc să prindă rădăcini. 


Cuvintele împotriva anxietafii: 2 minute 

Te simti dintr-odata nelinistit pentru ca nu stii cum se vor 
rezolva anumite situatii? Sigur, ti-ai putea pierde slujba, iar 
ratele dobanzilor ar putea creste in continuare. Dar niciodata 
nu vei avea control complet asupra vietii tale. Daca-ti consumi 
timpul și energia facandu-ti griji, asta nu te va ajuta. Dar daca-ti 
transpui sentimentele in cuvinte si le accepti, acest lucru poate 
ameliora starea de anxietate. Poti controla o emotie negativă 
identificând-o și privind-o exact așa cum este. Deci, data viitoare 
când iti faci griji pentru ceva: spune acel lucru cu voce tare (sau 
scrie-l pe o coală de hârtie sau pe computer, sau pe telefon). Apoi 
gandeste-te dacă ceea ce ai spus/scris e atât de rau pe cât iti părea 
la început, când era încă numai în capul tău. 

Henrik are întotdeauna un mic nod în stomac când unul din- 
tre proiectele sale e încă „în aer“, adică nu s-a concretizat încă în 
totalitate. Imediat ce poate fi așezată pe hârtie și atâta timp cât 
poți defini ce e de făcut și ce obstacole vei întâmpina pe drum, va 
fi mult mai ușor să-ţi vezi problema așa cum e în realitate. 


Leagănă-te pentru a te liniști: 2-3 minute 

O cale rapidă de a te elibera de gândurile obositoare este să-ți 
redirectionezi atenţia asupra senzatiilor pur fizice, asa cum faci 
uneori atunci când meditezi sau practici tehnici de mindful- 
ness. Data viitoare când observi că mintea ţi-e prinsă în gânduri 
negative, încearcă să te „ancorezi“ in corp astfel: muta-ti centrul 


gravitational de la dreapta la stanga, pentru a te legana de pe un 
picior pe celălalt. Dacă poţi, închide ochii. Tot legănându-te de pe 
un picior pe celălalt, fii atent la degetele de la picioare, la tălpi, la 
curbura tălpilor, la călcâie, la lateralele tălpilor, la partea supe- 
rioară a tălpilor, la gambe și în sfârșit la coapse. Acorda-ti oricât 
timp ai nevoie pentru a simți cu adevărat și a observa senzațiile 
din fiecare parte a corpului. În acest fel, poţi încetini vârtejul de 
gânduri negative sau stresante și poți elibera spațiul mental nece- 
sar pentru a găsi o nouă perspectivă, mai constructivă. 

Amândoi putem garanta pentru eficiența acestui mod de a 
te calma și a te concentra în ultimele minute de dinainte să-ți 
expui prezentarea la ședință sau să împărtășești rezultatele unei 
expertize. 


Ce se aude?: 2-3 minute 

În jargonul cercetării, exerciţiile despre care ai citit mai 
sus sunt cunoscute drept strategii de alocare a atenţiei. Ele sunt 
foarte asemănătoare cu anumite practici de mindfulness, în 
care unul dintre obiective este să atingi prezența în moment și 
conştientizarea. 

O a treia modalitate de a-ți muta concentrarea de la proce- 
sele mentale este să asculti ce se întâmplă în jurul tau, de exem- 
plu, atunci când mergi la plimbare. Crainicul TV si expertul în 
meditație Dan Harris a sugerat că asa ar trebui să mediteze oame- 
nii: concentrându-se în întregime asupra sunetelor din imediata 
lor vecinătate. Bineînțeles, nu spunem să umbli încolo si-ncoace 
visând cu ochii deschişi până te loveşte un skateboard pe stradă 
sau până dai cu genunchiul de copiatorul din holul biroului; 
dar ideea e că esti întotdeauna înconjurat de sunete de fundal 
cărora le acorzi foarte rar atenție. Diverse sunete de masini, voci 
ale unor persoane care vorbesc, bâzâitul radiatoarelor, ciripitul 
păsărelelor, adierea vântului. Oricum, nu trebuie să încerci să-ți 

dai seama de unde vin aceste sunete; doar concentreaza-te pe a 
le asculta si pe a-i da creierului tau hiperactiv pauza de care are 
nevoie. 

Henrick face asta deseori cand iese sa ia pranzul sau cand se 
deplasează dintr-un loc în altul. Probabil că și viata ta de zi cu zi 
e la fel de plină de mici intervale, pe care nici nu le observi. 


Elimină starea negativă concentrându-te: 1 minut 

O altă cale de a scăpa de gândurile stresante este să-ți stabilesti 
ca punct focal ceva din exteriorul tău. Aceasta este o metodă 
rapidă și invizibilă de reîncărcare mentală, care poate fi utilă în 
diverse situaţii, ca atunci când ești în mijlocul unui curs de la 
care nu poți pleca, dar tot simţi nevoia să-ți incetinesti ritmul 
cardiac. Tot ce trebuie să faci este să numești în gând trei obiecte 
pe care le vezi în încăpere. Descrie-le culorile, formele și textu- 
rile. În acest fel, iti vei recalibra creierul din modul hiperactiv 
de „luptă sau fugi“ îndreptându-l către modul pasiv de „fii atent 
si descrie“, ceea ce iti va permite să recâștigi controlul asupra 
propriilor gânduri. 


Spune HALT: 30 de secunde 

Cu toţii am tipat la cineva fără vreun motiv întemeiat, am 
suferit o cădere nervoasă în supermarket sau pur și simplu am 
pierdut controlul. Și e in regula. Când ti se întâmplă așa ceva, 
n-ar trebui să fii prea dur cu tine. Sunt lucruri de înțeles, toți 
le facem din când în când. Totuși, ai multe de câștigat dacă te 
întrebi de ce ai făcut un astfel de lucru. O metodă incredibil de 
simplă și care dă roade este să foloseşti acronimul HALT. 

HALT este un acronim pentru Hungry, Angry, Lonely și Tired 
(respectiv, Înfometat, Furios, Singur si Obosit). De fiecare data 
când iti pierzi încrederea în propriile abilități, iti faci griji dacă o 
să te placă sau nu cel/cea cu care ai întâlnire, iti pierzi cumpătul 


din cauza unui tampit sau te pomenesti scriind un e-mail furios, 
spune-ti în gând „HALT!“ 

Află dacă gândurile tale negative au fost influențate — sau 
chiar declanșate — de unul sau mai multe dintre următoarele: Ai 
mâncat ceva de curând? Ai dormit destul? Esti furios sau trist 
dintr-o anumită cauză? Sunt șanse destul de mari să vezi negru 
în fata ochilor din cauza unuia sau mai multora dintre aceste 
lucruri. Când te simți trist și abandonat, poate că ti s-ar schimba 
perspectiva dacă ai vorbi cu cineva? Sau poate ar fi timpul să 
mănânci un sendviș. 

HALT este o tehnică de reîncărcare ce te va ajuta să eviti 
reacțiile pripite, negative, ceea ce-ţi va conserva energia și iti va 
permite să-ţi corectezi gândurile negative, întrucât vei fi capabil 
să rezolvi problemele care le cauzează. Iti vei menține calmul si 
nu va trebui să te stresezi fără rost. Aceasta este metoda prefe- 
rată a lui Henrik pentru a-și păstra relațiile cu ceilalți oameni; 
are chiar un document de ciorne în căsuţa de e-mail, pe care l-a 
denumit HALT. Aici pune toate e-mailurile pe care le scrie înainte 
de prânz, când se simte înclinat spre furie. Odată ce a mâncat, se 
poate întoarce la birou și poate elimina aceste e-mailuri. Poate 
fi, de asemenea, o idee bună să-i informezi și pe cei din jur des- 
pre metoda HALT. De exemplu, Catharina și-a instruit membrii 
apropiați ai familiei să aibă mereu la ei câte o gustare pentru ea. 
Catharina insistă că acest lucru e spre binele tuturor. 


Oxigeneaza-ti corpul: 2 x 5 secunde 

Atunci când iti scad rezervele de energie, ar putea fi un semn 
că nu ai destul oxigen în sânge și în corp. După cum știi, această 
situație poate fi combătută prin respirație. Totuși, problema este 
că, atunci când ne grăbim, deseori respirăm rapid și superficial, 
ceea ce ne împiedică să ne oxigenăm suficient. Chiar și când 
avem impresia că respirăm normal, rareori ne folosim plămânii 

la capacitate maxima. Cand ne gandim la respiratie, tindem sa ne 
concentram pe inhalare. Dar aceasta tehnica presupune sa faci 
opusul, care automat va face corpul să umple plămânii cu cat mai 
mult aer posibil. 

Începe prin a scoate în mod activ tot aerul din plămâni. 
Imagineaza-ti că-l împingi afară din stomac: contracteaza-ti dia- 
fragma și abdomenul cât de mult poţi, ca și cum ai încerca să 
storci si ultima picătură de pastă de dinţi dintr-un tub. Cu cât 
scoţi mai mult aer, cu atât mai bine — e obositor, dar durează 
doar câteva secunde. Cu cât ești mai capabil să-ți golești plămâ- 
nii, cu atât mai mult loc vei face pentru aer proaspăt. 

Atunci când simţi că nu mai e aer de eliminat din stomac, 
relaxează-te. Aerul iti va intra în plămâni fără ca tu să actionezi 
în vreun fel. Vei observa că plămânii tăi se umplu mult mai bine 
decât atunci când încerci să inhalezi „intenționat“. 

Repetă tot procesul încă o dată, ca să fii sigur. 

Maximizarea dozei de oxigen inhalat iti va conferi o rezistență 
și o energie mai mari, precum și o voce mai puternică și mai 
clară. Această tehnică este și un mod excelent de a te pregăti pen- 
tru susţinerea unei prezentări sau pentru un discurs public. 

Henrik a învăţat acest exercițiu în timpul unei sesiuni de pre- 
gătire a gazdelor de emisiuni TV, la care a participat în 2006 la 
SVT’, și încă îl folosește regulat. 

Chiar și când nu faci acest exercițiu în mod activ, poate fi util 
să-ţi amintesti că, deși corpul tau inhalează automat, poate avea 
uneori nevoie de ajutor pentru a expira. Dacă simți că ai nevoie 
de aer suplimentar, mai degrabă scoate mai mult afară decât să 
inhalezi mai mult, și lasă restul pe seama corpului tău. 


+ Sveriges Television AB, postul national public de televiziune al Suediei. 
(N. red.). 


Priveste atent in jur: 5 minute 

Adevarul e ca pauzele mai dese te vor face mai eficient. 
Probabil ai auzit de ciclul somnului, in care trecem de la som- 
nul profund la cel mai superficial si invers, in anumite intervale. 
Acest ciclu sau bioritm te influenteaza, de asemenea, si cand 
esti treaz. Creierul tau poate sta concentrat numai pentru câte o 
oră, aproximativ. După aceea are nevoie de pauză. Dacă îl fortezi 
să fie atent mai mult timp, acest lucru iti va afecta memoria si 
capacitatea de învăţare — efectele negative pot fi evitate doar prin 
planificarea câtorva minute de recuperare din când în când. De 
exemplu, așa se explică de ce profesorii care predau cursuri de 
câte două ore se întreabă de ce nu se mai concentrează studenții 
în cea de-a doua oră. Răspunsul e că vina e a profesorului. 
Creierele studenţilor s-au deconectat de mult. 

Timpul efectiv pentru care ne putem menţine concentrarea 
variază de la un individ la altul, dar de obicei e undeva între 60 și 
90 de minute. Din acest motiv, ar trebui să-ți programezi câte o 
pauză de 5 minute pentru fiecare oră a zilei de lucru, doar ca să 
te uiţi pur și simplu pe fereastră. Creierul tău, sănătatea și șeful 
iti vor mulțumi, toți, pentru uimitoarea productivitate din timpul 
după-amiezii, cu mult după ce pe colegii tăi i-au părăsit puterile 
în jur de ora 3. 


Repară-ţi rapid relaţiile: 1 minut 

Orice comportament de tipul „mergi înainte fără oprire“ te 
poate face să dai la o parte — sau pur și simplu să abandonezi — 
lucrurile care înseamnă cu adevărat ceva pentru tine. Cum ar fi, 
de exemplu, relațiile interumane. Cu toate că în prezent dispu- 
nem de mai multe puncte de legătură decât înainte, mulți dintre 
noi se simt izolați. Și poate că, de fapt, asta nu e deloc surprinza- 
tor. Probabil că, într-un moment sau altul, te-ai pomenit într-un 
spațiu public și deodată ai observat cum toată lumea stătea cu 

nasul în telefon în loc să vorbească unii cu alţii. Iar dacă n-ai 
observat niciodată așa ceva, înseamnă că probabil erai unul din- 
tre cei care nu voiau să-și ia ochii de la ecran. 

Aceasta este o problemă, întrucât interacțiunea cu ceilalți e 
unul dintre cele mai mari ajutoare de care dispunem atunci când 
simțim că lumea se învârte prea repede și că ne pierdem punc- 
tul de sprijin. Stabilirea unor relații semnificative ne menţine 
ancorati și ne face să fim mai fericiți cu ceea ce avem. Dar relaţiile 
trebuie păstrate. Din fericire există câteva trucuri bune care ne 
ajută la asta. Data viitoare când te ciocnesti de cineva la aparatul 
de cafea, salută-l, întreabă-l ce mai face și ascultă ce are de spus. 
(După cum le spune uneori Catharina copiilor săi, oricât de banal 
ar suna: „Există un motiv pentru care aveţi două urechi și doar 
o gură“. În ultima vreme, copiii fac în așa fel încât să-și astupe 
ambele urechi când mama lor le spune asta.) Dacă faci un efort 
să le acorzi atenţie oamenilor atunci când îi intalnesti, nu va tre- 
bui să petreci așa de mult timp ascultandu-i la fiecare întâlnire. 
Relaţiile — și astfel perspectivele de a te simți bine — iti vor fi, in 
orice caz, îmbunătățite. 


Scurte momente de beatitudine: 20 de secunde 

În realitate, uiţi să te bucuri de majoritatea experiențelor 
pozitive zilnice. Observi absent cât de plăcută e căldura soare- 
lui dimineața devreme sau că se aude un cântec neobișnuit de 
frumos în magazin, dar gândurile tale sunt deja în drum spre 
altceva. De fapt, probabil ai mult mai multe emoţii pozitive în 
fiecare zi decât iti dai seama. Din moment ce toate aceste mici 
evenimente pozitive iti pot oferi o nemaipomenită reîncărcare 
instantanee, ar fi destul de stupid să le treci cu vederea. Imediat 
ce resimti ceva pozitiv, opreste-te din ce faci si identifică acel 
lucru. Rămâi în prezent. Insistă în mod intenționat pe senzația 
de bucurie adusă de cântec sau de soare, sau de orice ar fi acel 


lucru. Acordă atenţie voluntară fericirii pe care ţi-o provoacă si 
felului în care te întărește. Doar atunci, și nu înainte să simți ca 
a venit momentul, poți să mergi mai departe la ce urma să faci. 
Și, dacă preferi să te mai bucuri de acel lucru încă o clipă, fă-o. 

Henrik a descoperit această tehnică din greșeală, cu mult îna- 
inte ca cercetările să-i confirme eficiența. Experienţa lui consta 
în mare pare în ceea ce ai citit mai sus: Într-o dimineață, când 
a ieșit din stația de metrou într-o stare de epuizare absolută, 
a simţit pe obraz primele raze de soare din acel an, în căști se 
auzea cântecul său preferat, iar el și-a dat seama că și cafeaua 
pe care o ţinea în mână avea un gust neobișnuit de bun. Un 
moment intens, dar scurt de beatitudine l-a umplut și a fost atât 
de puternic încât Henrik nu a putut să nu-l observe. Acest plus 
de energie l-a ajutat să reziste tot restul zilei. Astfel de momente 
scurte de fericire sunt mult mai frecvente decât crezi. 


Află ce anume te provoacă: 5 minute 

Recuperarea inteligentă e și o chestiune de gestionare a gân- 
durilor negative, astfel încât să te abtii de la a-ţi irosi energia pe 
ele fără motiv. 

Despicarea firului în patru și gândurile negative sunt adesea 
declanșate de un anumit fenomen. Poate fi o persoană pe care 
o întâlneşti, o situație sau ceva ce se întâmplă în corpul tau. De 
fiecare dată când observi că iti faci griji sau ești neliniștit in viata 
de zi cu zi, gândește-te dacă s-a întâmplat ceva care să declanșeze 
aceste gânduri și emoții negative în interiorul tău. Dacă iti poți 
da seama ce a fost, notează, astfel încât să nu uiţi. 

Data viitoare când iti dai seama că esti într-o situație care 
ameninţă să devină ceva asemănător cu ceea ce ai scris, o 
poți preîntâmpina, de exemplu plecând de lângă o persoană, 
încheind conversaţia, schimbând subiectul sau ajustandu-ti 
postura. În acest fel, vei fi capabil să eviti o nouă ambuscadă a 

gandurilor negative si iti vei putea pastra energia pentru ceva 
mai important. 


Hopa sus: 3 minute 

Microexercitiile fizice dau, de fapt, rezultate maxime. 
Repetarea unor miscari fizice scurte, dar foarte intense timp de 
numai 3 minute poate avea aceleasi efecte ca exercitiile mai lente 
cu durata de doua ore. Martin Gibala, profesor la Universitatea 
McMaster din Canada, a demonstrat ca antrenamentele scurte si 
intense sunt benefice pentru mușchi, rezistență, inimă și vasele 
de sânge. Într-un studiu efectuat de oameni de știință suedezi și 
englezi, s-a arătat că două alergări rapide de câte 20 de secunde 
în timpul unui antrenament de 10 minute sunt suficiente pentru 
a maximiza asimilarea de oxigen în corp. 

Așa că ridică-te și aleargă pe loc foarte rapid, fă câteva fandări 
ample și câteva flotări coreene (flotările coreene sunt exerciții 
în care te arunci pe podea ca un nebun, doar ca să sari iarăși în 
sus). Repetă timp de trei minute. S-ar putea ca cei care te văd 
să ridice din sprâncene, dar pentru starea ta de bine merită să 
platesti acest pret. 

Dacă poţi convinge si câțiva colegi să ti se alăture, s-ar 
putea ca activitatea să fie mult mai distractivă și mult mai putin 
jenantă. La revista de sănătate la care lucra Catharina, redactorii 
obișnuiau să facă ceva ce numeau „exercițiul zilnic“. Pe rând, 
propuneau diverse exerciţii pe care le făceau împreună pentru 
câteva minute. 

Cele mai bune efecte ale antrenamentului vor rezulta din 
alternarea sesiunilor lungi, de intensitate scăzută, care susțin 
creșterea țesuturilor și învaţă corpul să ardă grăsimile în mod 
optim, cu sesiunile mai scurte și de intensitate crescută. Dar dacă 
ai numai trei minute la dispoziţie, e în regulă să rămâi la cele de 
intensitate crescută, atâta timp cât faci efort. 


REINCARCARI DE TIP MIDI 


Timpul necesar: de la cateva minute la 
aproximativ doua ore 


Respira energie: 5-10 minute 

Am preluat aceasta tehnica de recuperare din yoga medici- 
nala. Ellen Engvall, instructor de yoga si terapeut, spune ca ideea 
este sa folosesti respiratia, miscarea si tehnicile mentale pentru 
a-ți ajuta corpul să se destindă, astfel încât el să se poată reface. 

Acest exerciţiu de respirație iti dilată plămânii și căile respira- 
torii prin adâncirea și extinderea respirației de la stomac la clavi- 
cule, ceea ce calmează corpul și mintea. Nu trebuie să fii într-un 
loc anume, dar te sfătuim să nu faci acest exercițiu într-un spațiu 
deschis de birouri sau într-o sală de clasă. În schimb, ar fi mai 
bine să găsești un loc mai liniștit. 

Întinde-te pe spate sau așază-te pe un scaun și relaxeaza-ti tot 
corpul. Pune-ti o mână pe stomac și cealaltă pe piept. Închide 
ochii și directioneaza-ti privirea în spatele pleoapelor, în punctul 
dintre sprâncene, incrucisandu-ti ochii. Ai grijă să nu tensionezi 
acea zonă. 

Repetă în gând mantra „sat nam“ (în cultura hindusă sau 
budistă, mantra reprezintă un cuvânt sau un sunet repetat în 
timpul meditatiei pentru a ajuta la concentrare), în sincron 
cu respirația: „sat“, atunci când inspiri, și „nam“, pentru când 
expiri. „Sat nam“ înseamnă ceva asemănător cu „Sunt adevărat“ 
sau „adevărul este identitatea mea“. Această mantra e folosită 
în mod tradițional în yoga kundalini, din care s-a născut yoga 
medicinală. O mantra nu este o incantatie magica; mai degrabă, 
te ajută, în termeni pur practici, să devii conștient de ritmul 
respirației tale, ceea ce iti permite să te concentrezi pe aceasta, si 
nu pe gândurile care ti se învârt prin minte. 

Inspira pe nas cat de incet, lin si egal poti. Umple-ti stomacul 
cu aer, de la baza pana la varf. Continua sa inspiri pana cand 
pieptul ti se umple cu aer. Incordeaza-ti partea de sus catre cla- 
vicula si umple-o cu cât de mult aer poti, fără a o tensiona. Apoi 
expiră, concentrându-te pe fiecare parte a corpului in ordine 
inversă, rămânând la fel de moderat și ritmic, și urmărind același 
tempo ca în timpul inspiraţiei. Mai întâi, clavicula va cobori, 
apoi pieptul și în final stomacul. Fă o pauză după ce expiri și 
așteaptă următoarea respirație. Corpul tău iti va spune când este 
momentul. 

Fii prezent la fiecare respiraţie și simte cum ea iti hrănește 
corpul cu energie. 


Folosește reglarea emoțiilor: 5-15 minute 

Reglarea emoţiilor, asa cum e ea definită de psihologii James 
Gross și Ross Thompson, este una dintre cele mai importante 
abilităţi de care ai nevoie pentru a putea să-ți reincarci bateri- 
ile. Ea presupune să-ți urmărești gândurile și să observi când se 
umplu de emoţii negative, moment în care le înlocuiești folosind 
tehnici cognitive. Creierul iti va fi aliat în acest proces; îi plac 
schimbările și gândurile noi. Conexiunile chimice care se for- 
mează între celulele nervoase atunci când gândești pot fi extinse 
și rearanjate, pentru a-ţi fi mai ușor să găsești noi modalităţi de a 
gândi. Creierul tău se va transforma într-o clipă, în funcție de ce 
îi ceri și de sarcinile cu care se confruntă. 

Dar maleabilitatea creierului se va diminua dacă nu iti reincarci 
suficient bateriile. Acest lucru poate să-ți afecteze chiar structura 
creierului, astfel încât devine ceva normal să nu-ţi poți controla 
emoțiile și gândirea ta rațională să slăbească. Asta înseamnă că 
vei suferi de așa-numita reglare emoțională disfunctionala, ceea 
ce înseamnă că vei trăi cu convingeri negative despre lume (și 
despre tine însuţi), care nu sunt întocmai adevărate. 


In orice caz, reglarea emotionala este importanta si pentru 
alte lucruri in afara de ameliorarea starilor de indispozitie. 
Efectele sale sunt mult mai profunde de atât. Lobii frontali fac 
mai mult decât să te ajute să gândești rational. După cum a 
demonstrat psihologul MaryAnn Noonan, lobii frontali sunt 
conectaţi la sistemul de recompense al creierului, care va suferi 
când acea parte a sa este slăbită (cum se întâmplă de fiecare dată 
când sistemul limbic îi „fură“ resursele). 

Din acest motiv, oamenii care nu petrec destul timp recupe- 
randu-se vor percepe adesea modificări ale gradului de motivaţie. 
Aceștia nu mai pot găsi un motiv bun să facă ceva, întrucât nu 
mai simt nicio satisfacție sau dorinţă cu privire la sarcina pe care 
o au. Lucrurile care obișnuiau să fie interesante devin plictisi- 
toare. Această situație poate ajunge până în punctul în care per- 
soanele în cauză își pierd în întregime capacitatea de a percepe 
fericirea sau plăcerea. În acest punct, sistemul de recompense al 
creierului nu va mai funcţiona. 

O utilizare concretă a reglării emoționale presupune să-ți 
„păcălești“ sistemul limbic, care-ţi servește drept termostat al 
emoțiilor, activandu-ti in mod voluntar lobii frontali, rationali. 
Vezi tu, aceștia nu sunt doar baza gândirii tale raționale; sunt, de 
asemenea, acea parte a creierului pe care o folosești pentru a pla- 
nifica, pentru a gândi abstract si pentru a-ţi structura gândurile. 
Dă-i părții raționale a creierului tău o sarcină care impune un 
anumit grad de complexitate, de exemplu să revizuiască planul 
pentru ziua respectivă, să introducă diverse termene-limită în 
agendă, să-și dea seama cum să îndeplinească o situație compli- 
cată sau (chiar așa!) să rezolve un joc de sudoku. Sistemul tău 
limbic nu-și va da seama de planul tău secret și iti va permite 
să faci acest lucru. Când iti activezi lobii frontali, vei reface si 
resursele pe care sistemul limbic le-a dedicat anterior emoțiilor 
negative. Și, odată ce ai făcut asta, te poți angaja si mai mult în 

gândirea complexă, fără să-ţi faci griji că sistemul limbic va inter- 
veni în planurile tale. 

Dacă toată această teorie ti se pare prea abstractă, imagi- 
neaza-ti că sistemul limbic e un copil de 3 ani. Dacă-i distragi 
atenţia cu ceva ce îi place, drăcușorul o să uite repede cât de 
supărat era — și de ce — și se va dedica unor țeluri mult mai con- 
structive. 


Reevaluarea cognitivă: 5-10 minute 

Psihologul David Barlow de la Universitatea din Boston a 
observat, ca mulți alții, că pe lângă reglarea emoţională ar trebui, 
de asemenea, să folosești reevaluarea cognitivă pentru a transfera 
resursele către gândirea rațională. 

Atunci când observi că reactionezi negativ la o situaţie sau 
alta, ar trebui să faci un experiment de gândire, în care să încerci 
să găsești explicaţii alternative pentru ceea ce tocmai s-a întâm- 
plat — explicaţii care nu vor declanșa emoţii negative. Când ești 
nefericit sau ai prea multe de făcut, e posibil să percepi lumea 
din jur într-un fel care e mai putin benefic pentru tine. Dacă esti 
capabil să înţelegi că ceea ce crezi e doar o interpretare a situaţiei, 
iti va fi mai ușor să-ţi redirectionezi starea emoţională. În loc să 
te ofensezi când nu te salută un amic în autobuz, și-apoi să-ţi 
petreci ziua convingându-te că ai făcut vreo prostie care v-a dis- 
trus in mod ireparabil prietenia, poți să reevaluezi situația si să 
te gândești dacă pot exista alte motive pentru care nu te-a salutat. 
Poate era extrem de obosit sau vorbea la telefon, sau poate pur și 
simplu nu te-a văzut. 

Aproape de fiecare dată, tot ce trebuie să faci e să-ți dai seama 
că sunt posibile și alte explicații — chiar dacă nu crezi în ele — și 
apoi creierul emoțional se va retrage. 

Aceasta este metoda favorită a lui Henrik pentru a preveni 
stările emoționale negative nenecesare — să nu mai vorbim de 


acțiunile pe care ele le pot provoca! De asemenea, să-i ajuţi pe 
alţii să gândească in acest fel poate fi foarte util. După un curs 
ţinut în străinătate, Henrik a ajuns într-un taxi care s-a blocat 
în trafic. Mai in fata, un alt taxi încerca cu disperare să iasă din 
ambuteiaj, ceea ce era imposibil, întrucât coloana de mașini avea 
câțiva kilometri lungime. Soferul lui Henrik devenea tot mai 
furios din cauza colegului său iresponsabil, iar Henrik și-a dat 
seama că poate fi periculos să fii în mașină cu un șofer furios în 
asemenea condiţii de trafic. Așa că a venit cu altă interpretare a 
comportamentului observat: „E posibil ca șoferul din fata să fie 
un șofer nesăbuit. Dar mai există și alte explicaţii plauzibile pen- 
tru comportamentul colegului dumneavoastră? Trecem pe lângă 
un spital chiar acum, poate are pe bancheta din spate o clientă 
care e pe cale să nască? Poate nu sună plauzibil, dar noi nu știm 
că nu asta e explicaţia. Dacă ati avea pe cineva care mai are putin 
și naște, n-aţi conduce tot așa?“ 

Şoferul i-a zâmbit prietenos lui Henrik, fiind mult mai relaxat. 


Scoate-ţi „monștrii“ interiori la soare: 5-10 minute 

Anxietatea excesivă e un semn obișnuit că nu-ți refaci forțele 
suficient. Dacă suferi de gânduri anxiogene, creierul tău va fi 
stresat, deoarece crede ceea ce gândești! Pentru a contracara 
acest lucru, poţi începe prin a-ți verbaliza grijile și a le accepta. 

În loc să fii tulburat de grijile tale, poţi pur și simplu să le 
afirmi și să le privesti ca pe niște emoţii — ceea ce și sunt, de 
fapt. Intelege că ceea ce iti spun ele nu e neapărat adevărat. Dacă, 
de exemplu, ai emoții înainte de o competiţie importantă, te poți 
gândi așa: „Sunt îngrozit că prestația mea în acest concurs va fi 
proastă. Deși acesta e un sentiment incomod, desigur că frica 
mea nu știe nimic despre cum se vor desfășura lucrurile de fapt. 
Din contră, e mult mai probabil ca lucrurile să-mi meargă foarte 
bine“. 

Sentimentele negative tind să se mai domolească puţin odată 
ce simţi că le tii sub control, iar așa iti va fi mai ușor să faci loc 
gândurilor pozitive și astfel să începi să te calmezi în totalitate. 


Rezerva-ti niște timp pentru griji: 10-20 de minute 

O cale foarte bună de a evita gândurile care-ţi provoacă 
neliniște și te seacă de energie este formarea intenției de a-ţi 
face griji. Poate sună ciudat, dar chiar funcționează. Alege-ti un 
moment al zilei în care să te „bălăcești“ în probleme. Nu contează 
foarte mult ce moment al zilei alegi, dar dat fiind că să-ţi faci 
griji nu e foarte plăcut, poate fi o idee bună să-l programezi chiar 
înainte de ceva ce știi că iti va oferi energie pozitivă (de exemplu, 
întâlnirea cu un prieten, masa de prânz etc.). 

Seteaza-ti o alarmă pentru respectivul interval de timp. În 
restul zilei, de fiecare dată când apare un gând tulburător, indife- 
rent despre ce, pur și simplu dă-l la o parte. Cand se declanșează 
alarma, pregateste-te să-ți faci griji la maximum! Petrece 10-20 
de minute gândindu-te la tot ce poate merge rău, precum și la 
fiecare nor de supărare pe care-l poţi vedea. Dedica-te cu adeva- 
rat acestui exerciţiu; dacă nu ai prea multe lucruri pentru care 
să-ţi faci griji, provoaca-ti anxietatea: „Haide! Ce altceva ar putea 
merge rău? Să fiu concediat e doar începutul — poate ajung să 
trăiesc sub un pod! Hai, dă-i drumul!“ 

Când iti expiră timpul pentru făcut griji, vei observa că gân- 
durile care îți provoacă neliniște nu te mai influențează la fel ca 
înainte. Motivul pentru acest lucru nu este că ele nu mai există, 
ci că acum le controlezi, în loc să le lași pe ele să te controleze. 

Catharina simte adesea că ar avea succes dacă ar fi consilier 
de scenarii de coșmar, întrucât are o deosebită abilitate de a 
și le imagina pe cele mai rele. Se spune că în tren se servește 
mâncare, dar în eventualitatea în care trenul se strică și mânca- 
rea se termină, cel mai bine e să-ți iei un pachet pentru prânz. 


Nu cumva tusea fiicei tale e, de fapt, un semn al pneumoniei? 
Poate ai face bine să stai treaz toată noaptea să o verifici. Și oare 
chiar ar trebui să-i lăsăm pe copiii care știu să înoate să intre în 
apă fără aripioare gonflabile? Intelegi ideea. Pentru a minimiza 
aceste gânduri agonizante și dezastruoase, Catharina a învăţat să 
folosească această metodă pentru a-și tine anxietatea in frâu pana 
când decide să-i dea voie să se manifeste. 


Recompensează-te cu o experiență minunată: 4 secunde-4 ore 

În viata ta haotică de zi cu zi, e foarte ușor să uiţi să-ți pui 
celelalte interese mai presus de lucrurile pe care trebuie să le faci. 
Totuși, desfășurarea de activități al căror unic scop este ca tu să 
te simți bine te încarcă cu energie, pe care o poţi folosi la munca 
sau in alte situații stresante. Medicii generaliști Eva Espmark 
și Sven Oldin au observat că mulți dintre pacienţii care suferă 
de stres sunt deprimati, întrucât încearcă mereu să găsească 
timp pentru tot, dar niciodată nu reușesc să se simtă complet 
implicați. Un fir comun al acestor povești este că pacienții au 
eliminat toate activitățile plăcute din viata lor, pentru a face loc 
responsabilitatilor. Au renunțat să mai meargă la meciuri de fot- 
bal, să ia cina cu prietenii sau să cânte în cor — cu alte cuvinte, 
au renunțat la toate lucrurile care reprezintă recuperarea activă! 

Henrik tinde să facă exact opusul: cu cât are mai multe lucruri 
în minte care-l stresează, cu atât se implică în mai multe activități 
recreative, pentru a compensa. Și pe cât de ciudat poate părea, 
poți găsi aproape întotdeauna timp pentru lucruri distractive. Tot 
ce-ţi trebuie este curajul de a-ți stabili clar prioritățile. 

Kristen Lee de la Universitatea de Nord-Vest din Boston a alcă- 
tuit o listă de activități despre care spune că au efecte benefice 
asupra recuperării și nu implică altceva decât simţurile corpului. 
Următoarele sunt doar câteva exemple, dar credem că vei înțelege 
despre ce e vorba: 

Să râzi în hohote 

Să faci efort până transpiri 

Să ai un orgasm 

Să oferi sau să primeşti o imbrätisare mare 

Să respiri adânc 

Să mergi la un concert 

ă canti, să dansezi sau să canti la instrumente 

Să sorbi încet dintr-o cană de ceai sau cafea fierbinte 

Să te cuibărești cu o carte bună în mână 

Să faci yoga 

Să petreci timp cu copii 

Să desfășori o activitate care să te aducă într-o stare de flux 
Să vorbești cu un prieten pe care nu l-ai mai văzut de mult 

Fa miscare: 20-55 de minute sau mai mult 

Cu toate că Henrik preferă să stea până seara târziu savurand 
un pahar de vin decât să se trezească în zori și să se târască până 
la sala de forță înainte să înceapă ziua de lucru, tot alege cea de-a 
doua variantă. Motivul este uimitorul efect de reîncărcare a bateri- 
ilor pe care îl are mișcarea fizică. Și Catharinei îi plac la nebuniile 
sesiunile de exerciții... odată ce s-au terminat, adică. 

Amândoi vrem să evidentiem beneficiile activităților fizice obo- 
sitoare. Vezi tu, acestea ajută corpul să proceseze diverși hormoni 
pe care îi secretă, precum cortizolul și adrenalina. Deși nivelul de 
cortizol din corp va crește la începutul antrenamentului, odată ce 
începi să te relaxezi după, el va ajunge la un nivel mai scăzut decât 
cel initial. Dacă iti poți face un obicei din a exersa în mod regulat, 
un alt beneficiu va fi că nivelul de cortizol nu-ţi va crește la fel de 
mult de fiecare dată și va scădea chiar mai mult după aceea (!). 
Corpul tău poate ajunge expert în recuperare dacă faci putin efort. 

Antrenamentele fizice și mișcarea în general sunt bune pen- 
tru tine — indiferent dacă faci exerciții de intensitate scăzută, 


precum yoga sau plimbările, ori exerciții de intensitate crescută, 
ca alergatul sau boxul. Cea mai des întâlnită scuză pentru a nu 
face suficientă mișcare este lipsa timpului sau a banilor. Totuși, 
ambele obstacole pot fi depășite. Când vine vorba de timp, am 
menţionat mai devreme că exerciţiile de intensitate crescută cu 
durată de numai trei minute pot aduce rezultate excelente. În 
orice caz, varietatea e cea mai buna idee, și suntem siguri ca une- 
ori ti-ar plăcea să faci mișcare pentru mai mult de trei minute. 
Deci, ia-ti agenda și aruncă o privire aici: 


e Există o perioadă dimineaţa, la prânz sau după-amiaza 
care ar putea fi potrivită pentru exerciții? 

e Cum arată programul tău în weekenduri? 

e Există ceva ce ai putea elimina sau replanifica pentru a-ţi 
face timp pentru exerciții? 


Cât despre costuri, există o mulțime de soluții care nu nece- 
sită un abonament la sală: 


E vreun parc sau o alee drăguță prin preajma casei tale? 
Ai putea să folosesti scările în loc de lift la serviciu sau 
acasă? 

e Ai putea să mergi cu bicicleta? Dacă nu la serviciu, măcar 
la magazin? 

e Ai putea sa parchezi undeva mai departe ca să mergi putin 
mai mult pe jos? 

e Ai un prieten sau vreo rudă cu care ti-ar plăcea să alergi 
sau să te plimbi? 


În final, ar trebui să alegi un tip de exerciţiu care ti se pare 
interesant. Dacă alegi ceva ce iti place, antrenamentul nu va mai 
părea o muncă și te va ajuta să nu abandonezi noua rutină. 

După cum am menționat mai devreme, Catharina are un grup 
de prieteni cu care face exerciţii fizice de câteva ori pe săptă- 
mână. Având companie, antrenamentul e mai distractiv. Henrik 
preferă boxul. Când te așteaptă cineva, ai nevoie de o scuză foarte 
bună ca să ratezi un antrenament, ceea ce va face mai probabil să 
te apuci de treabă chiar și când ai un început de „lenevită“, cum 
spune Catharina. Partenerii de antrenament vor deveni un fel de 
supraeu’ exterior al tău. 


Învață ceva nou: 30 de minute sau mai mult 

A învăţa ceva nou e o formă grozavă de reîncărcare. (De fapt, 
exact asta faci în acest moment!). Noi cercetări arată că învățarea 
de lucruri noi — indiferent dacă e vorba despre genealogie sau 
cum să dansezi tango — iti oferă deprinderi valoroase. 

Creierul tău ajunge să exerseze rezolvarea de probleme atunci 
când începi o nouă sarcină și încerci să tii ritmul pasilor de tango 
sau al oricărei alte provocări pe care ţi-ai ales-o. Emotiile tale 
vor primi imediat un impuls pozitiv când vei zbura pe ringul de 
dans cu o încredere proaspăt descoperită. Învăţarea te ajută să 
simți că evoluezi și te vei putea privi ca pe o persoană care se 
perfectioneaza și învață, si nu ca pe cineva care a rămas blocat 
într-o serie limitată de abilități. În fond, iti dă o rezervă pozitivă 
în urma căreia vei fi mai bine pregătit să gestionezi inevitabilii 
factori de stres zilnici. 

O disertaţie de la Universitatea Uppsala a dezvăluit, de ase- 
menea, că antrenamentul cognitiv, care are loc atunci când înveți 
ceva nou, poate să ducă și la îmbunătățirea memoriei și a concen- 
trării, împreună cu o serie de efecte pozitive pentru recuperarea 
pacienților care suferă de sindromul burnout. 


+ În teoria freudiană, instanță psihică formată în copilărie prin internaliza- 
rea standardelor morale ale părinților și societăţii. (N. red.) 


Cand Catharina se joaca pentru o vreme Candy Crush dupa 
o zi grea de munca, nu e neapărat o decizie lipsită de speranţă, 
așa cum spun copiii săi, râzând. Creierul ei exersează rezol- 
varea de probleme, deși la nivel micro, atunci când trebuie să 
potrivească bomboane colorate diferit în cel mai inteligent mod 
posibil, și încrederea în sine îi sporește când ajunge la un punc- 
taj mare. 

Pe măsură ce începi să vezi oportunităţi de a învăţa ceva nou 
în viata de zi cu zi, iti va fi, de asemenea, mai ușor să faci fata 
provocărilor. Învăţarea crește elasticitatea creierului în fata unei 
zile stresante de muncă. Atunci când apare o sarcină dificilă și 
trebuie strecurată în programul tău deja aglomerat, iti poți spune 
mai degrabă „aceasta va fi o oportunitate de a învăța ceva nou 
care, deși dificilă, îmi va aduce o mulțime de satisfacţii“ decât: 
„Câh! Și mai multe de făcut! Cum naiba o să mă descurc?“ 

De asemenea, înveți mai mult când colaborezi cu alţii. 
Întreabă-i pe cei din jur cum ar soluţiona o anumită problemă și 
veţi avea ocazia să cresteti împreună și să vă refaceti forțele. 


Stabileşte controlul: 1 ora 

Puţine lucruri te seacă de energie ca sentimentul ca nu detii 
controlul propriei vieți. Dar dacă simţi că nu detii suficient con- 
trol, poți chiar să ţi-l fabrici singur. Exerseaza un hobby, fă sport 
sau alt tip de activitate la care simți deja că te pricepi cât de cât si 
în care ai putea realiza ceva. Nu contează dacă te hotarasti sa faci 
schi, să construieşti o căsuță pentru păsări sau să strângi bani 
pentru caritate. Demonstreaza-i creierului tău că detii controlul 
absolut asupra a ceea ce faci și că ești mândru de realizările tale. 
Acest sentiment va persista si în alte situații, în care de obicei nu 
ești atât de încrezător și sigur pe tine. 

Dedică prânzul destinderii: 1 ora 

Să plănuiești activități distractive în timpul pauzelor poate fi 
o idee buna. Alternează sarcinile mai putin interesante de pe lista 
cu unele ceva mai captivante. Dacă ai o ședință dimineaţa și o 
grămadă de facturi de aprobat după-amiaza, ar fi înţelept să faci 
ceva plăcut între acestea, cum ar fi să iei prânzul cu un prieten pe 
care nu l-ai văzut de ceva vreme. (Asta va avea si beneficiul de a-ți 
întări relațiile — reîncărcarea are loc la nivel maxim atunci când 
reusesti să combini mai multe tehnici într-una). 

Cu cât ai mai multe lucruri „grele“ sau plictisitoare de făcut, 
cu atât mai important va fi pentru tine să adaugi activități care te 
vor energiza, ca o contragreutate. 


REINCARCARI DE TIP MAXI 
Timp necesar: oricat ai nevoie 


Doar fii tu însuţi — nu mai concura cu alții si simte-te mai 
fericit 

Mai devreme, am mentionat sindromul FOMO (,fear of 
missing out“) sau frica de a rata toată distractia de care pare ca 
se bucură „toţi ceilalți“. Cu un timp adecvat alocat recuperării, 
vei fi capabil să-ți recâștigi echilibrul. Asigură-te ca-ti reamintesti 
următorul adevăr de bază: ești în propria călătorie prin viata si 
dacă procedezi corect, ar trebui să fie diferită de a celorlalți. Să 
mergi pe propriul drum nu e o slăbiciune, ci un punct forte. 

Totuși, iti va fi mai ușor să ajungi la această înțelegere daca-ti 
limitezi prilejurile de a te compara cu alții. Gândește-te de care 
rețele de socializare ai nevoie cu adevărat și pentru ce. Folosești 
Facebookul pentru a păstra legătura cu anumite rude? Atunci, e 
bine — atâta timp cât foloseşti Facebookul în principal pentru 
asta. Poate ai nevoie de contul de Twitter pentru slujbă. Dacă da, 
păstrează aplicaţia. Întrebarea pe care o adresăm aici este dacă 
ai într-adevăr nevoie să te uiţi pe Instagram atât de des și daca 
n-ai putea foarte bine să-ţi stergi Snapchat-ul. Când alegi să iei 
parte la lucrurile pe care le împărtășesc alți oameni despre viețile 
lor pe site-urile de socializare, ar trebui să-ţi amintesti că ceea ce 
vezi e un reality show trucat, care are numai o legătură minimă cu 
viata reală. 


Distanteaza-te de gânduri 

Chiar și când nu ne lăsăm creierul emoțional să se dea în 
spectacol, o mare parte din gândurile noastre tind să se concen- 
treze pe neliniște și negativism. Nu ești tu singurul, dacă asta 
credeai — e la fel pentru toată lumea. 

Evolutia s-a asigurat ca nu ne vom irosi energia pe lucruri ire- 
levante de fiecare data cand avem ocazia. Si se intampla ca gan- 
durile negative consumă o grămadă de energie. Așadar, probabil 
există un motiv foarte bun pentru care acestea există. La drept 
vorbind, până și cele mai întunecate și mai complicate emoţii ale 
noastre au un scop, indiferent cât de neplăcute sunt. Frica te face 
să fii atent la pericole și te motivează să le eviti. Furia te ajută 
să te protejezi fizic și psihic, precum și să te aperi. Rușinea și 
regretul te motivează să faci alegeri diferite data viitoare, pentru 
a evita tiparele de comportament negativ. Tristetea te face sa te 
retragi de la interacțiunile cu ceilalți, ceea ce te ajută să-ți con- 
servi energia. Cu alte cuvinte, gândurile negative sunt, de fapt, 
încercările creierului de a te păstra cât mai în siguranță posibil. 

E extrem de obositor să încerci să te opui acestor emoții și gân- 
duri atunci când apar. De fapt, e aproape imposibil. E mai bine să 
le accepti și să înveți să trăiești cu ele și să înveți din ele. 

Totuși, există o diferenţă între a trăi cu ceva și a te supune 
acelui lucru. Să-ţi îngădui aceste emoții nu înseamnă să le lași sa 
te controleze. Așadar, e important să te poți distanța de gânduri. 
Aminteste-ti exact asta: sunt doar gânduri și emoţii — nu sunt 
realitatea. Puţine alte exerciţii de reîncărcare sunt la fel de impor- 
tante ca acesta pentru menținerea sănătății mentale. 

Mai devreme, ai citit despre atacul de panică al lui Henrik, 
când credea că urma să moară din cauza unui infarct. După ce 
s-a concentrat în mod activ pe senzațiile corporale și și-a dat 
seama ce i se întâmpla, următorul pas pe care l-a făcut a fost 
să dobândească o nouă perspectivă asupra tuturor emoțiilor 
negative care-l copleseau, împiedicându-l să gândească rational. 
Cu toate că gândurile îi erau conduse de anxietate și simțea că 
urma să moară, și-a dat seama că toate erau numai gânduri și 
emoții. Ele nu reflectau în niciun fel lumea reală. Gândurile care-l 
nelinișteau erau născociri ale imaginației sale și cu siguranță el 


nu era pe moarte. În loc să încerce să se opună experienţei, ceea 
ce probabil doar ar fi inrautatit-o, Henrik a ales să o accepte, ori- 
cât de lungă și neplăcută ar fi fost, și astfel să-și scurteze atacul 
de panică. 

Sunt mai multe conexiunile care se formează de la creierul 
emoțional la cel rațional decât invers. Cu alte cuvinte, însăși 
structura creierului este înclinată către emoţii. Așadar, întot- 
deauna vei avea emoţii, inclusiv din cele complicate, dacă iti 
trăieşti viata la viteză maximă. Dar dacă ești dispus să le experi- 
mentezi și ești capabil să le vezi așa cum sunt, te vei obișnui cu 
ele — ceea ce le va face să pară mai puţin înfricoșătoare. În loc 
să-ţi lași emoțiile să fie o sursă de stres, le poţi face maleabile. 
După cum am stabilit mai devreme, recuperarea inteligentă nu 
înseamnă numai efectuarea anumitor sarcini. Poate însemna și 
să-ţi foloseşti energia în mod adecvat. 

Poti exersa asta facandu-ti un obicei din a-ți schimba modul 
de gândire imediat ce-ţi dai seama că ai avut un gând negativ. 
În loc să te gândești: „E timpul să mă panichez! N-o să termin 
niciodată de făcut totul!“, ar trebui să te gândești: „Mintea mea 
îmi spune că mă panichez pentru că nu voi termina niciodată de 
făcut totul“. 

Numai odată ce ai făcut asta poți decide dacă acest gând e 
rezonabil sau nu. 


Foloseste-te de relații 

Probabil iti amintesti despre exerciţiul de reîncărcare de tip 
mini numit repararea rapidă a relaţiilor. lată șansa ta să folosești 
aceeași metodă într-o manieră mai profundă. 

Întrebarea e, de fapt, dacă există ceva care ar putea concura 
cu doza de recuperare pe care o obţii petrecând timp cu ceilalți. 
Ei iti oferă susținere când ești deprimat, încurajări când viitorul 
pare nesigur și speranță atunci când pare nefavorabil. Nici măcar 

nu trebuie să facă asta în mod activ; adesea e destul să știi că sunt 
acolo dacă ai nevoie de ei. Că nu ești singur. 

Presupunând că aveţi o relație sănătoasă. 

Atunci când lucrezi intenționat la stabilirea unor relaţii bune, 
vei proiecta, de asemenea, emoţii pozitive asupra oamenilor din 
jur, fapt care poate, la rândul său, să prevină izbucnirea gându- 
rilor negative. Relațiile benefice te vor face să te simți acceptat 
şi apreciat, ceea ce te va determina să gândești, să te porți si să 
lucrezi mai bine, precum și să devii mai bun în a-i ajuta pe alții. 

Trăind într-o lume care se învârte din ce în ce mai tare, 
simțim, de regulă, că nu avem destul timp unii pentru alții. Ne 
ţinem capul aplecat și mergem înainte, cu speranța deșartă că 
de data asta o să terminăm tot ce ne-am propus, atâta timp cât 
nu ne deranjează nimeni. Totuși, să trăiești așa e o greșeală 
dezastruoasă. Când mediul înconjurător nu iti oferă feedback 
pozitiv, iti vei pierde curând flexibilitatea, răbdarea, simțul 
umorului și cumpătul. Dacă nu petreci timp cu ceilalți, vei rata 
cunoștințe importante — ai putea spune chiar că iti vei pierde 
din inteligență. De asemenea, cu cât petreci mai putin timp cu 
alti oameni, cu atât mai greu iti va fi să ai încredere in cei pe 
care îi întâlnești și cu atât mai mult vei pierde energia pe care 
ai fi primit-o din întâlnirile cu ceilalți. Vei rămâne fără energie 
mult mai repede decât dacă ai fi petrecut timp în preajma altor 
oameni. Deci, dacă ai impresia că e dificil până și să găsești timp 
pentru o viata socială, acesta e un semn că trebuie să faci un efort 
conștient în această direcţie. 

Teoria aceasta e de două ori mai adevărată dacă cel pentru 
care nu găsești timp e partenerul tău. Programează întâlniri regu- 
late sau rezervă 30 de minute în fiecare noapte doar ca să vorbiti. 
(Stim, stim, 30 de minute pare să fie cam mult timp petrecut cu o 
singură persoană, dar totul se reduce la exercițiu.) S-ar putea să 
nu sune prea romantic, dar noi credem că, de fapt, este romantic. 


Sunt putine experientele care se pot compara cu trezitul luni 
de dimineață, știind că ai o întâlnire sâmbătă, indiferent daca 
sunteți împreună de zece ani sau de zece luni. De asemenea, se 
pare că obiceiul de a vorbi unul cu celălalt fără alte distrageri, ca 
spălatul vaselor sau televizorul, este unul dintre secretele păstră- 
rii unei relații romantice. 

Iar dacă nu ești într-o relație romantica cu nimeni, poţi face 
aceleași lucruri (ei, aproape aceleași) cu prietenii. Programează 
o întâlnire ca să mergeţi la o plimbare sau la o bere, sau 
implicati-va în alte activități sociale care facilitează comunicarea. 
Știm că tu crezi că prietenii tăi nu se pricep să păstreze legătura 
și că tu ești mereu cel care trebuie să sugereze un plan. În mod 
ciudat totuși, toată lumea crede același lucru. Singura cale de 
a face fata acestei situaţii este să iei taurul de coarne și să pui 
mâna pe telefon. 

Dacă nu ai asa de multi prieteni, poţi oricând să-ţi faci unii 
noi — de exemplu, aplicând metoda de reîncărcare de a învăţa 
ceva nou, pe care am mentionat-o mai devreme. Probabil există 
ceva ce ti-ar plăcea foarte mult să încerci, dar încă n-ai avut oca- 
zia. Înscrie-te la un curs de istorie celtică, de dat cu parapanta sau 
altă activitate interesantă. Acolo vor fi o grămadă de alți oameni 
care-ţi împărtășesc interesul, iar asta va însemna că vei avea ceva 
despre care să vorbeşti chiar înainte să-i cunosti. 


De asemenea, e în regulă să gândești neconvențional cu pri- 
vire la relaţii, într-o anumită măsură. Vezi tu, ai relații pozitive 
și semnificative cu multe alte lucruri în viață, pe lângă prieteni și 
familie. Probabil ai un cântec preferat, un loc de joacă în apropi- 
erea casei în care ai crescut și care e plin de amintiri, o grădină 
de care ai mare grijă sau o carte pe care iti place să o recitesti, iar 
și iar. Atâta timp cât e ceva ce consideri cu adevărat semnificativ, 
iti va oferi doze enorme de recuperare. 

Henrik poate confirma că sunt puţine lucruri în viața sa care 
îi conferă la fel de multă energie ca orele petrecute în studio, 
producând muzică electronică. Adesea uită să salveze ce a creat. 
Oricum, nu asta e important. (Catharina ar dori totuși să dezvă- 
luie că unele dintre melodiile lui Henrik se găsesc pe Spotify și 
Apple Music, unde postează cu numele de „Paler“.) 


Consumă tehnologia responsabil 

Oamenii moderni par să considere comunicarea prin e-mail 
sau mesaje text ca fiind același lucru ca atunci când vorbesc cu 
cineva aflat în aceeași încăpere. Comunicarea digitală e excelentă 
pentru a comunica numere și date. Dar odată ce apar emoțiile, 
ceea ce se întâmplă în cea mai mare parte a comunicării semnifi- 
cative, cel mai bine e să te întâlnești pe viu cu cealaltă persoană. 
Când ai de discutat ceva complex, când trebuie să rezolvati un 
conflict sau aveți ceva de sărbătorit, întotdeauna e mai bine să va 
întâlniți. Puţine sunt lucrurile care iti consumă mai multă ener- 
gie decât neînțelegerile și suferința nenecesare. Asta înseamnă că 
o comunicare adecvată e esenţială pentru reîncărcarea ta mentală. 

Comunicarea prin e-mail, mesaje sau rețele de socializare 
poateajunge să te sece de energie. Deși să trimiti un e-mail e mai 
rapid, adesea e mai ușor să rezolvi lucrurile față în față. Va nece- 
sita ceva curaj dacă nu ești obișnuit, dar e mult mai ușor — și mai 
inteligent, din punctul de vedere al recuperării — să comunici în 
persoană, la o întâlnire reală. 


Fii realist cu privire la puterea de control 

Unele abilități, dacă sunt cultivate, te pot face mai rezistent 
la tentatia de a te agita fără vreun motiv întemeiat. Una dintre 
aceste abilități este menţinerea controlului, despre care am vor- 
bit mai devreme. Când vine vorba de recuperarea proactivă, e 
important să-ţi concentrezi timpul și energia de care dispui pe 


schimbarea lucrurilor pe care chiar poti sa le influentezi si sa le 
lași la o parte pe cele care-ţi sunt inaccesibile. În fond, ar trebui 
să-ți directionezi eforturile astfel încât să ducă la o schimbare 
relevantă. 

Dacă ai impresia că detii controlul asupra unui rezultat, dar 
de fapt nu e așa, acest lucru iti va alimenta frustrarea și va crește 
cantitatea de energie pe care o consumi. De exemplu, iti poţi pro- 
pune un tel nerezonabil, iar când lucrurile nu decurg asa cum ai 
plănuit, vei ajunge să te enervezi. În cel mai rău caz, poți începe 
să te simţi vinovat pentru lucruri care sunt peste puterile tale. 

Să fii priceput în arta recuperării înseamnă să știi că nu poți să 
detii întotdeauna controlul rezultatului final al unei situaţii, oricât 
de mult ai vrea să poți. De asemenea, nu poți controla ce simt, ce 
spun sau ce fac alți oameni. Și nu ai cum să controlezi economia 
globală, politica internă, vremea sau cererea pentru experiența ta 
de muncă pe piața muncii, aflată in continuă schimbare. 

Iti vei reîncărca bateriile așa cum trebuie atunci când vei putea 
face diferenţa între o noţiune nerealistă a controlului, care iti 
provoacă stres, si una realistă, care-ţi aduce calmul. Poti face asta 
concentrându-te pe controlul asupra unui proces, și nu asupra 
rezultatului. Ori asta, ori poţi să te concentrezi pur și simplu pe 
rezultatele propriilor eforturi și să nu iei în seamă ce fac ceilalți. 
Dacă, de exemplu, iti renovezi casa, te poți concentra pe a învăța 
despre materialele necesare, pe munca pe care o presupune 
producţia unui desen tehnic realist și pe intervalul de timp care 
pare rezonabil pentru realizarea lucrării. Astfel, preiei controlul 
acelor elemente ale procesului pe care le poţi controla. După 
aceea te poţi concentra pe cum să nu te agiti pentru că a venit 
inghetul cu o luna mai devreme anul acesta si iti încetinește pro- 
iectul de construcție până la venirea primăverii. 

Sau, dacă ajuţi la organizarea unei excursii cu școala pentru 
copilul tău, iti poţi reaminti că ești o persoană ocupată, că în 

programul tău apar tot felul de evenimente neprevăzute și că ai 
cerut ajutorul de care aveai nevoie. Stii că ieșirea va fi un succes, 
chiar dacă s-ar putea să întâmpini obstacole pe parcurs sau dacă 
trebuie să mai suni o dată la hostelul pentru tineri. Ai propriile 
responsabilităţi. Dacă alt părinte mai dezorganizat încurcă totul 
trimitandu-i pe copii la Paris in Texas în loc de Paris, Franța, vei 
sti că asta e în afara ariei tale de control. 

Nu te concentra pe a lua un punctaj mare la test, ci pe a fi cât 
de bine pregătit și informat poți. 

Nu te concentra pe a-ți găsi o slujbă, ci pe a-ţi depune candi- 
datura pentru diverse posturi și a-ți menţine profilul de LinkedIn 
la zi. 

Continuă să-ți refaci forțele concentrându-te pe proces, și nu 
pe rezultat. 


Fă un bilanţ al fluxului tău de energie fizică 

Obiceiurile sunt cele care-ţi vor determina succesul sau eșecul. 
De exemplu, glicemia și insulina iti sunt influențate de dieta 
alimentară și de obiceiurile legate de exercițiile fizice (insulina, 
după cum probabil iti amintesti, reglează glicemia, iar dacă se 
dezechilibrează, capacităţile tale mentale vor avea de suferit si iti 
va crește riscul de a ceda depresiei.) 

De aceea ar fi bine să petreci ceva timp verificând cum iti 
dobândești și cum iti epuizezi energia. Doctorul în medicină 
Mithu Storoni a arătat că, dacă petreci mult timp pe scaun și 
consumi mai multe calorii decât ai nevoie, eficiența insulinei va 
scădea cu până la 39%! Totuși, nu e vorba doar de a mânca mai 
sănătos. Dacă-ţi ajustezi dieta și consumi doar caloriile necesare, 
dar tot petreci prea mult timp stând pe scaun, insulina tot va scă- 
dea cu 19%. 

Cu alte cuvinte, insulina e foarte sensibilă la cât de multă sau 
puţină mișcare faci. Numai stând nemișcat prea mult elimini 5% 


din eficienta insulinei. Iar asta ramane valabil chiar daca folosesti 
toată energia pe care o consumi. 

Și poate fi și mai rău. 

Dacă ai sau știi pe cineva care are adolescenţi cărora le place 
să stea jos, jucând jocuri video cum vin de la școală — bineînțeles, 
mâncând o grămadă de dulciuri între timp —, poate-ai vrea să 
știi că pentru a deveni rezistent la insulină (adică insulina nu-și 
mai poate îndeplini sarcina în mod adecvat) sunt suficiente 16 
ore de stat nemișcat într-o singură zi. lar asta e valabil indife- 
rent cât de tânăr și sănătos ești! Studiile anterioare au stabilit o 
legătură între utilizarea computerului pe termen lung, depresie 
și derealizare, dar toate au explicat acest rezultat prin prisma 
izolării sociale. E foarte posibil ca rezistenţa la insulină să joace 
un rol în modificarea dispozitiei noastre și a percepţiei asupra 
realității. 

Cu alte cuvinte: Dacă vrei să fii mai putin înclinat spre depre- 
sie și apatie si dacă nu te încântă să-ţi fie afectată capacitatea de 
gândire, asigură-te că faci mișcare și că mănânci sănătos. 

Din fericire, deja am discutat despre partea fizică a acestui 
proces. Ti-am oferit, în urmă cu câteva pagini, niște trucuri sim- 
ple de activare a corpului. Totuși, ar trebui să-ți completezi noul 
obicei cu mai multe informații despre dietă și nutriție. Dacă nu 
știi deja, trebuie să înveţi despre efectele pe care carbohidratii, 
caloriile, proteinele, grăsimile și zahărul le au asupra corpului 
tău și să te gândești ce cantitate din fiecare ar putea fi potrivită 
pentru tine. 


Renunfa la ideea de perfecțiune 

Multi oameni suferă de nefericita nevoie de a atinge 
perfecțiunea în tot ce fac. Asta se aplică de regulă celor cu 
performanţe înalte, dar toți oamenii dau dovadă de perfectionism, 
la un nivel sau altul. Să nu înțelegem greșit. Desigur, este bine că 

încerci să fii cât se poate de sârguincios. Să te strădui să ajungi la 
perfecțiune poate fi motivant — te poate ajuta să descoperi soluții 
noi si creative si te poate face să realizezi mai mult decât credeai 
vreodată că e posibil. Dar pentru ca straduinta ta sa fie una sana- 
toasa, trebuie sa fie doar atat: o straduinta. Cand perfectionismul 
se transforma intr-o sarcina suplimentara, devine ceva negativ 
și condus de vină in loc să fie o sursă de motivaţie. Acest lucru 
ajunge să fie cu atât mai relevant atunci când e combinat cu lipsa 
unei recuperări adecvate. 

Există două greșeli fatale pe care tind să le facă perfectionistii. 
Aceasta e prima: „Totul e supus schimbării, viata e o vijelie si vor 
fi multe evenimente importante pe care nu le pot controla. De 
aceea trebuie să-mi înfig picioarele în pământ cât de bine pot. 
Astfel, voi controla ceea ce pot, în loc să mă las purtat de vânt“. 

Problema e că atunci când alegi să stai în picioare în mijlocul 
furtunii, te dărâmă. Daca nu poți rămâne flexibil și să-ți ajustezi 
așteptările în funcție de situaţie, dacă lucrurile trebuie să fie 
întotdeauna într-un anumit fel ca să te mulțumească, te stresezi 
într-un mod nesănătos. 

Cealaltă greșeală pe care o fac perfectionistii este în a sta- 
bili condiţii pentru imaginea lor de sine: se apreciază pe sine 
numai atunci când ating un scop care e destul de bun pentru ei. 
Pericolul, în acest caz, este că nu consideră niciodată destul de 
bun nimic din ce au făcut. 

Un alt pericol al perfectionismului este că nu te apuci nicio- 
dată de ceea ce vrei să faci, pentru că aștepți intruna condiţiile 
perfecte. Sau, cum a spus poetul și autorul Bob Hansson: „În 
loc să ne așezăm, ne petrecem timpul încercând să construim o 
bancă mai bună“. 

Perfectionismul iti poate dăuna atât mental, cât și fizic. 
Profesorul de psihologie Per Carlbring a lucrat la numeroase 
studii despre acest fenomen. Printre altele, a studiat corelatia 


dintre perfectionism și gândurile suicidale în cazul studenţilor 
și a ajuns la concluzia că un anumit tip de perfectionist, adică cel 
care nu simte niciodată că a făcut destul, e mult mai înclinat să se 
confrunte cu gânduri suicidale. 

Pentru a avea o părere cu adevărat bună despre tine însuți, 
trebuie să treci de la a gândi că „totul trebuie să iasă perfect“ la 
a gândi că „e in regulă să greșim uneori“. Dacă te simți obosit 
pentru că întotdeauna trebuie să fii la înălțime și tot nu ești 
mulțumit, chiar și atunci când reușești — poate ar trebui să 
încerci să nu te mai deranjezi. Inspiră adânc și preda-ti lucrarea 
înainte să fie perfectă. Sau, de ce nu gătești niște broccoli la abur 
în loc să faci acea salată uriașă pe care o prepari mereu la cinele 
în familie? Dacă te întreabă cineva, inspiră adânc și explică-i (și 
lui, dar mai mult tie): „Și asta e la fel de bună“. 


Gândește opusul si urmeaza-ti propria cale 

Un element esenţial al unei reîncărcări (reload) reușite este 
capacitatea de a-ţi observa propriul comportament dintr-o per- 
spectivă exterioară. Observând ce faci și făcând apoi opusul, s-ar 
putea să găsești o cale de a introduce recuperarea în viata ta si 
de a intra într-un ciclu de feedbackuri pozitive. În termeni mai 
simpli, adu completări unde știi că ai lipsuri și redu lucrurile pe 
care le faci în exces. 

O altă cale de a face opusul poate fi să-ți diminuezi sarcinile. 
Dacă ești obișnuit să petreci luni întregi încercând să găsești 
un covor în nuanța perfectă de gri și să-ți păstrezi întotdeauna 
casa curată lună — si în același timp iti depășești îndatoririle la 
muncă —, poate ar fi bine (deși o provocare totodată) să mai lași 
din când în când câteva vase nespălate sau să-i spui colegului că 
vei termina în altă zi raportul pe care-l așteaptă. 

În orice caz, dacă tinzi ca în situațiile stresante să te arunci pe 
canapea cu o pungă de chipsuri în mână și așteptând ca sarcinile 

de pe listă să se rezolve singure, s-ar putea să ți se pară mult mai 
util să tragi aer în piept si să treci la treabă. 

Dacă problemele de la muncă te solicită foarte mult si implica 
numeroase interacțiuni sociale în fiecare zi, atunci probabil că 
după o zi aglomerată la birou nu de o seară cu prietenii ai nevoie, 
ci să fii singur. 

În mod similar, s-ar putea să trebuiască să incluzi mai multe 
exerciții fizice în stilul tău de viață, în caz că e prea sedentar 
momentan. Totuşi, dacă deja faci multă mişcare, adăugarea încă 
unei sesiuni de antrenament nu te va ajuta să te recuperezi eficient. 

Intelegi ideea. A gåndi opusul poate, de asemenea, så te faca 
să ai mai multă grijă de tine. Multi oameni care trăiesc pe modul 
accelerat fără a-și reîncărca bateriile vor dezvolta o imagine de 
sine exagerat de negativă. Au gânduri negative și se judecă pe 
sine prea aspru. Făcând opusul și exersând compasiunea pentru 
tine însuți iti poate calma mintea și corpul. Gandeste-te ce te 
face să te simţi bine acum și ce consideri important si ofera-ti 
exact aceste lucruri! (Dacă totuși ajungi la concluzia că răspun- 
sul e să-ți citeşti e-mailurile de serviciu și să te indopi cu cantități 
excesive de vin și înghețată, ar fi mai bine să te mai gândești.) 


ORDONEAZĂ-ȚI PROGRAMUL DE SOMN 


Iti amintesti cele patru categorii de recuperare ale lui Kecklund? 
El a împărțit recuperarea în recuperare activă, recuperare pasivă, 
somn şi pauze. În aceeași parte a cărții, am discutat, de asemenea, 
de ce recuperarea pasivă nu e întotdeauna un mod bun de a-ţi 
investi timpul, întrucât rar duce la rezultate semnificative. 

Din acest motiv, exercițiile de reîncărcare din acest capitol 
aparțin în mare parte categoriilor recuperare activă și pauze. 


Desigur, somnul, cea de-a treia categorie importanta, merita 
menționată. Am decis să-l păstrăm până acum, până la sfârșitul 
acestui capitol, deoarece somnul se petrece de la sine într-o anu- 
mită măsură, în comparaţie cu celelalte categorii. Totuși, asta 
depinde de faptul de a avea un somn adecvat, desigur. Conform 
Helenei Schiller de la Institutul de Cercetare a Stresului, se pare 
că profunzimea somnului contează mai mult decât numărul de 
ore pe care le dormi. Asta înseamnă că nu trebuie să-ți faci griji 
dacă e târziu și trebuie să te trezesti devreme — atâta timp cât 
nu e ceva ce faci in mod regulat si reușești să dormi profund în 
timpul nopţii. Totuși, pentru multi dintre noi, chiar și asta poate 
fi o problemă. Așadar, în următoarea parte iti vom oferi câteva 
exerciții pentru a-ţi îmbunătăți calitatea somnului, ceea ce-ţi va 
asigura și beneficiul de a-ți maximiza capacitatea de a te recupera 
eficient în timpul zilei. 


Calmează-te înainte de culcare 

Pentru a te reîncărca la maximum, petrece câtva timp cal- 
mându-te și acordându-i cele mai bune șanse să te odihnesti cum 
trebuie. Poate trebuie să-ţi reglezi respirația. Multor oameni li se 
întâmplă să le-o ia mintea razna înainte să adoarmă. Agitatia iti 
poate determina întregul sistem nervos să se reconfigureze pentru 
starea de veghe. Astfel iti va fi greu să fii relaxat și somnoros, și, 
dacă totuși dormi, va fi un somn superficial și probabil te vei trezi 
prea devreme. Acest lucru poate da startul unui cerc vicios. Dacă 
ești neliniștit, vei dormi mai prost. Problemele cu somnul te vor 
face să te agiti și mai mult, ceea ce face si mai dificil să adormila loc. 

O cale de a te ajuta să adormi este să inspiri adânc de mai multe 
ori. Acest lucru iti va calma corpul. Încearcă să inspiri adânc de zece 
ori dimineața și de zece ori seara pentru o perioadă îndelungată și 
cu siguranţă vei observa o diferenţă și vei întrerupe cercul vicios. 


tl 

Foloseste un ceas desteptator 

Una dintre problemele legate de somn cu care ne confruntam 
e legată de anxietate și gânduri despre toate lucrurile pe care le 
avem de făcut, ceea ce ne crește dispoziția de a ne verifica e-mai- 
lurile sau contul de Facebook pe telefon chiar și după ce ne-am 
așezat în pat. Un truc simplu, dar eficient pentru toți cei care tind 
să facă acest lucru este să-și cumpere un ceas deșteptător. Daca-ti 
lași telefonul afară din cameră, vei putea rezista tentatiei de a citi 
e-mailurile stresante înainte de culcare și imediat ce te trezesti. Pe 
deasupra, vei avea mai mult timp pentru partener, dacă ai unul, 
iar asta vă va ajuta pe amândoi să va reincarcati bateriile. 


Ia notițe 

Dacă te trezești adesea noaptea fiind îngrijorat pentru toate 
lucrurile pe care le ai de făcut, o metodă bunăeste să tii permanent 
pe noptieră un pix și o coală de hârtie. Scrie ce ai de făcut mâine sau 
orice lucru care-ţi trece prin minte. Odată ce-ţi transpui gândurile 
pe hârtie, îţi va fi mai ușor să te întorci la somn. Henrik folosește 
această tehnică din 2008 și mulțumită ei a avut parte de nenu- 
mărate nopți în care a dormit mai bine decât ar fi făcut-o fără ea. 


Mergi cu cortul 

Oamenii sunt construiți astfel încât să doarmă atunci când e 
întuneric afară. Ne tragem din oamenii cavernelor, iar sistemele 
noastre biologice au evoluat astfel încât să reacționeze la lumina 
zilei. Viaţa modernă, care e plină de surse de lumină artificială 
poate foarte ușor să ne tulbure ritmul natural al somnului, dar tot 
ce trebuie să facem pentru a reechilibra balanţa este să petrecem 
câteva zile în sânul naturii. Când ne expunem luminii naturale, 
in special diminetile, sistemele noastre biologice se aliniază cu 
răsăritul și apusul, și obosim în mod firesc atunci când se lasă 
întunericul. Acest lucru ne ajută să dormim mai bine. 


Așadar, daca de la o vreme dormi prost, și poate chiar ai trait 
o schimbare a ritmului somnului, există o soluţie foarte simplă. 
John Axelsson, profesor și cercetător în domeniul somnului la 
Institutul de Cercetare a Stresului, a condus o echipă care a des- 
coperit că ritmul tulburat al somnului poate fi refăcut mergând 
cu cortul pentru câteva zile. 


Dă deoparte iPadul 

Un mod răspândit de a perturba ritmul corpului cu lumină 
artificială este să ne uităm la ecranele tabletelor sau ale telefoane- 
lor în timpul serii. Lumina acestora are un ton albastru specific, 
care, după cum a arătat omul de știință israelian Abraham Haim, 
are efecte negative atât asupra calității, cât și a duratei somnului. 
Lumina și întunericul transmit semnale corpului, spunându-i când 
să producă melatonină, hormonul somnului. Atunci când se întu- 
necă și ne pregătim de culcare, de regulă, nivelul de melatonină 
crește. Totuși, lumina albastră inhibă secreția de melatonină, ceea 
ce face să ne fie mai greu să adormim. Ecranele digitale există de 
numai 20 de ani, iar omul cavernelor, care încă mai supraviețuiește 
în noi, mai are nevoie de timp să se acomodeze acestor schimbări. 
Pe scurt, e dificil pentru creier să înțeleagă că trebuie să doarmă, 
când lumina albastră a ecranului îi spune că e încă ziuă. 


Încearcă autohipnoza 

Dacă iti este dificil să adormi, ai putea încerca următorul truc. 
Poate părea complicat acum, când îl citești, dar în practică e și 
rapid, si simplu. Această tehnică îi revine lui Betty Erickson, al 
carei sot, Milton, a pus bazele hipnoterapiei moderne. Trucul lui 
Betty, care e numit uneori metoda 3, 2, 1, dovedeste ca si ea a fost 
pasionata de mintea umana. 

Când stai întins în pat, încearcă următoarele: 


+] Reload: Cum să-ţi reincarci bateriile 


HENRIK FEXEUS, CATHARINA ENBLAD 


Uita-te la patru obiecte din camera, pe rand. Sopteste 
numai pentru tine „Văd X“ pentru fiecare obiect pe care îl 
vezi. 

Ascultă patru sunete diferite din apropierea ta, tot pe rând. 
Observă-le. 

Simte și conștientizează patru senzaţii fizice diferite, cum 
ar fi atingerea cearșafurilor, un curent de aer și așa mai 
departe. 

a) Repetă pașii de la 1 la 3, dar de data asta observă trei 
lucruri pe care le vezi, auzi, respectiv simţi, în loc de 
patru. (Dacă trebuie să repeti unele din faza anterioară, e 
în regulă.) 

b) Repetă pașii de la 1 la 3, dar de data asta observă doar 
câte două lucruri. 

c) Repetă pașii 1-3, observând doar câte un lucru pe care-l 
vezi, auzi, respectiv simţi. 

Închide ochii. 

Fă același lucru pe care l-ai făcut la punctul 4 c), adică 
observă un lucru pe care-l vezi, unul pe care-l auzi și unul 
pe care-l simți. Dar din moment ce ai ochii închiși, va tre- 
bui să iti imaginezi. Important este să te concentrezi pe 
fiecare, pe rând. 

Repetă procesul, de data asta imaginandu-ti câte două 
lucruri pe care le vezi, le auzi, le simți. 

Repetă procesul, de data asta imaginandu-ti câte trei 
lucruri pe care le vezi, le auzi, le simți. 

Repetă procesul, de data asta imaginându-ţi câte patru 
lucruri pe care le vezi, le auzi, le simți. 


Dacă nu adormi în timpul exerciţiului, repetă pur și simplu 


pașii de la 7 la 9, până când nu mai poți sta treaz. Repetă-i alterna- 


tiv, relaxându-te și lăsându-ți mintea să plutească. Desi nu durează 


mult sa faci acest exercitiu, e atat de obositor pentru creier, incat 
nu vei mai vrea sa faci nimic altceva dupa decât să adormi. 

Sau, cel puţin așa se spune. Henrik, care folosește acest truc, 
spune că nu are idee ce se-ntâmplă după ce se termină exerciţiul, 
fiindcă niciodată nu trece de pasul 7 fără să adoarmă. 


*** 


Tehnicile despre care tocmai ai citit pot avea beneficii asupra 
corpului tău. Am dori să-ți recomandăm, oricine ai fi, să începi să 
foloseşti cât mai multe dintre ele, cât mai curând posibil. 

Există alte tehnici de reîncărcare pe care nu le-am adăugat pe 
listă, întrucât utilitatea lor variază oarecum de la un individ la 
altul. Următorul pas în „călătoria“ ta va fi să-ți personalizezi pro- 
priul regim de reîncărcare (reload). Reîncărcarea ta finală va fi un 
produs combinat între tehnicile „generale“ din acest capitol cu 
unele care se potrivesc mai bine stilului tău de viață. 

Pentru a le descoperi, începem prin a identifica tipul de com- 
portament pe care tinzi să-l adopti atunci când ai multe de făcut. 
Vom afla aceasta împreună, în următorul capitol! 


O POVESTE ADEVĂRATĂ 


Nume: Jessika 
Varsta: 41 
Profesie: Manager de nivel intermediar 


„Cu siguranță mi-a dat de gândit.“ 


Fiind un manager de nivel intermediar cu experiență, Jessika era 
obișnuită să ia decizii. Așadar, s-a încăpățânat și a continuat să lucreze 
de fiecare dată când lucrurile o luau razna. Până când, într-o zi, pur și 
simplu n-a mai putut. 

„În acel noiembrie, plângeam în baie cel putin o dată pe zi, în fiecare 
zi. Crizele de plâns puteau fi declanșate de faptul că mă întorceam 
de la o ședință și găseam treizeci de e-mailuri urgente și trei oameni 
plimbându-se în jurul biroului meu, așteptând un răspuns imediat 
legat de o problemă sau alta. Zâmbeam, luam niște decizii pe loc 
și fugeam la baie să mai plâng puțin. Apoi îmi ștergeam lacrimile, 
ieseam si mai rezistam încă putin.” 

Jessika a încercat să-și mărească randamentul la birou și să elimine 
din program lucrurile care nu îi păreau necesare. Cum ar fi prânzul. 
Până la urmă, a cedat. Deodată, și-a dat seama că-și pierduse capa- 
citatea de a lua decizii. 

„Stăteam acolo, holbându-mă la un e-mail într-o dimineaţă de joi. 
Dormisem foarte prost în ultima săptămână și destul de prost pe 
parcursul întregii toamne. După-amiaza, am început să plâng și nu 
mă puteam opri, așa că am plecat acasă. Am încercat să lucrez de 
acasă ziua următoare, dar am izbucnit în lacrimi imediat ce mi-am 
deschis laptopul.“ 

În următoarea zi de luni, Jessika s-a dus, ca de obicei, la birou și a 
plâns în baie de trei ori înainte să se facă ora nouă. A vorbit cu șeful 
său, care a trimis-o acasă pentru restul săptămânii. De data aceasta, 
a fost nevoie doar să doarmă cum trebuie și să-și stabilească 
prioritățile mai înțelept. De exemplu, Jessika a adăugat în programul 
său timp pentru recuperare și a eliminat, cu ajutorul șefului său, 
câteva sarcini de lucru. 

„Odată ce m-am ocupat de programul meu de somn și mi-am pus în 
ordine prioritățile de la lucru, am reușit să mă întorc la muncă. Dar 
cu siguranță, această experiență mi-a dat de gândit.“ 


PARTEA A III-A 
Reincarcarea: 
Adaptată nevoilor 
tale 


Capitolul 6 


Cum faci fată 
sarcinilor care Iti 
sunt impuse? 


Trei modalităţi de gestionare 
a vieţii de zi cu zi 


Iti amintesti de testul pe care l-ai facut la paginile 83-84, unde ai 
completat grilele ca să vezi cât de mult iti reîncarci bateriile în 
prezent? Cantitatea de reîncărcare de care ai nevoie e determinată 
in mare parte de efortul la care te supui în viata de zi cu zi, atât in 
plan profesional, cât și în plan privat. Dar tipul de reîncărcare de 
care ai nevoie depinde partial de felul in care faci fata existenței 
cotidiene. Mai simplu spus, fiecare persoană are nevoie de un 
anumit tip de recuperare. 

Psihologii și medicii cu care am discutat, precum psiho- 
loga și autoarea Bodil Wennberg (care întâmplător este mama 
Catharinei) a explicat că există trei tipare identificabile de com- 
portament, pe care noi, oamenii, tindem să le adoptăm pentru a 
face fata sarcinilor pe care le avem de rezolvat. 

Am numit aceste tipuri de comportament: performantul (the 
achiever), care trebuie sa functioneze la capacitate maxima pen- 
tru a se simti bine, grijuliul (the caregiver), pentru care propria 
stare de bine e determinată de starea bună a celorlalți, și întâr- 
zietorul (the postponer), care așteaptă răbdător să apară o soluţie. 
Problema e că aceste comportamente tind să provoace stres și 
presiune, mai degrabă decât să le elimine. Deoarece oamenii 
sunt complecși, cu toții manifestăm aceste trei tipare până la un 
punct, dar, de regulă, unul dintre ele este predominant. Acest 
lucru înseamnă că el nu ne controlează doar acțiunile, ci și gân- 
durile și astfel face parte din personalitatea noastră. 

Înţelegând, pe de-o parte, care dintre cele trei tipuri repre- 
zinta cel mai bine felul în care reactionezi în condiții de presiune 
și, pe de altă parte, cum să combini trăsăturile acestora, vei face 
pași esentiali către o recuperare inteligentă. 


TREI TIPOLOGII 


Aceste trei comportamente sau tipologii, după cum am ales să le 
numim, sunt strategii inconștiente pe care le folosim pentru a 
înfrunta sarcinile care ne sunt impuse de lumea în care trăim. Le 
folosim pentru a ne fabrica sentimentul de siguranţă și protecție, 
atunci când ne simțim sub presiune. Iar acesta poate fi un lucru 
bun. Problema e că toate aceste tipare de comportament sunt 
bazate pe concepţii eronate asupra felului în care funcționează 
lumea. Una dintre aceste concepții este convingerea noastră ca 
sarcinile pe care ți le atribui singur reflectă, într-un fel, un adevăr 
obiectiv. Dacă nu poți îndeplini aceste sarcini, știi că oamenii din 
jur vor fi dezamagiti, că vei pica examenul sau că familia va ajunge 
să te urască. Acest fel de a gândi devine problematic atunci când 


sarcinile care iti sunt impuse sau, mai degrabă, pe care tu ti le impui 
sunt nerealiste. Atunci, un comportament care ar fi trebuit sa te faca 
sa te simti in siguranta va incepe sa produca, in schimb, neliniste. 

La nivel mai profund, cele trei tipuri sunt o reactie la anxieta- 
tea general valabilă legată de a nu te ridica la nivelul așteptărilor. 
Cu toţii suferim de această teamă, mai mult sau mai puţin. 
Fenomenul este atât de răspândit, încât i-a fost atribuit și pro- 
priul termen psihologic: se numește „sindromul impostorului“ 
și a fost cercetat pentru prima oară de psihologii Pauline Clance 
și Suzanne Imes, în anii '70. Sindromul impostorului este senti- 
mentul că, în orice moment, cei din jur își vor da seama că nu ești 
chiar atât de grozav pe cât par să creadă că ești. 

Problema e că, atunci când iti repeti aceleași gânduri anxioase 
iar si iar, până la urmă vei înceta să cauţi soluții practice. Creierul 
tău emotional va prelua controlul și, fără să-ţi dai seama, gândul 
care la început suna așa: „Cum să fac să nu se mai întâmple lucrul 
ăsta rău?“ se transformă în „De ce sunt atât de inutil?“ — un gând 
care te poate trimite glonț spre anxietate. 

Astfel de spirale ale gândirii nu sunt dăunătoare numai pen- 
tru starea ta de bine, ci iti pot afecta și relaţiile. Puţini dintre noi 
au energia de a asculta pe cineva care vorbește întruna despre 
aceeași situaţie problematică, fără să facă vreodată ceva în legă- 
tură cu ea. În final, poate să ajungă la fel de rău ca atunci când 
Henrik, pierzându-și răbdarea mai repede, i-a spus unui prieten: 
„Hei, te tot plângi de locul de muncă de trei ani. Sincer, nu mai 
pot să te ascult. Până nu vii să-mi spui cum plănuiești să rezolvi 
situația, nici să nu mai pomenești ceva de slujbă“. 

Henrik susține și în prezent că a fost o mustrare absolut nece- 
sară. Dar, chiar și așa, nu e tocmai cel mai potrivit lucru pe care 
l-ar fi putut spune pentru a-și menţine relaţia. 

Chiar dacă nu crezi că ești genul de om care își face griji, 
neliniștea legată de propriile abilităţi va fi mereu prezentă. Deci, 

aceste trei tipuri de comportament sunt încercări de a te ocupa de 
griji, astfel încât să nu rămâi blocat gândindu-te la ele. 


Starea de bine, calitatea vieţii si succesul nu sunt condiţii sta- 
tice, vizibile, ci se schimbă pe parcurs. Într-o zi te simți bine, în alta 
mai putin bine. Calitatea vieții se muta în mod constant pe o scală 
cu nenumărate valori. Totuși, poate fi dificil să înțelegem natura 
efemeră a lucrurilor, și din această cauză suntem înclinați să gân- 
dim cam așa: De-ai putea să-ți termini studiile, automat vei avea un 
succes incredibil. Dacă obţii acea slujbă, în sfârșit vei fi mulțumit. 
Copiii te vor iubi, numai să petreci patru ore pregătindu-le cina. 

Tipurile pe care le vom descrie sunt exemple ale celor trei 
tipare comportamentale în care tindem să ne încadrăm atunci 
când suntem supuși presiunii. Ele reprezintă comportamente 
foarte diverse, dar un lucru pe care-l au în comun este că tind să 
creeze concluzii similare, mult prea simplificate, despre realitate. 


TIPUL 1: PERFORMANTUL (THE ACHIEVER) 


Performantul vrea sa profite la maximum de viata sa. Frica de a 
rata lucrurile interesante il face pe performant sa ruleze la viteza 
maxima. El e complet conștient de tot ceea ce are viata de oferit 
și e înclinat spre sindromul FOMO (despre care am discutat în 
Capitolul 3). 

O persoană care se identifică cu acest tip comportamental aude 
adesea lucruri precum: „Nu înțeleg cum de ai timp pentru toate!“ 
sau „Iu te relaxezi vreodată?“ Pentru performant, astfel de remarci 
sună ca niște complimente, fiindcă lui îi place la nebunie prezența 
constantă a adrenalinei în viaţa sa și tot timpul caută mai multe 
experienţe, mai multe succese și mai multe confruntări palpitante. 
Pe scurt, performantul e hipermotivat să ducă o viata plină de succes. 


Din păcate, nicio realizare nu a reușit să-i îmbunătăţească 
stima de sine, care adesea rămâne destul de fragilă, dedesubtul 
tuturor acelor „straturi“ de succes. Încrederea în sine e o măsură 
a capacităţii de a rezolva diverse sarcini, în timp ce stima de sine 
e o măsură a atitudinii tale generale față de propria persoană, 
adică valoarea pe care ţi-o atribui tie însuţi. Atunci când stima 
de sine lipsește, adesea încercăm să compensăm prin a ne întări 
încrederea. Acest lucru poate să-i facă pe performanti să se 
supună unei presiuni aproape inumane. 

Desigur, nu toți performantii au stimă de sine scăzută. E posi- 
bil să fii o persoană motivată oricum. De asemenea, chiar și când 
realizările lor sunt alimentate de nesiguranță, performantii vor 
fi laudati și li se vor acorda merite ca rezultat al muncii lor asi- 
due. Dezavantajul este că, adesea, un performant va accepta prea 
multe lucruri, va încerca să înghesuie prea multe în programul 
lui și nu-și va păstra timp pentru recuperare. 

Dorinţa de a face totul, în cel mai bun mod posibil, poate lovi 
ca un tsunami, lăsându-l pe „omul realizărilor“ neliniștit, stresat 
și agitat. Sau, cum spune Catharina când are multe de făcut: „Risc 
să intru în modul «graba strică treaba»“. 

$i, bineînțeles, nu vrei să ajungi în situația asta. 

În mod ironic, performantii, în ciuda motivatiei lor maniacale, 
nu realizează atât de mult pe cât au impresia — cel putin nu la lucru. 
Mai multe studii sugerează că oamenii care lucrează mult peste 
program devin mai puțin eficienți. Își pierd scânteia creatoare și se 
epuizează. Asta înseamnă că, dacă lucrezi mai mult decât ti se cere 
în mod normal sau dacă sacrifici activități recreatoare, menite să-ți 
îmbogăţească viata, în favoarea educației, n-ar fi rău să verifici câte 
ore din munca ta petreci lucrând eficient (lucru cu atât mai impor- 
tant dacă lucrezi la propria afacere si-ti stabilești singur programul 
de lucru). Chiar daca iti place foarte mult ceea ce faci, te poți satura de 
orice. Daca nu iti reincarci bateriile, poți avea probleme de sănătate. 


fa Reload: Cum să-ți reîncarci bateriile 
HENRIK FEXEUS, CATHARINA ENBLAD 


"I 


Performantii suferă adesea de sindromul impostorului, pe 
care l-am menționat mai devreme, întrucât încrederea lor tre- 
buie să compenseze pentru lipsa de stimă de sine. Acești oameni 
trăiesc cu frica permanentă ca incompetenta lor flagrantă se va 
dezvălui lumii. Acest lucru îi impinge spre a fi si mai autocritici 
şi a se forța si mai tare. Daca esti cel mai bun, nimeni nu te poate 
critica. Totuși, din moment ce întotdeauna există cineva mai bun 
sau care ar putea deveni mai bun, performantii nu pot să renunțe 
la sarcinile excesive. 


TIPUL 2: GRIJULIUL (THE CAREGIVER) 


Pentru grijulii, principala sursa de siguranta si protectie este 
aprobarea altor persoane. A fi atenţi la ceilalți si la nevoile lor 
este o abilitate esenţială a „grijuliilor“. Dacă n-am fi avut grijă 
unii de alții, rasa umană ar fi dispărut de mult. Totuși, grijuliii 
au tendința de a merge cam departe cu empatia și își fac griji 
constant cu privire la ce cred ceilalți. Acest lucru face ca grijuliii 
să nu fie în stare să refuze pe cineva sau să stabilească limite, 
ceea ce îi poate determina să se înhame la prea mult sau să facă 
lucruri pe care nu voiau cu adevărat să le facă. 

Grijuliii sunt cei care se oferă primii să ajute la pregătiri și 
rămân printre ultimii pentru a ajuta la curăţenie și la încheierea 
zilei. Cumva, grijuliii întotdeauna ajung să fie „voluntari“, în timp 
ce toți ceilalți reușesc să scape de fiecare dată. Pe un grijuliu nu-l 
deranjează să-i ajute pe alții cu munca, chiar și când asta înseamnă 
că el va ajunge să aibă mai mult de lucru decât plănuise la început. 

Pe cei mai mulți grijulii nu-i deranjează să le dea celorlalți o 
mână de ajutor, dar, în unele cazuri, le face plăcere să fie mereu cei 
care fac sacrificii. În acele cazuri, plăcerea lor e una de tip agresiv, 
care nu le va oferi nicio șansă de a-și reîncărca bateriile. În astfel 


de momente, grijuliii umbla de colo colo nervosi, avand ganduri 
precum: „De ce trebuie să fiu mereu eu cel care...? Gandeste-te 
doar dacă ceilalți ar putea s-o facă măcar de data asta...“ Totuși, 
nu exteriorizează niciodată aceste gânduri; pur și simplu continuă 
să facă ceea ce consideră, de fapt, a fi treaba altcuiva. 


Grijuliii aud des lucruri precum: „Întotdeauna pot să mă 
bazez pe tine că o să mă sprijini“ sau „Chiar ești gazda perfectă si 
nici măcar nu e petrecere ta!“ Grijuliii acceptă astfel de afirmații 
ca pe o dovadă a faptului că sunt apreciați și placuti. Dar oamenii 
care-și asumă responsabilități în exces pentru alții adesea se tem 
că-i vor pierde sau, cel putin, că vor pierde aprobarea lor. Așadar, 
au grijă de toți oamenii pe care nu vor să-i supere, ca niște soimi 
grijulii: șefii, familia, prietenii și uneori chiar străinii. Singurii 
oameni de care uită să aibă grijă sunt ei înșiși. 

Grijuliii se pot purta așa din diverse motive. Un grijuliu care 
este într-o relație se teme deseori că-și va supăra partenerul 
dacă-și spune părerea sau stabilește limite. Când simți că emoțiile 
partenerului sunt responsabilitatea ta, deodată, fericirea acestuia 
depinde de tine. Asta te poate aduce în situaţia să faci lucruri 
împotriva voinţei tale, cum ar fi compromisurile în legătură cu 
planurile de vacanţă sau achiziționarea unui bun important sau 
mutarea din cauza slujbei partenerului. Niciuna dintre acestea 
nu e ceva rău în sine, dar, dacă iti doreai cu adevărat altceva, 
astfel de lucruri pot fi o problemă. Grijuliii se văd pe sine ca res- 
ponsabili pentru absolut tot. Acţiunile lor există numai pentru 
ca ei să se asigure că toţi ceilalți vor fi fericiți. Își spun că toate 
relațiile necesită compromisuri și că orice concesie pe care o fac e 
o dovadă de iubire. De fapt, astfel de comportament își are rădă- 
cinile în frica de a rămâne singur. 

Atunci când accepti ceva de dragul de a nu supăra pe cineva, 
când faci ce face toată lumea doar ca să nu fii exclus, când iti 

asumi o sarcină de care nu ești pe deplin capabil, doar pentru 
că nu vrei să pari inutil, aplici strategia grijuliului de a te simţi 
în siguranță și protejat. Frica de părerile negative e ceva ce toți 
încercăm să evităm in mod automat. E o senzație neplăcută, pe 
care majoritatea dintre noi o avem și care ne influențează com- 
portamentul în diverse situații. Dar dacă exagerezi cu grija acor- 
dată celorlalți, această frică e mult mai importantă decât orice 
altceva — chiar și când nu ești conștient de ea. 


TIPUL 3: ÎNTÂRZIETORUL (THE POSTPONER) 


În timp ce numele poate sugera contrariul, întârzietorul e o per- 
soană foarte meticuloasă. Întârzietorii știu că, dacă ceva merită 
făcut, merită făcut cum trebuie. De aceea întârzietorii sunt 
conștienți de cât de multe pregătiri necesită majoritatea lucruri- 
lor. Nu le place să fie prinși cu garda jos de surprize neașteptate. 
În ansamblu, aceasta este o atitudine foarte bună. Întârzietorii, 
spre deosebire de performanti, pot aștepta o eternitate să apară 
circumstanțele optime. 

Problema e că, pur și simplu, nu așa funcționează lumea. 
Circumstantele nu sunt niciodată optime. Asta înseamnă că întâr- 
zietorii, din cauza fricii sau grijii că situaţiile se pot complica, 
tind să nu facă absolut nimic. 

Cu toții ajungem în acel punct din când în când, în special 
când trebuie să ne ocupăm de situaţii dificile. Una dintre cele mai 
naturale și totodată cele mai neproductive reacții la presiune este 
să încercăm să scăpăm de ea. Facem asta chiar și când cea mai 
bună soluţie ar fi să facem contrariul. 

Terapia cognitiv-comportamentală, TCC pe scurt, a deve- 
nit una dintre cele mai apreciate forme de terapie pentru a 
învinge astfel de dificultăţi. Această abordare se bazează pe 


ideea ca pacientul este expus, treptat si intr-un mod structurat, 
dificultatilor unei situatii. Deseori functioneaza foarte bine. 
Totusi, sa te expui in mod intentionat la suferinta poate fi dificil 
cand instinctul iti spune să fugi in direcția opusă. Pentru aceasta, 
e nevoie să decizi să ai de-a face cu emoțiile negative înainte de 
vreme și să-ți păstrezi decizia chiar și atunci când nu știi exact ce 
o să se întâmple. 

Problema cu care se confruntă întârzietorii nu e lenea, ci 
faptul că vor să fie în totalitate siguri. Din păcate, există un șir 
nesfârșit de lucruri de care trebuie să fie siguri. În final, totul va 
arăta ca o amenințare. În loc să-și trăiască viata la maximum și să 
se ocupe de lucrurile negative pe măsură ce acestea apar, întâr- 
zietorii își petrec zilele gândindu-se la ce s-ar putea întâmpla și 
ajung să nu mai facă nimic. 

Pentru un observator extern, poate părea că întârzietorii 
duc o viata liniștită, plină de băi fierbinți, lecturi frumoase și 
meditație profundă. Dar lucrurile nu sunt atât de plăcute pentru 
ei, în interior. După cum am spus mai devreme: oamenii preferă 
să facă ceva decât să nu facă nimic. De asemenea, dacă dorința de 
a face lucruri ne este inhibată, vom pierde instrumentele de care 
avem nevoie pentru a interactiona cu mediul înconjurător. Până 
la urmă, întârzietorii nu vor mai ști de unde să înceapă. 

Totuși, întârzietorii sunt oameni inteligenți, care știu că sar- 
cinile lor nu se vor îndeplini singure. Acest lucru este în sine o 
sursă de stres, care îi macină constant pe interior. Lucru care, la 
rândul său, va face ca începutul să fie și mai dificil. Provocarea cu 
care se confruntă întârzietorii nu este doar să se „pornească“, ci 
și să înveţe cum să facă acest lucru din punct de vedere practic. Și 
uneori poate fi mai greu decât pare. 


După cum am menţionat la începutul acestui capitol, aceste 
tipologii se bazează pe trăsături de personalitate pe care cu toții 


= ÎI) Reload: Cum să-ţi reincarci bateriile 
= HENRIK FEXEUS, CATHARINA ENBLAD 


le împărtășim într-o anumită măsură. Toţi suntem grijulii uneori. 
Alteori, suntem performanti. În serile de duminică, cam toți sun- 
tem întârzietori. Și după cum am evidenţiat, nevoia de a funcționa 
la capacitate maximă sau de a avea grijă de alți oameni poate fi o 
forță puternică, pozitivă si motivanta. De asemenea, poate fi plă- 
cut să o iei mai ușor câteodată. În orice caz, când aceste comporta- 
mente devin stiluri de viață, poate fiindcă își au rădăcinile în sen- 
timente de inutilitate sau îngrijorare — atunci încep problemele. 
Dacă simţi că unul dintre aceste tipuri descrie starea în 
care te afli adesea (noi, Henrik și Catharina, suntem amândoi 
performanti cu diplomă, în afară de zilele în care cădem într-o 
pasivitate absolută și ignorăm tot ce se întâmplă în lume), avem 
liste specifice cu tehnici recomandate de reîncărcare pentru fie- 
care tipologie, pe care n-ar fi rău să le adaugi arsenalului tău. 


IDENTIFICĂ-ȚI TIPUL DE COMPORTAMENT: 
UN SCURT GHID ORIENTATIV 


Probabil știi deja care dintre cele trei tipuri te descrie cel mai 
bine, dar dacă nu știi, poți citi următoarele afirmații și te poți gândi 
cum ai reacționa la ele. Cu toate că aceste lucruri nu sunt nicio- 
dată prea clar definite, credem că te vei recunoaște ceva mai mult 
într-unul dintre cele trei tipuri comportamentale. Odată ce ai citit 
toate afirmațiile, ar trebui să-ți aduni punctajele răspunsurilor și 
să-ți dai seama care dintre cele trei tipuri ti se potrivește cel mai bine. 

1. Ce se întâmplă atunci când trebuie să te ocupi de o sarcină 

deosebit de solicitantă? Functionezi adesea perfect sau la 
capacitate maximă? Preiei acea sarcină fiindcă cineva ţi-o 
cere sau obosesti și ţi-e greu până și să începi? 
Completează fraza: Când fac exerciţii fizice sau lucrez la 
un hobby sau un proiect, o fac... 


a) ... pentru a-mi imbunatati rezultatele sau a avansa. 

b) ... pentru că m-a convins un prieten si nu vreau să-l 
dezamăgesc. 

c) ... alta dată, dacă e să fie — numai gândul la ce ar trebui 
să fac mă oboseste! 


Probabil faci deseori lucruri obișnuite fără să le transformi 

în „ceva extraordinar“, cum ar fi să aranjezi o cină accepta- 

bilă, dar atât, și să te multumesti cu asta. Dar cumva tinzi 

să întreci așteptările chiar și în acest context? Sau să faci 

ceva ce le va plăcea celorlalți? Sau iti pare prea mult pana 

și să te apuci de prepararea unei cine? 

Completează fraza: Mănânc... 

a) ... foarte bine. Gătesc mâncare bine plănuită, gustoasă 
și nutritivă. 

b) ... mâncare pe care altcineva o voia, dar eu am gătit-o. 

c) ... mâncare comandată, pizza congelata sau alte mâncă- 
ruri ușor accesibile. 


Cât de mult muncesti în timpul zilei? Ajungi adesea să 

lucrezi mai mult decât programul obișnuit, pentru a ter- 

mina totul la timp? Ajungi des să ai de lucru în plus pen- 

tru că ţi-ai asumat sarcinile altora? Sau lucrezi adesea mai 

putin decât ar trebui pentru că iti e greu să te apuci de 

treabă? 

Completează fraza: Lucrez... 

a) ... până târziu la birou, iar după serviciu, lucrez și de 
acasă. 

b) ... mai mult decât programul stabilit — deseori trebuie 
să rămân să-mi ajut colegii. 

c) ... abia după ce astept un timp îndelungat să încep. Am 
multe de făcut, așa că nu știu de unde să încep. 

Să iei pauze e un lucru bun. Dardacă e să fim sinceri, chiar 

ai timp să iei pauze în timpul zilei sau trebuie să lucrezi 

încontinuu ca să rezolvi totul la timp? Sau să ajuţi pe alt- 

cineva? Sau, invers, pauzele tind să dureze mai mult decât 

ar trebui? 

Completează fraza: Pauzele... 

a) ... sunt ceva ce nu fac fără un motiv întemeiat. lau pran- 
zul în fața computerului și n-am nimic împotrivă. 

b) ... sunt ceva de care mi-ar plăcea să am parte, dar de 
obicei nu apuc, dintr-un motiv sau altul. 

c) ... sunt esenţiale. Asa că deseori ajung să fie destul de 
lungi. 


REZULTATE 


Așadar, cum te-ai descurcat? 

Dacă ai răspuns în mare parte a), probabil ești un performant. 
Faci, deci exiști. Iti găsești timp pentru o mulțime de lucruri, mai 
mult decât ar crede majoritatea oamenilor că e posibil. După 
toate probabilitățile, mai și faci totul foarte bine, cu toate că 
poate tu nu ești atât de convins de propriile rezultate precum 
sunt ceilalți. Din când în când, te oprești întrebându-te cum o să 
găsești timp pentru recuperare, dar iti spui imediat că o vei face 
după următorul proiect. 

Dacă ai ales cu predominanta b), s-ar putea să fii tipul griju- 
liului. Pui mai mult pret pe nevoile celorlalți decât pe ale tale. 
E un gest frumos să te gândești la alții. Societatea are nevoie de 
oameni ca tine. Dar pentru a putea avea în continuare energia 
de a fi o persoană atentă, va trebui să-ți amintesti să-ți reincarci 
bateriile din când în când. 


Daca ai raspuns in mare parte c), probabil esti tipul intarzieto- 
rului. Ai multe lucruri de facut, dar iti faci griji cu privire la cum ai 
putea solutiona cel mai bine problema si nu esti sigur cum sa incepi. 
În schimb, petreci mult timp pe canapea, facandu-ti griji, fără a reuși 
să-ți refaci rezervele de energie. Poate că pragul peste care trebuie 
să treci pare înalt, dar odată ce începi, vei avea multe de oferit. Iar 
acest lucru va însemna mult, atât pentru tine, cât și pentru ceilalți. 


XX 


Dacă ai impresia că unul dintre aceste trei tipuri te descrie bine 
și nu ești întru totul mulțumit de felul în care comportamen- 
tul în cauză te influențează, s-ar putea să fie nevoie de puțină 
introspectie și de mai multă reîncărcare în viata ta. După cum spu- 
neam, toate cele trei tipuri își au originea într-un comportament 
care, în realitate, e benefic, dar care, în combinaţie cu o imagine 
slabă de sine, o frică de a fi abandonat sau o nevoie exagerată de 
a deţine controlul, poate deveni dăunător. Tehnicile de reîncăr- 
care pe care ti le vom prezenta în capitolul următor sunt un pas 
important către soluționarea acestei probleme. Totuși, nu trebuie 
să eziti să cauţi ajutor specializat dacă simți că ti-ar fi de folos. 

Să fii priceput în arta recuperării presupune să fii conștient de 
instrumentele speciale, practice de care ai nevoie și să fii capabil 
să le scoţi din „trusă“ ori de câte ori viata devine stresantă. Tot ce 
trebuie să faci e să întorci pagina. 


O POVESTE ADEVĂRATĂ 


Nume: Johan 
Vârstă: 39 
Profesie: Manager municipal de nivel intermediar 


„Am crezut că e o tumoare.“ 

Johan nu-și făcea timp să mănânce cum trebuie, să facă mișcare sau 
să stea cu familia. Munca îi acapara întreaga atenţie. Până când a 
fost dus la spital cu ambulanta. 


„Aveam conflicte constante la muncă, iar presa a scris nenumărate 
articole despre ce se întâmpla. Ne criticau mereu. Aveam întâlniri 
de urgență seara și soluționare de probleme ziua, și printre toate 
astea trebuia și să continuăm să ne dezvoltăm și să ne schimbăm 
procedurile. Nu aveam timp să mănânc, așa că am recurs din nou 
la fast-food. Nu aveam timp să fac exerciţii fizice. Nu aveam timp 
pentru familie. Sufeream și de dureri groaznice de cap, care se tot 
înrăutățeau. În final, n-am mai rezistat. Am început să-mi fac griji 
că ar putea fi o tumoare și am mers la clinica locală, de unde m-au 
trimis la secția de urgență cu ambulanta. Radiografiile pe care mi 
le-au făcut acolo nu au arătat nimic în neregulă, slavă Domnului. 
Dar simțeam că primisem un mesaj foarte clar de la propriul corp: 
Odihnește-te cum trebuie, altfel...“ 

După o scurtă perioadă de concediu medical, Johan a decis să-și 
schimbe radical obiceiurile. Munca a rămas la fel de solicitantă ca 
înainte, dar el a refuzat să o lase să-l controleze. 

„Am început să-mi iau prânzul la pachet, am participat la ședințe 
telefonic, ca să nu trebuiască să stau până târziu la birou, și am înce- 
put să merg mult cu bicicleta. În timpul plimbărilor, am profitat de 
timp să mă gândesc mai bine la deciziile importante.“ 

În prezent, Johan se simte mult mai bine și e din nou fericit. 
Recuperarea e o parte firească a vieții sale de zi cu zi și nu a mai 
suferit de dureri de cap de mult timp. 


Capitolul / 
Reincarcari mini, 
midi si maxi 

din nou 

Reincarcari speciale pentru 
cele trei tipuri 


Din nou: performantul, grijuliul și întârzietorul sunt atitudini, 
nu definiţii stricte. Psihologii clinicieni și medicii cu care am 
discutat au afirmat că aceste trei tipuri comportamentale descriu 
trăsături evidente de caracter manifestate de pacienţii lor, dar nu 
știm dacă s-au efectuat studii cantitative pe această temă. 
Gândește-te la aceste descrieri ca la ceva ce te ajută să faci o 
selecție a diverselor sfaturi și instrumente pe care ti le oferim 
în acest capitol. Dacă te simți mai apropiat de unul dintre cele 
trei tipuri, te poți concentra pe acela. Dacă nu, simte-te liber sa 
le amesteci. E alegerea ta. Tu ești singurul care-ţi poate schimba 


viata. 

CALEA PERFORMANTULUI CĂTRE 0 VIAȚĂ MAI 
RELAXATA 


În esenţă, să vrei să realizezi lucruri și să vezi rezultate e un 
lucru bun. Problema apare dacă iti impui totodată standarde 
disproportionate cu privire la „ce anume e destul de bun încât 
să conteze“. Pericolul este că s-ar putea să ajungi să te strădui 
să atingi perfecțiunea în fiecare aspect al vieţii, indiferent dacă 
e vorba de a fi în formă, de a mânca sănătos, de a avea cea mai 
bună carieră posibilă sau cea mai impecabil decorată casă. În cel 
mai rău caz, s-ar putea chiar să tinzi să crezi: „Sunt ceea ce fac“. 

Pentru a întrerupe acest tipar înainte să te epuizeze complet, 
este esențial să cauţi recuperare în activităţi care nu sunt orien- 
tate către performanţă. 


REÎNCĂRCĂRI MINI PENTRU PERFORMANTI 


Verifică-ți gândurile: 10 secunde 

Dacă ești tipul performantului, tinzi sa mentii un ritm atât de 
intens, încât vei ajunge să fii presat chiar si când nu e nevoie. Esti 
atât de obișnuit să-ţi maximizezi programul, că până la urmă vei 
ajunge să simți că nu mai ai timp chiar și când ai. Când se întâm- 
pla acest lucru, iti vei consuma energia degeaba. Să zicem că esti 
în autobuz, agitându-te pentru că e posibil să întârzii la ședință. 
E adevărat că se poate să întârzii. Totuși, cursa cu autobuzul o să 
dureze atât cât durează. Iar acest timp ar putea fi folosit la ceva 
mai bun decât să-ți provoci un ulcer din cauza nervilor. O cale de 
a evita această capcană este să devii conștient de propriile gânduri. 
Inlocuieste gândul „N-am cum să ajung la timp“ cu „Mă gândesc ca 
sunt stresat pentru că n-o să ajung la timp. Ce risipă de energie!“ 


Acest lucru iti va aminti ca gandurile tale sunt doar ganduri, 
si nu lucruri la care trebuie sa reactionezi automat. Chiar si cand 
aceste ganduri sunt corecte din punct de vedere factual — chiar 
s-ar putea să întârzii la ședință — te poți gândi care ar fi cel mai rau 
deznodământ. O.să moară cineva? O să se declanșeze un dezastru 
natural? Faptul că ședința o să înceapă cu cinci minute mai târziu 
decât ora stabilită nu merită o reacție atât de disproportionata. 

Cu toate că acest exercițiu nu iti consumă aproape niciun pic 
de timp, trebuie efectuat în mod regulat pentru a asigura cel mai 
bun rezultat posibil. Cu timpul, iti vei stabili noi tipare de gan- 
dire, ceea ce iti va permite să reflectezi automat în acest fel. 


Pauzele de succes: 5 minute 

E important să iei pauze de la orice activitate din timpul zilei. 
Adesea, performantii nu-și fac timp pentru astfel de lucruri, dar 
după ce ai ajuns până aici cu lectura cărții, credem că probabil 
ţi-ai dat seama că e timpul să schimbi acest lucru. Programeaza-ti 
pauzele dacă ele nu se întâmplă in mod natural. Seteaza-ti un 
memento pe telefon sau fixează o întâlnire cu un coleg să vă 
vedeți la aparatul de cafea la o anumită oră. Dacă ai o slujbă la 
care alții pot să-ţi adauge evenimente în calendar, ar trebui sa 
previi aceste lucruri blocându-le accesul în fiecare zi, ca ei să 
nu-ți poată umple programul. Gândește-te la pauze ca la ceva 
la fel de important ca și celelalte activităţi din programul tău. 
Pentru că așa și sunt. 


Încearcă metoda mindfulness: 90 de secunde 

În comparaţie cu multi alții, performantii au mai mult de 
câștigat din recuperarea pasivă din când în când, de exemplu dacă 
stau pe canapea și se uită la TV. Sau din recuperarea plăcută, calmă, 
activă, precum metoda mindfulness și exerciţii de conștientizare 
a prezentului — adică să fii conștient în mod intenționat de ceea 

ce se intampla chiar acum, in acest moment. Asta nu inseamna ca 
trebuie sa evaluezi si sa judeci ceea ce ti se intampla in prezent. 
Tot ce ar trebui să faci este să observi și să-ți descrii experienţele. 
Prezența conștientă iti antrenează concentrarea și atenția pentru 
a-ți îmbunătăți capacitatea de a influența prezentul, mai degrabă 
decât să te concentrezi pe viitor sau pe evenimente din trecut. 

Ar trebui să recunoaștem că performantii consideră adesea 
meditaţia și metoda mindfulness drept niște lucruri mai degrabă 
plictisitoare. Dar, tocmai din acest motiv, s-ar putea să aibă mai 
multă nevoie de ele. Atunci când te trezești că ai prefera să faci 
20 de flotări decât să inspiri adânc de zece ori, ar fi o idee bună 
să ai grijă doar să exiști. Mindfulnessul nu e o competiţie pe care 
să o câștigi. Atunci când exersezi metoda mindfulness, te vei con- 
centra mai degrabă pe a fi decât pe a face. 

Așadar, cum faci acest lucru? Încearcă să te asezi confortabil, 
cu spatele drept și umerii relaxaţi. Concentrează-te pe aerul care 
intră si iese din corp. Simte cum îl inspiri pe nas, cum coboară 
prin gât în piept și stomac, și cum iese apoi pe aceeași cale. 
Continuă să-ți urmărești respirația. Dacă se-ntâmplă să ai un gând, 
indiferent ce conţine, acceptă-l și lasă-l deoparte. Concentreaza-te 
pe respiraţie. Fă asta timp de un minut și jumătate. 


REÎNCĂRCĂRI DE TIP MIDI PENTRU PERFORMANTI 


Fă o plimbare: 45 de minute 

Plimbările sunt benefice din mai multe perspective. În primul 
rand, atunci cand faci exerciții de intensitate redusă, iti vei reface 
corpul și vei minimiza riscul pierderii energiei și, pe de altă 
parte, vei declanșa endorfinele din corp. În cazul în care crezi că 
s-ar putea să fii tentat să răspunzi la niște apeluri de la serviciu 
în timpul plimbării, lasa-ti telefonul acasă. 


Planuieste-ti plimbarea dimineata, inainte de munca, in tim- 
pul orei de prânz sau seara. Ce contează e să o faci. Totuși, fiind 
un performant, ar trebui să eviti să tii socoteala cât de repede 
mergi sau cât de departe ajungi. Lasa-ti pur și simplu corpul să se 
miște într-un ritm plăcut. 


Programeaza-fi recuperarea: 10 minute 

Pentru performanti, poate fi deosebit de important să-ți elibe- 
rezi programul dar ar fi bine să păstrezi în el orice activitate plă- 
cută care iti dă energie. Aruncă o privire la programul săptămânii 
viitoare și gandeste-te la fiecare sarcină din listă. Vezi dacă e ceva 
ce nu trebuie neapărat îndeplinit, pe care ai putea chiar să-l elimini 
în totalitate. Pentru fiecare sarcină rămasă pe listă, întreabă-te: 

E important? 

Cât de urgent e, de fapt? 

Cât de bine ar trebui să îndeplinești această sarcină pentru ca 
alții să fie mulțumiți (nu tu)? De exemplu, poate nu e nevoie să 
faci 15 plăcinte miniaturale pentru picnic. E foarte bună și pizza 
comandată. 


Antrenează-te corespunzător: 30 de minute 

Antrenamentele făcute în mod greșit, cu intenții greșite, pot 
foarte ușor să te obosească în loc să fie o sursă de recuperare. 
Acestea fiind spuse, nu sugerăm că performantii n-ar trebui sa 
facă exerciții fizice. Dar trebuie să te antrenezi având atitudinea 
corectă, într-un mod adecvat. Pentru început, ar trebui să renunti 
la toate așteptările pe care le ai de la tine. Antrenamentul tre- 
buie să fie plăcut, să te simți bine. Daca faci exerciții intensive de 
câteva ori pe săptămână, e în regulă, dar ar trebui să-ți amintesti 
că faci asta ca să te distrezi, nu ca să le arati celorlalți cât esti de 
grozav sau să baţi vreun record. Încearcă să te gândești „am ieșit 
pe ultimul loc și nu mă deranjează“. 

De asemenea, fii atent la cat de mult efort investesti, in ter- 
meni pur fizici. Daca-ti plac activitățile fizice foarte obositoare, 
ar trebui să încerci să le alternezi cu antrenamentul de intensitate 
scăzută. Din cauza naturii tale ambitioase, ești destul de înclinat 
să exagerezi. Încearcă să faci exerciții moderat. Fă plimbări lungi, 
jogging lent sau încearcă yoga. 


Mergi la o ședință de masaj: 30 de minute 

Fă-ţi o rezervare pentru un masaj! Da, chiar ai timp să faci asta. 
Atingerea reduce nivelurile hormonului stresului și încetinește rit- 
mul cardiac. De asemenea, activează părți ale creierului care sunt 
implicate în sistemul de recompense. Cei mai mulți dintre noi consi- 
derăm că atingerile ușoare sunt plăcute, reconfortante și relaxante. 

De fapt, toate activitățile care te fac să te simți bine și ti se par 
semnificative — indiferent dacă e vorba de lucru manual, grădină- 
rit, întâlniri cu prietenii, exerciţii fizice, imbratisatul copacilor, 
somnul sau yoga — vor declanșa eliberarea hormonului calmant, 
ocitocina, care la rândul său e o sursă excelentă de reîncărcare. 


REÎNCĂRCĂRI DE TIP MAXI PENTRU PERFORMANȚI 


Îndeplinește o singură sarcină 

Trăim într-o lume în care oamenii încearcă să facă din ce în 
ce mai multe lucruri deodată. Nu reușim să ne oprim, să ne con- 
centrăm și să decidem care e cel mai important lucru în prezent. 

Ne uităm la videoclipuri pe YouTube în timp ce învăţăm pentru 
un examen, eventual și cu o carte audio în fundal. Sau scriem e-mai- 
luri pentru muncă în timp ce răspundem la întrebările colegilor și 
ne amintim absent că avem o ședință importantă peste 15 minute. 

Ni se servesc constant impresii digitale și ne-am obișnuit cu 
întreruperile constante. Pentru mulți dintre noi, acest fenomen 


ajunge chiar in punctul in care nici macar nu ne mai ocupam de 
sarcinile noastre in timpul programului de la birou. Trebuie sa le 
lăsăm pe mai târziu, când toată lumea a plecat acasă. În Franța, s-a 
introdus o lege care interzice ca oamenii să primească e-mailuri de 
la serviciu în timpul liber. Dar totuși poate fi folositor să procesezi 
câteva e-mailuri acasă, în timp ce aștepți să fiarbă pastele, nu-i așa? 

Ar trebui sa stabilești reguli pentru câte lucruri iti dai voie să 
faci deodată. Schimbă multi-taskingul cu efectuarea unei singure 
sarcini. Planifica-ti timpul și acordă priorități într-un mod care iti 
permite să te concentrezi pe un singur lucru deodată; asta iti va 
spori eficiența. Atunci când încerci să faci mai multe lucruri deo- 
dată, de obicei ajungi să faci totul, dar nimic. Îndeplinirea unei 
singure sarcini iti aduce mai multă relaxare, iti oferă o putere mai 
mare de control și te ajută să-ți imbunatatesti calitatea muncii. In 
comparaţie cu multi-taskingul, e mult mai ușor pentru creier, iar 
când iti stabilesti timp pentru a-ți reîncărca bateriile, știi sigur că 
nu vei face nimic altceva în același timp. 


CALEA GRIJULIULUI CĂTRE O VIAȚĂ MAI 
RELAXATA 


Pentru grijulii, e extrem de important să reducă lucrurile pe care 
le fac de dragul altor persoane. Dacă cineva iti cere să indeplinesti 
o sarcină care nu iti revine tie neapărat, și accepti pentru că fap- 
tul de a-i ajuta pe alții când nu au timp să-și termine treburile te 
face să te simți bine, iti asumi mai multe responsabilități decât ai 
de fapt. Colegul de birou iti cere să cauţi ceva pentru el. Accepti. 
Profesorul copilului întreabă dacă poate cineva să ia notițele de la 
întâlnirea părinte-profesor și se uită la tine. Accepti, din nou. Mai 
târziu, profesorul vrea ca cineva să se ofere ca voluntar pentru a 

fi reprezentantul clasei in APP (Asociația Părinte-Profesor). Si 
cumva, fără să înţelegi exact cum, ajungi să te confrunti cu tot 
felul de responsabilități a căror povară iti atârnă greu pe umeri. 
Daca iti tot consumi energia făcând lucruri pentru alții, în loc sa 
faci lucruri care te ajută pe tine, următorul set de tehnici te poate 
ajuta să schimbi acest lucru. 


REINCARCARI DE TIP MINI PENTRU GRIJULII 


Cine are nevoie?: 30 de secunde 

Bineînţeles că ar trebui să-i ajuţi pe ceilalți uneori. Întrajutorarea 
e una dintre bazele societății umane. Dar asta nu înseamnă că tu 
trebuie să fii cel care ia notițe la fiecare ședință la care participi. 

De fiecare data când observi că esti pe cale să accepti o sarcină, 
oprește-te pentru câteva secunde înainte să accepti. Întreabă-te 
dacă o să faci asta din proprie voință — te va ajuta să-ți atingi unul 
dintre scopuri sau e o sarcină pe care tu, personal, o consideri prio- 
ritară? Dacă nu, o faci pentru că e ceea ce vrea sau așteaptă altcineva 
de la tine sau pentru că va contribui la scopurile sale? Fii extrem 
de onest cu tine însuți. Dacă se dovedește că o faci doar de dragul 
altora sau pentru că vrei să te placă oamenii, e timpul să înveți să 
spui „Nu“ și să nu te mai oferi tot timpul să faci muncă voluntară. 


Alţi oameni nu sunt responsabilitatea ta: 5 secunde 

Înainte să-ți permiti să-ți faci prea multe griji despre ce 
cred ceilalți, gândește-te cât de putin timp investesc oamenii în 
general gândindu-se la altcineva decât la ei înșiși. Trebuie să-ţi 
depășești convingerea că ești responsabil pentru toți ceilalți. 
Aceasta are multe consecințe indezirabile, cum ar fi că iti va fi 
greu să te relaxezi (poate are cineva nevoie de tine!), să iei deci- 
zii (cineva ar putea avea de suferit!), să-ți formezi opinii (dacă 


cineva n-o să fie de acord?) si să te împiedice să te gândești la 
sănătatea și banii tăi (ce se va întâmpla dacă n-o să-i mai susțin 
pe toti?). Poate, de asemenea, să te facă să exagerezi cu planurile 
și să fii prea protector sau chiar să te transforme într-o persoană 
obsedată de a deţine controlul! 

De acum înainte, ar trebui să te gândești: „Sunt responsabil 
numai de propria persoană“. 

Daca-ti repeti acest gând suficient de des, adevărul din spatele 
lui va deveni până la urmă evident și vei observa că nu se întâm- 
plă niciun dezastru doar pentru că ai renunțat la ceva. 

Aceasta este, de fapt, o combinaţie de tehnici de tip mini și 
maxi. Repetarea acestei sintagme necesită efort minim, dar oferă 
rezultate maxime. 


Renunfa la control: 20 de secunde 

Când ești pe punctul de a scrie un mesaj sau de a suna pe 
cineva doar ca să te asiguri că e în regulă, gândește-te dacă nu 
cumva faci asta pentru că vrei să controlezi situaţia și să te simți 
în siguranţă. E o linie subțire între a fi empatic și a fi obsedat de 
control. În loc să iti consumi energia stând cu ochii pe cei dragi, 
presupune că ceilalți sunt în siguranță — atâta timp cât nu există 
semne clare ale contrariului. 


Lasă-te inspirat de muzică: 3 minute sau mai mult 

Sportivii care ascultă muzică în timpul antrenamentelor resimt 
exerciţiile ca fiind mai puţin solicitante decât cei care nu ascultă 
muzică. Pulsul și tensiunea lor rămân la nivel scăzut, se elibe- 
rează mai puțin acid lactic în sânge, iar nivelul de noradrenalină, 
hormonul stresului, e mai scăzut. Pe scurt, muzica e incredibil de 
benefică, conform profesorului Tores Theorell. Și tu poți avea de 
câștigat ascultând muzică, poate în timpul navetei către serviciu 
sau școală. Sari peste sunatul acelei rude care nu se mai oprește din 

vorbit. În loc de asta, pune-ti castile și asculta-ti cântecele preferate 
până acasă, si oferă-i corpului tau putin timp pentru recuperare. 


REÎNCĂRCĂRI DE TIP MIDI PENTRU GRIJULII 


Pune-te în mișcare prin intermediul altcuiva: 1 oră 

Iti place să faci exerciţii fizice sau ajungi rar la sala de fitness 
fiindcă îi ajuţi mereu pe alții? Sahul e jocul tău preferat dintotdea- 
una, dar nici măcar nu ţi-ai reînnoit abonamentul la club pentru 
că nu ajungi niciodată acolo? Ia-ti un partener de antrenament 
sau de șah care se va simţi abandonat dacă anulezi întâlnirea. Iti 
va fi mai ușor să faci aceste lucruri dacă te așteaptă cineva. Când 
foloseşti această tehnică, impulsul de a te gândi la alții iti slujește 
tie! Nu e important ce tehnică folosești, atâta timp cât e ceva ce iti 
face plăcere și faci de dragul tău. 


Testeaza-ti prioritățile: 10 minute 

Desenează un pătrat și împarte-l în patru. Scrie „Important“ 
în partea stângă a rândului de sus și „Neimportant“ în partea 
stângă a rândului de jos. Apoi scrie „Urgent“ deasupra coloanei 
din stânga și „Ne-Urgent“ deasupra coloanei din dreapta. Apoi 
organizeaza-ti sarcinile în diversele casete și vei ajunge să ai urmă- 
toarele categorii: „Important și Urgent“, „Important și Ne-Urgent“, 
„Neimportant și Urgent“ și „Neimportant și Ne-Urgent“. Vezi dacă 
sarcinile pe care ti le-ai asumat chiar se încadrează în categoria 
„Important și Urgent“. E ușor să cedezi cerințelor celorlalți și să 
lucrezi la sarcini care sunt urgente pentru ei, dar, de fapt, nu sunt 
foarte importante pentru tine. Vezi dacă sunt sarcini în programul 
tău care sunt responsabilitatea altcuiva. Află dacă le poți înapoia. 
Daca nu poți, cel putin acum vei fi conștient de genul de lucruri pe 
care poți liniștit să nu ti le asumi data viitoare. 


Urgent Ne-Urgent 


Important 


Neimportant 


Fă o lista a vieţii: 10 minute 

Aceasta metoda va face sa-ti fie mai usor sa eviti sentimentul 
de inutilitate. Creeaza o lista cu toate lucrurile pe care le faci pen- 
tru prieteni, copii, partener, familie si colegi. Fii complet sincer 
și include totul — singura persoană care va vedea această lista 
ești tu! Apoi alcătuiește o altă listă cu lucrurile pe care le faci 
pentru a avea grijă de tine. Vezi care dintre ele e mai lungă. 

Dacă lista cu lucruri pe care le faci pentru alții e mai lungă, vei 
avea dovada clară că faci mai mult decât suficient pentru cei din jur. 
Nu e nevoie sa faci chiar și mai mult. De fapt, gandeste-te daca ai 
putea să renunti la unele dintre rubricile de pe listă, pentru a echi- 
libra balanța. După toate probabilitățile, va funcționa foarte bine. 

(Dacă lista cu lucruri pe care le faci pentru tine însuţi e mai 
lungă, ceea ce e, desigur, putin probabil pentru un grijuliu, 
acest lucru nu înseamnă că ești o persoană egoistă. Gandeste-te 
dacă lucrurile de pe acea listă te fac, de asemenea, un partener, 
părinte, prieten și/sau coleg mai bun. Se prea poate că da. În 
acest caz, nu ai niciun motiv să te simți vinovat că reusesti să te 
pui pe primul loc.) 


WW 

REÎNCĂRCĂRI DE TIP MAXI PENTRU GRIJULII 


Nu sări peste activităţile distractive 

În secţiunea despre recuperarea activă, am menţionat că 
oamenii care elimină toate activităţile distractive din viaţa lor 
pentru a-și face timp pentru responsabilități ajung să aibă nevoie 
de îngrijire medicală. Acesta este un comportament deosebit de 
răspândit printre grijulii. Atunci când elimini activități pe care le 
faci numai pentru binele tău, devii mai puțin eficient. Acest lucru 
te va face să te ocupi de și mai multe, ca să compensezi pentru 
că nu functionezi 100%. Deficitul de recuperare va crește și vei 
continua să-ți asumi tot mai multe responsabilităţi. Ceea ce nu 
poate merge pe termen lung. 

Acum e momentul să pui punct. Când scade presiunea aerului 
într-un avion, trebuie să-ți pui tu masca de oxigen înainte de a-i 
ajuta pe alţii. Viața de zi cu zi e exact la fel. Data viitoare când te 
gândești să sari peste o întâlnire cu un prieten, peste un film sau 
un antrenament la sală — opreste-te și gândește-te mai bine! În 
primul rând, poți întotdeauna să negociezi cu tine însuți și să-ți 
mai scurtezi întâlnirea la cafea sau să petreci doar 30 de minute 
în loc de o oră la sală. Doar să nu anulezi complet. 

Cu cât te obisnuiesti mai mult să-ți dai voie să te distrezi, cu 
atât vei avea până la urmă mai mult timp liber. 


CALEA ÎNTÂRZIETORULUI CĂTRE O VIAȚĂ MAI 
RELAXATA 


După cum am menţionat, întârzietorii nu sunt leneși. Dacă ceva 
merită făcut, merită făcut cum trebuie. Se întâmplă adesea să se 
pomenească cu atât de multe lucruri de făcut, încât nu se simt 


capabili să înceapă să lucreze la ceva care pare o provocare de 
neînvins. Își consumă toată energia făcându-și griji pentru ges- 
tionarea vieţii de zi cu zi și pentru cum se va desfășura totul. 
În final, nu văd soluție mai bună decât să-și întoarcă privirea de 
la realitate și să nu facă nimic. Adăugând următoarele tehnici la 
restul sistemului de reîncărcare, întârzietorii pot face să le fie mai 
ușor să intre din nou în joc. 


REÎNCĂRCĂRI MINI PENTRU ÎNTÂRZIETORI 


Treci la fapte: 3 minute 

Dacă eviti să iei măsuri în mod activ, poţi să te dezobisnuiesti 
de a acţiona, nu doar în ceea ce privește execuţia propriu-zisă, 
cât și în ceea ce privește felul în care faci fata consecinţelor 
acțiunilor tale. Acest lucru te poate incomoda atât de tare, încât 
preferi să nu faci nimic pentru că nu știi cum se vor sfârși lucru- 
rile. Întârzietorii tind foarte mult să evite lucrurile, ceea ce, din 
păcate, îi prinde într-un cerc al fricii de a face orice. 

Din moment ce creierul are nevoie de o mică doză de adre- 
nalină și cortizol pentru a se activa, căutăm cu disperare ceva, 
oricât de neînsemnat, pentru care să ne agităm. Paradoxal, în 
urma acestui lucru, întârzietorii ajung să-și resimtă viața ca fiind 
incredibil de stresantă și dificilă — cu toate că abia dacă fac ceva 
până la capăt! 

Întrerupe acest cerc vicios stabilind scopuri mici, ușor de ges- 
tionat, pe care știi că poţi să le indeplinesti. De exemplu, ai putea 
să agati pe perete tabloul pe care-l tii prin casă de o grămadă de 
timp. Sau să speli vasele. 

Fă o listă cu zece astfel de sarcini simple și îndeplinește câte 
una în fiecare zi. Dacă nu ai energie într-o zi, poţi întotdeauna să 
adaugi încă o rubrică pe listă. 

Dacă te apuci să scrii și să rezolvi sarcini, îi vei aminti creieru- 
lui tău că, de fapt, chiar poți să faci lucrurile până la capăt. Ceea 
ce, la rândul său, iti va schimba imaginea de sine. Întoarcerea 
precaută spre obiceiul de a face lucruri iti va diminua și frica de 
ceea ce s-ar putea întâmpla odată ce începi. 


Schimba-ti modul de gândire: 1 minut, oricând ai nevoie 

Daca te concentrezi exclusiv pe lucrurile de care poți fi sigur, vei 
Tata toate surprizele și evenimentele neașteptate care trec pe lângă 
tine în timp ce tu te uiţi în altă parte. Așa că, de fiecare dată cand te 
trezesti gândindu-te: „Trebuie să plănuiesc atent fiecare posibilitate, 
pentru că, dacă nu sunt atent, s-ar putea întâmpla lucruri rele“, ar 
trebui să te oprești și să rectifici: „Se pot întâmpla oricând lucruri 
rele în viitor, indiferent cât de atentplănuiesc fiecare detaliu. E mai 
important să nu ratez ce are viata de oferit în prezent“. 

Repeta-ti acest gând cât de des poţi, chiar dacă la început nu 
crezi în totalitate. Curând vei ajunge să-ți dai seama cât de ade- 
vărat este. 


Încearcă ACT: 5 minute 

Una dintre căile de a te elibera de presiune în timp ce continui 
să faci lucruri este să imprumuti o tehnică aparținând formei de 
psihoterapie cunoscută drept terapia prin acceptare și angaja- 
ment (ACT). Mai degrabă decât să încerci să eviti să te gândești la 
lucruri care par îngrijorătoare — de pildă, că ar fi trebuit să faci 
un rezumat al notitelor de la ședința de alaltăieri sau că trebuie 
neapărat să atenuezi neînțelegerile dintre prieteni, sau că ar fi 
trebuit să alergi cinci kilometri în loc să mergi doar până la căsuţa 
poștală — s-ar putea să te ajute dacă faci opusul. Accepta-ti gandu- 
rile și accepta-ti situaţia. Da, ar fi trebuit să faci rezumatul și să-l 
trimiti pe e-mail. Da, ar fi fost mai bine dacă ai fi mers să alergi. 
Dar n-ai făcut-o. Ni se întâmplă tuturor. Și până la urmă — poate 


notitele de la acea sedinta nu sunt chiar atat de importante. Pe 

lângă asta, pare că vremea va fi mai buna pentru alergat mâine. 
Dramatizând mai putin în legătură cu obligaţiile pe care le ai, 

vei crește probabilitatea de a face într-adevăr ceea ce trebuie să faci. 


Antreneaza-ti curiozitatea: 10 secunde 

În copilărie, erai curios să afli totul. În drumul către maturi- 
zare însă ai pierdut o parte din acea curiozitate. Dar inca iti poți 
antrena curiozitatea. Iar atunci când ești mai degrabă curios decât 
presat, e mai ușor să treci de la pasivitate la acţiune. Provoaca-ti 
curiozitatea punandu-ti întrebări despre lucrurile pe care le vezi. 
De unde și-o fi luat doamna acea pălărie? Chiar e tipul cu lant de 
aur un gangster adevărat? Cine conduce acea mașină? Ce o fi sub 
trotuar? Poti să-ți dai seama când a fost construită clădirea pe 
lângă care treci și cine a construit-o? Nu te mulțumi să pui doar 
întrebări, ar trebui să încerci să găsești un răspuns interesant. 
Nu e nevoie să fie adevărat sau corect; ceea ce contează e că îţi va 
stimula curiozitatea și creativitatea. Acest tip de activare mentală 
te va ajuta să fii mai activ și în alte situaţii. 


REINCARCARI DE TIP MIDI PENTRU ÎNTÂRZIETORI 


Fă promisiuni: 1 oră pe săptămână 

Un truc pe care îl pot folosi pentru îmbunătățirea oportunităţilor 
de a se reîncărca în mod adecvat este să ia parte la o activitate dis- 
tractivă de grup. Atunci când te așteaptă oamenii, nu vei avea de 
ales decât să te dai jos de pe canapea. Nu contează dacă participi 
la c discuţie de grup pe teme religioase sau la curse de mașini cu 
telecomandă. Îți vei reîncărca bateriile, fie că vrei, fie că nu. 

Tot ce contează este să alegi ceva ce consideri cu adevărat 
plăcut altfel vei fi înclinat să găseşti scuze pentru a nu merge. 

Dar dacă știi ca-ti face plăcere activitatea respectivă și că iti plac 
oamenii implicați, va fi mult mai tentant să rămâi dedicat. 


Cântă într-un cor: 1 oră pe săptămână 

O activitate deosebit de interesantă în grup este cântatul în 
cor. S-ar putea să nu pară cea mai bună alegere, mai ales dacă 
ești precum Henrik, căruia i se pare o provocare să cânte până și 
Păianjenul Itsy-Bitsy. (Pe de altă parte, Catharina pare să nu poată 
rezista nici celei mai mici tentaţii de a cânta.) Totuși, cântatul în 
cor s-a dovedit a fi benefic din mai multe puncte de vedere. 

Mai devreme, l-am menţionat pe profesorul Töres Theorell, 
profesor emerit la Institutul de Cercetare a Stresului de la 
Universitatea Stockholm. Printre descoperirile sale se numără și 
aceea că persoanele care au cântat împreună într-un cor timp de 
30 de minute au declarat intensificarea emoţiilor pozitive și li 
s-a observat o creștere considerabilă a nivelului de ocitocină în 
salivă. Când același grup de oameni au petrecut aceeași perioadă 
vorbind, nu s-au observat astfel de schimbări. Folosirea grupelor 
de mușchi precum diafragma, gâtul și pieptul pentru a cânta e 
si o formă de exerciţiu fizic. Unele studii arată chiar că a cânta 
într-un cor te ajută la digestie. 

Cântatul în cor ajută și la scăderea pulsului și a tensiunii arte- 
riale. Când oamenii cântă împreună într-un anumit fel (la unison, 
încet, fără zgomote puternice), respirația și bătăile inimii se sincro- 
nizeaza. Respirația controlată activează nervul vag, care ajunge de la 
baza creierului la inimă, și încetinește putin bătăile inimii. Cantaretii 
dintr-un cor împărtășesc, literalmente, aceeași bătaie a inimii. 


Organizeaza-ti obligaţiile: 10 minute 

Acest exercițiu e destul de asemănător cu testul de prioritate al 
grijuliului, dar nu complet identic. Așadar, te rugăm să nu-l ocolești, 
chiar dacă ai citit exercițiul precedent în secțiunea pentru grijulii. 


Pentru întârzietori, până și numai să se apuce de sarcinile de 
pe listă poate părea imposibil. De aceea să-ți organizezi obliga- 
tiile poate fi de ajutor. Desenează un pătrat și împarte-l în patru. 
În partea stângă a pătratului, scrie „Important“, lângă rândul de 
sus, și „Neimportant“ lângă rândul de jos. Apoi scrie „Urgent“, 
deasupra coloanei din stânga, și „Ne-Urgent“, deasupra coloanei 
din dreapta. 


Urgent Ne-Urgent 


Important 


Neimportant 


Completează cu rubricile din lista ta, sortandu-le în funcție 
de importanță și de gradul de urgenţă. Astfel, iti va fi ușor sa 
vezi căror sarcini trebuie să le acorzi prioritate și pe care le poţi 
amâna sau chiar uita complet. Apoi alege una dintre sarcinile pe 
care le-ai introdus în categoria „Important și Urgent“ și treci la 
treabă. 

Nu uita să o tai de pe listă când e gata. E deosebit de impor- 
tant pentru întârzietori să taie de pe listă sarcinile îndeplinite. 
Puţine lucruri aduc mai multă satisfacție decât să tai de pe listă o 
sarcină dusă la îndeplinire. Acest lucru iti va hrăni, de asemenea, 
creierul cu dovezi vizuale că faci destule lucruri, ceea ce va face 
să-ţi fie mai ușor să continui și să treci la următoarea sarcină. 

Fă câteva exerciţii fizice: 30-50 de minute 

Mișcarea duce la secreția de endorfine, un fel de antidepre- 
sive produse de corpul uman. După antrenament, atât tu, cât și 
corpul tau vă veți simți mai bine și veți fi mai vigilenti, pentru ca 
ţi-ai oxigenat sângele. Exerciţiile fizice iti refac corpul si-ti oferă 
energia pentru a întreprinde mai mult. Totuși, mulți întârzietori 
tind să amâne când vine vorba de exerciţii fizice. Dacă ești unul 
dintre aceștia, folosește următorul truc: 

Stabileşte o întâlnire cu un prieten care te va aștepta până 
când ajungi să-ți faci alergarea. Nu trebuie să te antrenezi pentru 
triatlonul „IronMan“ sau pentru un maraton, dar poţi oricând să 
mergi la o plimbare de jumătate de oră. Dacă nu te deranjează 
să cheltui bani pe antrenament, iti poţi rezerva o ședință cu un 
antrenor personal. Să-ţi lași antrenorul să te aștepte e o risipa de 
bani, și nimănui nu-i convine așa ceva. 


REÎNCĂRCĂRI MAXI PENTRU ÎNTÂRZIETORI 


Ignora-ti corpul! 

O cale prin care întârzietorii pot deveni mai activi este să-și 
ignore corpul. Vezi tu, uneori corpurile ne înșală. Gândește-te 
numai cât de convingător e corpul tău când iti spune că ai nevoie 
de dulciuri. Asta nu înseamnă că e o idee bună să te îmbuibi 
cu zahăr. Același lucru e valabil și când ai participat toată ziua 
la ședințe și ești total epuizat când ajungi acasă. În astfel de 
momente, corpul tău iti va spune adesea să „arunci la cuptor o 
pizza congelată, să pornești TV-ul și să nu părăsești canapeaua 
decât dacă trebuie să-ţi iei încă o cutie de înghețată. O meriti“. 

Cândva, munca noastră zilnică presupunea efort fizic, iar în 
acele vremuri, chiar aveam nevoie de odihnă completă după. Dar 
astăzi, cei mai mulți dintre noi nu trăim așa. Nu ne petrecem ziua 


D 


tăind copaci în pădure. Deci, de ce ai nevoie este recuperarea 
activa — in special dacă esti un intarzietor. Gateste ceva bun si fa 
o plimbare înainte sa te asezi pe canapea — astfel iti vei reîncărca 
bateriile după o zi lungă. 


O POVESTE ADEVĂRATĂ 


Nume: Sofie 
Vârstă: 45 
Profesie: Medic 


„Exerciţiile fizice fac ca totul să pară mai puțin stresant și solicitant. 


O slujbă satisfăcătoare, cercetare și trei copii. Poate fi prea mult une- 
ori. Sofie a observat că se transforma într-un fel de martir. Pentru 
a se simţi mai bine, a început să ceară mai putin de la ea însăși, să 
spună „nu“ mai des și să facă mai multă mișcare. 


Munca de anestezist poate fi extrem de solicitantă și poate presu- 
pune ture lungi de noapte și în weekenduri. Dacă mai ai și trei copii, 
nu-ți va rămâne prea mult timp pentru recuperare. Sofie știe acest 
lucru. Și totuși, e mai ușor acum, că și-a susținut teza și și-a terminat 
cercetarea. Pentru a gestiona totul, a depus mult efort pentru o 
recuperare inteligentă. 

„Fac exerciții regulat. Simt că mă ajută să fac fata vieții de zi cu zi și 
mă împiedică să resimt lucrurile pe care le consideram prea solici- 
tante, drept stresante și anevoioase.” 

Totuși, tot a fost prea mult din când în când. 

„Când am obţinut calificarea de specialist în 2013, lucrurile au luat-o 
razna. Pe lângă faptul că mi-am asumat mai multe responsabilități 
în munca de la clinică, mă ocupam de cercetare și eram pe punctul 
de a începe un nou proiect. Cam în același timp, am devenit direc- 
torul medical al clinicii. Și, pe deasupra, mă ocupam de un proiect 

de reorganizare care fusese cam prost primit când l-am prezentat 
prima oară. Și apoi, bineînțeles, copiii erau mici și nu apucam să mă 
relaxez prea mult nici acasă. Am observat că mă gândeam mereu 
la diversele mele proiecte, chiar și când nu puteam face nimic în 
privința lor. Cred că mă simțeam putin si ca o martiră.“ 


Care a fost primul lucru pe care l-ai făcut pentru a întrerupe acest 
cerc vicios? 

„Am început să fac exerciții mai regulat și mai des decât înainte. 
Cumva, asta m-a ajutat să pun deoparte stresul și să-mi structurez 
viața mai eficient. De asemenea, m-am convins să gândesc mai mult 
că ceea ce fac e „suficient de bun”. Nu trebuia să fac toate schimbă- 
rile deodată; e în regulă să faci lucrurile pe rând.“ 


Esti într-un proces de recuperare inteligentă în prezent? 

„Da. Mă pricep mai bine să spun «nu» lucrurilor pentru care nu con- 
sider că am timp. De asemenea, mă pricep mai bine să-mi stabilesc 
prioritățile atunci când mi se oferă mai multe sarcini decât pot efec- 
tiv să gestionez într-un timp scurt.“ 


Capitolul 6 


Planul tău persona 
pe trei săptămâni 


Simte-te cât se poate de bine 


Până acum ai citit destul de mult despre reîncărcare încât să nu-ți 
poți aminti chiar totul. Desigur, e ușor să răsfoiești cartea din 
nou, la nevoie, dar s-ar putea să-ți fie încă greu să începi un stil 
de viata sănătos. Ultimul lucru pe care-l vrem e ca reîncărcarea să 
ti se pară o muncă dificilă. Ea ar trebui să fie ceva ușor, natural 
și distractiv. 

Apoi am dori să-ți reamintim că cel mai bun mod de a mânca 
un elefant e să iei câte o inghititura, pe rând. Așadar, pentru a te 
ajuta, ţi-am împărţit „elefantul“ într-un program ușor de gestio- 
nat, de trei săptămâni. 

Poate te întrebi, de ce trei săptămâni? 

Ne bucurăm că ai întrebat. Adevărul e că trei nu e vreo cifră 
magică. Ar fi putut fi două săptămâni sau șase. Dar vrem să ne 
asigurăm că ai destul timp să dobândești câteva obiceiuri sănă- 
toase înainte să mergi mai departe. Iar aceste lucruri necesită 
timp. Mai exact, cel puţin trei săptămâni. În acest fel, te ajutăm, 
de asemenea, să-ți păstrezi niște timp pentru tine. 

Obiceiurile și rutina sunt importante. Planul tău săptămânal 
trebuie să te ajute să-ți găsești propriul sistem, unul construit 
pentru tine și pentru viața pe care vrei să o trăiești. E mai ușor 
să-ți intre in reflex un sistem decât acțiunile individuale și, odată 
ce reusesti acest lucru, iti vei fi creat un stil de viata axat pe recu- 
perare. Atunci când iti reîncarci bateriile din obisnuinta, fără sa 
trebuiască să te gândești, vei fi liber să-ți consumi energia și gân- 
durile pe lucruri mai plăcute și mai interesante. 

Poti alege să urmezi programul pe care l-am sugerat pentru 
tipul comportamental cu care te identifici cel mai mult. Sau poți 
selecta și îmbina elemente din două dintre ele sau din toate trei. 
Daca nu ești sigur de ce ai nevoie cel mai mult, poți începe prin 
a testa câteva tehnici. Apoi poți adăuga mai multe la „amestec“ 
când crezi de cuviință. Nu uita că aceste programe nu sunt înlo- 
cuitoare ale tehnicilor de reîncărcare despre care ai învăţat în 
capitolul cinci; mai degrabă, sunt menite să le completeze și să 
le intensifice. 

Înainte să te fixezi la aceste programe destinate unor stiluri 
de viata axate pe recuperare, ne-ar plăcea să identifici trei lucruri 
pe care ai vrea să le schimbi la viata ta in acest moment. Asta iti 
va oferi, de asemenea, un obiectiv clar pentru fiecare dintre cele 
trei săptămâni. Poate fi orice, de la a deveni mai atent la ce spun 
cei din jur sau mai prezent în moment până la a-ți îmbunătăți 
rezistența fizică sau a fi mai creativ la serviciu. Gândește-te oricât 
ai nevoie (dacă nu iti e suficient de limpede) și apoi scrie ce ai 
decis. 


ACESTEA SUNT LUCRURILE PE CARE VREAU SA 


LE SCHIMB IN PREZENT: 

TREI SĂPTĂMÂNI PENTRU PERFORMANTI 


LEETTTTTTETELITTTTILILITIITITTTTTTTTTTTTTTTITITTTITITTILLLIITILLITTITITTTITITTTTTTITTITTITTTTTTT 


LUNI 


Planifică. Din moment ce esti un performant, prioritatea ta ar 
trebui să fie să-ți eliberezi timp pentru noile rutine. Prima ta sar- 
cină va fi să te așezi cu agenda in mână și să-ți planifici procesul 
de recuperare pentru întreaga săptămână, ca să te asiguri că nu 
vei rata nimic. 


Fă o pauză. În această săptămână, va trebui să încerci să stre- 
cori în program cel puțin o pauză pe zi, în timpul căreia îți vei 
părăsi computerul nu ca să mergi la vreo ședință, ci ca să faci 
altceva. Începe de astăzi. De exemplu, ia-ti cinci minute să-ți 
indrepti picioarele și să te uiţi pe fereastră. Daca te întreabă 
cineva ce faci, spune-i că rezolvi o problema. 


Mergi la o plimbare. Astăzi vei face o plimbare rapidă timp 
de cel puțin 45 de minute. Plimbă-te înainte să mergi la serviciu 
dimineaţa, în timpul orei de prânz, sau seara. Contează doar s-o 
faci. În aceste 45 de minute, nu te gândi cât de repede mergi sau 
cât de departe ajungi. 


MARTI 


Reglează-ţi orele de muncă. Daca muncesti mult suplimentar, 
fă în asa fel încât să sari o zi in această săptămână. Seteaza-ti 


o alarmă la 5 după-amiaza (sau când se încheie programul de 
lucru) și obligă-te să mergi acasă când sună. Poţi face același 
lucru dacă lucrezi de acasă — de fapt, s-ar putea să fie chiar mai 
important pentru tine. (Dacă într-adevăr nu poţi pleca devreme 
astăzi, mută această sarcină în altă zi a acestei săptămâni. Doar 
asigură-te că îndeplinești această sarcină.) 


Fă o pauză. Nu uita să te îndepărtezi de computer pentru o 
pauză. Seteaza-ti o alarmă dacă ai nevoie. 


MIERCURI 


Fă o plimbare. Poti să-ți incetinesti ritmul dacă vrei, dar astăzi 
trebuie să faci o plimbare de o oră. 


Fă o pauză. Fă așa cum ai făcut în zilele precedente: Ridică-te 
de la computer și ia o pauză cel puţin o dată pe zi. Setează o 
alarmă dacă trebuie. O modalitate de a lua o pauză e să te con- 
centrezi pe sunetele din jur. Oriunde ai fi, întotdeauna sunt o 
mulțime de zgomote de fundal pe care rareori le observi. Diverse 
zgomote de mașini, voci, bâzâitul radiatoarelor, ciripitul păsă- 
rilor, vântul. Nu trebuie să încerci să înţelegi ce anume scoate 
aceste sunete; concentreaza-te doar să le asculti și să-i oferi cre- 
ierului tău hiperactiv pauza de care are nevoie. 


JOI 

Fă o pauză. Nu uita să lași computerul și să iei o pauză la un 
moment dat în timpul zilei. Seteaza-ti o alarmă dacă ai nevoie. 
Redirectionandu-ti atenţia către senzațiile pur fizice, îi vei oferi 
creierului tău o mică pauză care-ţi va permite să scapi de gândurile 
îngrijorătoare. Data viitoare când observi că te confrunti cu gânduri 
negative, încearcă să te „ancorezi“ în corp, de pe un picior pe celălalt. 

VINERI 

Fă o pauză. Nu uita să lași la o parte computerul și să iei o 
pauză la un moment dat. Seteaza-ti o alarmă dacă trebuie. 
Exerciţiile fizice micro au, de fapt, efecte maxime. Sesiunile de 
antrenament scurte, dar intense, care durează mai putin de trei 
minute, iti pot oferi aceleași beneficii ca două ore de exerciţii de 
intensitate scăzută. Așa că apucă-te de treabă! 


Fă un bilanţ al așteptărilor. De fiecare dată când ai de a face cu 
o situaţie care se sfârșește altfel decât ţi-ai imaginat, gândește-te 
dacă așteptările tale fata de rezultat sunt încă realiste. S-ar putea 
ca așteptările tale față de cum trebuie să funcționeze lucrurile să 
aibă nevoie de modificări. Dacă nu faci asta, vei ajunge să fii dez- 
amăgit când iti dai seama că situaţia în care te afli nu se ridică la 
nivelul cerințelor tale nerealiste. Când te confrunti cu o mulțime 
de provocări, s-ar putea ca simpla supravieţuire să fie suficientă 
pentru a-ţi aduce laude. 


SÂMBĂTĂ 


Fă o plimbare. Nu e nevoie să fortezi ritmul, dar de data asta 
vei face o plimbare de 1 oră și 15 minute. De preferat, fa-ti plim- 
barea cât încă e lumină afară. Acest lucru te va ajuta, de aseme- 
nea, să dormi. 


DUMINICĂ 


Nu uita de celelalte tehnici de reîncărcare! Alcatuieste o listă a 
exerciţiilor din Capitolul 5, pe care să le faci săptămâna viitoare, 
si scrie când le vei face: 

SĂPTĂMÂNA 2 


LUNI 


Învață să renunti. Ai o sarcină extrem de obositoare care 
te apasă si la care nu poți renunța pentru că nu ești niciodată 
mulțumit? Poate discursul pentru nunta prietenului celui mai 
bun? Cumpără unul de pe internet și adaugă o notă personală 
prin care să-ţi exprimi sentimentele adevărate. E vorba despre 
raportul de proiect? Încearcă să renunti pur și simplu la el. 
Roaga-ti șeful sau pe cineva în care ai încredere să-l citească și 
să-ţi dea un feedback. 


Fă o plimbare. Fă o plimbare în ritm alert — e în regulă dacă 
ajungi să respiri puţin greu din cauza efortului — și stai afară 
timp de 45 de minute. 


Fă o pauză. Nu uita să lași computerul deoparte și să iei o 
pauză la un moment dat în timpul zilei. De exemplu, oxige- 
neaza-ti organismul. Începe prin a elimina in mod activ tot aerul 
din plămâni. Cu cât reușești să-ţi golesti plămânii mai bine, cu 
atât mai mult loc vei face pentru aer proaspăt. Când simţi că nu 
mai ai aer de eliminat, relaxează-te. Aerul iti va navali în plămâni 
fără să faci nimic în mod activ. Vei observa că se vor umple mult 
mai bine decât atunci când încerci să inhalezi aer „intenționat“. 


MARŢI 


Fă o pauză. Nu uita să lași computerul deoparte și să iei o 
pauză la un moment dat. Nu termina ce ai de făcut; ridică-te pur 
și simplu și mergi să-ţi iei o ceasca de cafea sau de ceai. 


Magia atingerii. Rezerva-ti o sedinta de masaj la un salon 
sau roaga-ti partenerul sau un prieten să-ți facă un masaj. Nu ai 
nevoie de terapie prin masaj profesionist neapărat; orice tip de 
atingere iti va scădea nivelul hormonului de stres din corp, ceea 
ce te va ajuta să te recuperezi. 


MIERCURI 


Fă o pauză. Nu uita să lași computerul deoparte și să faci 
pauză la un moment dat în timpul zilei. De exemplu, poţi medita 
câteva minute. Fă astfel: Așază-te, respiră și concentrează-te pe 
un singur punct. Concentrează-te, eliberează punctul de focali- 
zare, levitează în spațiu, observă și acceptă gândurile care reapar, 
și apoi concentrează-te din nou. Repetă. 


Fă o plimbare. Fă o plimbare într-un ritm alert — e în regulă 
dacă ajungi să respiri putin greu din cauza efortului — și stai 
afară timp de 45 de minute. 


Reglează-ţi orele de lucru. Dacă lucrezi mult peste program, 
exersează mersul acasă la timp, două zile din săptămână. 
Seteaza-ti o alarmă la 5 după-amiaza (sau când se încheie pro- 
gramul de lucru) și asigură-te că pleci acasă când sună. 


Fă o pauză. Lasă-ţi computerul deoparte și fă o pauză și azi. 
Ridică-te si roteste-ti umerii, fă câteva rotații în fiecare direcție. 


Înfruntă-ţi temerile. În loc să te gândești: „Dacă nu-mi ies lucru- 
rile așa cum am plănuit, o să-mi strice ziua“, gandeste-te: „E mai 
important să rămân flexibil și să pot gestiona situația atunci când 
lucrurile nu merg cum am plănuit“. 

VINERI 


Fă o plimbare. Fă o plimbare într-un ritm alert — e in regulă 
dacă respiri putin greu din cauza efortului — și stai afară timp de 
45 de minute. 


Regleaza-ti orele de lucru. Mergi acasă la timp. Decide-te asupra 
unei ore la care se încheie ziua de lucru și seteaza-ti o alarmă la 
acea oră. Asigură-te că pleci acasă când sună. 


SÂMBĂTĂ 


Uită-te la un film. Întinde-te pe canapea și uită-te la un film de 
la cap la coadă, de preferat cu familia sau cu un prieten. Lasa-ti 
telefonul în altă cameră, ca să nu răspunzi la e-mailuri sau mesaje 
de la serviciu în timpul filmului. 


Fă o plimbare. Plimbă-te într-un ritm nu foarte rapid timp 
de 1 oră si 15 minute. De preferat, fa-ti plimbarea cât inca 
mai e lumină afară. Acest lucru te va ajuta, de asemenea, să-ți 
imbunatatesti calitatea somnului. 


DUMINICĂ 


Scrie exercițiile din Capitolul 5 pe care le vei face săptămâna 
viitoare și când le vei face: 

SAPTAMANA 3 


LUNI 


Fă o plimbare. Fă o plimbare într-un ritm alert — e in regula 
dacă respiri putin greu din cauza efortului — și stai afară timp de 
45 de minute. 


Fă o pauză. Nu uita să lași deoparte computerul și să faci o 
pauză la un moment dat în timpul zilei. Descarcă o aplicaţie de 
mindfulness sau setează o alarmă pe telefon și oprește-te din ce 
faci, ca să respiri pentru câteva secunde. 


Reglează-ţi orele de muncă. Încearcă să nu mai stai după pro- 
gram săptămâna asta. 


MARTI 

Fă o pauză. Lasă si astăzi computerul deoparte pentru a face 
o pauză. Pune-ti căștile și ascultă o melodie. Dacă nu ești într-un 
loc în care poate fi nepotrivit, simte-te liber să cânți și tu. 


MIERCURI 


Fă o pauză. Fă și azi o scurtă pauză de la muncă. Poate că e 
timpul pentru exerciţiile de trei minute lângă birou? 


Îndeplinește o singură sarcină. Alege unul, un singur lucru, și con- 
centreaza-te în totalitate să-l duci la îndeplinire, fără să-ți schimbi 
obiectul concentrării. Îndeplinirea unei singure sarcini te va face 
mai calm, iti va oferi o capacitate sporită de a menține controlul și, 
de asemenea, va îmbunătăți calitatea oricărui lucru pe care îl faci. 

Fă o pauză. De exemplu, mergi să-ţi verifici cutia poștală, 
chiar dacă știi că n-ai primit nicio scrisoare. 


Mergi la o plimbare sau fă niște exerciţii fizice în plus. Fă o plim- 
bare într-un ritm alert — e în regulă dacă ajungi să respiri putin 
greu din cauza efortului — și stai afară timp de 45 de minute. 
Da, știm — plimbările pot fi plictisitoare. Suntem siguri că ai 
prefera ceva care să-ți mărească cu adevărat pulsul. Dar încearcă 
totuși niște exerciţii fizice ușoare: fă yoga, folosește un aparat 
eliptic la sala de fitness sau mergi la o plimbare lungă și lentă 
cu bicicleta. 


VINERI 


Pur și simplu există. Descarca-ti o aplicaţie de mindfulness 
și folosește-o regulat sau seteaza-ti o alarmă pe telefon ca să-ți 
amintești când e timpul să te opresti și, pentru o vreme, să nu 
faci altceva decât să respiri. Poti face, de asemenea, exercițiul de 
respirație despre care ai citit la paginile 113-114. Apoi te vei con- 
centra pe a fi, mai degrabă decât pe a face. 


SÂMBĂTĂ 

Mergi la o plimbare. Fă o plimbare într-un ritm rapid timp 
de 1 oră si 15 minute. De preferat, fa-ti plimbarea cât inca 
mai e lumină afară. Acest lucru te va ajuta, de asemenea, să-ţi 
imbunatatesti programul de somn. 


Invită oameni la tine fără să faci curăţenie. Da, serios. Poţi 
să-ți inviti câţiva prieteni acasă pentru cină fără să trebuiască sa 
cureti fiecare locsor, să umfli pernele de pe canapea și să asezi 
flori proaspete în vază. Pentru că, sincer, nu ai aspirat toată casa 


acum cateva zile? E destul. Oaspetii se vor simti probabil relaxati 
și liniștiți aflând că și tu lași incaltamintea în hol, exact cum fac 
$i ei. 


DUMINICĂ 

Bravo tie! Super! Esti minunat! Acum poţi pur și simplu să-ţi 
mentii noile rutine și să incluzi recuperarea in viata ta de zi cu zi 
fără să urmezi un anumit program. Bucură-te de schimbările pe 
care le-ai făcut. Până acum vei fi observat care tehnici de reîncăr- 
care ti-au adus cele mai bune rezultate. Continuă să le folosești. 
Uită-te peste cele care nu au funcționat la fel de bine și vezi dacă 
ai nevoie să încerci alte exerciții și să-ți imbunatatesti strategiile 
de recuperare. 

Iti amintesti cele trei schimbări pe care ţi-ai propus acum trei 
săptămâni să le faci? Acum e timpul să-ți dai seama dacă ai facut 
vreun progres în această direcție sau dacă le-ai realizat deja. Dacă 
da, felicitări! Nivelul tău de pricepere în arta reîncărcării e proba- 
bil la cote maxime. Tine-o tot asa! 

Ai avansat mai puţin decât sperai? Dacă da, întreabă-te de ce 
ai avea nevoie pentru a te pune din nou pe treabă. Caută sfaturi și 
instrumente în această carte pentru a vedea ce anume te-ar putea 
ajuta. Poate ai nevoie să-ţi restructurezi abordarea și să încerci 
niște exerciții noi? 

De asemenea, acum, că ai petrecut ceva timp făcând lucruri 
benefice pentru tine, în ciuda faptului că nu sunt niște realizări 
în sine, aminteste-ti care au fost cele mai plăcute momente si 
noteaza-ti-le mai jos: 

TREI SĂPTĂMÂNI PENTRU GRIJULII 


SĂPTĂMÂNA 1 


LUNI 

Fă-ţi timp pentru propriile activități. Planifică o activitate pen- 
tru ziua de astăzi — să fie ceva ce vrei să faci numai de dragul 
tău. Asigură-te că e ceva la care nu vei renunța când te roagă 
vecinul să-l ajuţi să schimbe cauciucurile. De preferat, ar trebui 
să-ți planifici activitățile în așa fel încât să fie putin incomod să 
le anulezi. De exemplu, fa-ti o programare pentru un antrena- 
ment la sală, pe care o poţi anula doar cu minimum trei ore îna- 
inte să înceapă. Și mai bine ar fi dacă ai fi nevoit să-ți amintesti 
un cod PIN pentru a te autentifica. Sau cumpara-ti bilete la un 
spectacol, care pot fi returnate doar la locaţie. Sau promite-i 
unui prieten că vei merge, astfel încât să știi că cineva o să fie 
dezamăgit dacă nu te duci. Astfel iti va fi mai greu să sari peste 
activitatea respectivă si mai ușor să-l ignori pe vecinul care-ţi 
cere ajutorul. 


MARŢI 


Testează-ţi priorităţile. Astăzi e ziua in care trebuie să comple- 
tezi grila despre care am scris la pagina 83-84, să te asiguri că nu 
te stresezi în privința unor sarcini care nici măcar nu iti revin tie. 
Refuză sau reconsideră prioritatea anumitor sarcini care nu sunt, 
de fapt, responsabilitatea ta. 

MIERCURI 

Întâlnește-te cu prietenii. leşi în oraș cu prietenii și roaga-ti par- 
tenerul/un părinte/un prieten să meargă să ia copiii de la școală. 
Nu trebuie să stai până târziu, dar îţi va face bine să te ocupi de 
tine însuți. 


JOI 


Lipsa veștilor e semn bun. Aminteste-ti noul tău principiu: de 
acum încolo, vei presupune că ceilalți o duc bine atâta timp cât 
nu ai dovezi clare care să arate contrariul. Când te trezești că vrei 
să te asiguri că ceilalți sunt bine, încearcă să te abtii de la a con- 
trola situația sau oamenii implicați. 


VINERI 


Îndrăznește să crezi că faci destule pentru ceilalți. Când simţi că 
neglijezi pe cineva, nu presupune pur și simplu că sentimentul 
tău e corect. Întreabă direct persoana în cauză dacă simte că nu-i 
oferi destulă atenţie. De asemenea, ar trebui să iei în considerare 
și dacă e genul de persoană care face afirmaţii iraționale sau nu-și 
asumă suficient responsabilitatea. Dacă e asa, aminteste-ti că nu 
e treaba ta să rezolvi aceste probleme. 


SÂMBĂTĂ 

Ocupă-te de lucruri pe măsură ce se ivesc, fără să te gândești îna- 
inte. Când alegi ce să faci, ar trebui să te întrebi de dragul cui 
faci acea activitate. E ceva din care atât tu, cât si familia ta puteți 
avea de câștigat? Dacă da, e minunat — acum treci la treabă! Sau 
sunt lucruri pe care le faci fără să-ţi dorești sau la care simţi ca 
ești obligat? În acest caz, ar trebui să te gândești mai bine și să 
elimini astfel de sarcini. 


Fă-ţi timp pentru propriile activităţi. E timpul sa faci câteva 
exerciții fizice sau ceva activ astăzi — alege ceva ce-ţi place și te 
energizează. 


DUMINICĂ 


Scrie exercițiile din Capitolul 5 pe care le vei face săptămâna 
viitoare și când anume le vei face: 

SĂPTĂMÂNA 2 


LUNI 

Exersează cum să spui „nu“ în fata oglinzii. Dacă ti se pare difi- 
cil, nu trebuie să folosești cuvântul „nu“. Există căi diplomatice 
prin care poţi să refuzi cereri și să-ți vezi de drum, fără să spui 
neapărat „nu“. Încearcă să spui astfel: „Aș putea face asta pentru 
tine, dar mi-ar trebui mai mult timp“. 

Dacă nu te poţi hotărî să accepti sau nu, poţi cere timp de 
gândire. Nu trebuie să dai un răspuns imediat. Totuși, uneori tre- 
buie să răspunzi cu un „nu“ hotărât. Începe prin a exersa diverse 
propoziţii negative în fata oglinzii. Iată câteva exemple: „Scuze, 
am programul plin în acest moment, așa că va trebui să refuz“, 
„Nu, nu voi putea să te ajut de data asta, din păcate“ sau „Nu, nu 
e responsabilitatea mea“. Astăzi exersezi în fata oglinzii. Mâine, 
vei începe să spui „nu“ în viata reală — când va fi nevoie. 


MARTI 

Fă-ţi timp pentru propriile activități. Asigura-te ca și astăzi 
vei merge la un antrenament sau vei face ceva activ care te va 
energiza. 


Spune „nu“ în realitate. Acum e timpul să stabilesti limite când 
oamenii iti cer lucruri pe care nu tu trebuie să le faci de fapt. 
După cum știi deja, nu trebuie neapărat să folosești cuvântul 
„nu“ — de exemplu, poţi să dai următorul răspuns: „Am multe 
de făcut momentan. Dacă vrei să fac și asta, va trebui să mă ajuţi 
să-mi stabilesc prioritățile. La ce crezi că ar trebui să renunţ ca să 
am timp să fac ceea ce-mi ceri tu acum?“ 


MIERCURI 


Fă o listă. Scrie o listă cu toate lucrurile pe care le faci pen- 
tru prieteni, copii, partener, familie și colegi. Apoi fă o altă listă 
cu lucrurile pe care le faci ca să ai grijă de tine. Care listă e mai 
lungă? Dacă e lista cu lucruri pe care le faci pentru alții, vei ști 
că nu trebuie să-ți mai asumi alte responsabilități; deja esti prea 
putin egoist, iar asta nu-ţi face bine. 


JOI 


Introspectie. Ca grijuliu, pentru a te reface mental, va trebui 
să te strădui în special să fii sincer cu tine însuți. Astfel, astăzi ar 
trebui să te oprești din ce faci o dată înainte de prânz și o dată 
după-amiază, ca să inspiri adânc și să te întrebi: „De ce fac asta?“ 
Nu există răspunsuri corecte sau greșite; ideea e doar ca tu să 
înveţi să fii conștient de propriile emoții. 


VINERI 

Găsește-ţi forța interioară. Unii grijulii au tendința de a-și 
plânge de milă. N-au niciodată timp pentru lucrurile pe care vor 
să le facă, pentru că toți ceilalți trag mereu de ei. Astăzi, vei găsi 
forța de a te îndrepta mai des către ceea ce vrei, concentrându-te 
nu pe autocompătimire, ci pe lucrurile semnificative din viata ta. 
Cum sunt relaţiile tale cu ceilalți? Există cineva de care iti pasă în 
mod special sau căruia îi pasă de tine? Ce anume iti aduce bunăs- 
tare? Esti implicat în ceva ce consideri deosebit de important? 
Toate aceste lucruri iti pot oferi sentimentul ca apartii și că viata 
are un sens. Să-ţi găsești forța înseamnă să vezi viata așa cum e 
și să apreciezi lucrurile care contează cu adevărat. De exemplu: 
familia, sănătatea, pasiunile și prietenii — dar nu uita, ideea nu e 
că trebuie să le satisfaci toate nevoile! 

Fă-ţi timp pentru propriile activități. Astăzi e momentul să faci 
niște exerciții fizice sau să faci ceva activ — alege ceva ce-ţi place 
și care te energizează. 


DUMINICĂ 


Noteaza-ti exerciţiile din Capitolul 5 pe care le vei face săptă- 
mâna viitoare, pe lângă cele care sunt incluse în plan: 


SAPTAMANA 3 


LUNI 


Recunoaste-ti meritele. Ai gresit si ti-ai asumat din nou prea 
multe responsabilitati? Nu e nicio problema. Creierul e maleabil 
si poţi să înveți lucrurile din nou. Totuși, să-ți insusesti un nou 
comportament poate dura ceva vreme. Astăzi, tot ce vrem să faci 
e să-ți acorzi niște credit pentru că te stradui să reziști. Să-i sustii 
pe ceilalți când au nevoie e lucru mare. Tine minte: „primeşti 
ceea ce oferi“. Dar nu uita să-ți oferi si tie. 


MARŢI 


Rezerva-ti niște timp numai pentru tine ca să faci ceva distractiv. 
În această săptămână, mergi la un film sau la teatru. Sau ai putea 
să te uiţi la un film întreg la tine acasă — fără să te deranjeze 
cineva. Important e să-ți imbogatesti experiența de viata cu ceva 
ce-ţi place în mod deosebit. 


MIERCURI 


Infruntd-ti sentimentul de vinovăţie. Săptămâna trecută 
ai început să refuzi oamenii care-ţi cereau să te ocupi de 
responsabilitatile lor. Dar acum s-ar putea să te simți vinovat și 
inutil din această cauză. Profită de această oportunitate pentru 
a explora această emoție. Întreabă-te dacă e justificată sau nu. 
Daca te hotărăști că vinovăția nu iti e justificată, pur și simplu 
n-ar trebui să actionezi deloc. Las-o în pace; accepta-ti sentimen- 
tele actuale, dar nu le lăsa să te controleze. Exersează explorarea 
acestei emoții de fiecare data când apare. 

Fă-ţi timp pentru propriile activități. Astăzi e momentul să faci 
câteva exerciţii fizice sau ceva activ — alege ceva ce iti place si 
care te energizează. 


VINERI 


Ascultă muzică pentru a te revigora. Astăzi vei asculta muzică 
în drum spre casă, venind de la școală sau de la serviciu, presu- 
punând că nu faci asta de obicei. Nu răspunde la apeluri și nu 
asculta cărți audio. Ascultă doar melodiile preferate, tot drumul 
până acasă. 


SAMBATA 

Fă-ţi timp pentru propriile activități. Astăzi e timpul să faci 
câteva exerciţii fizice sau ceva activ — alege ceva ce iti place si 
care te energizează. 


DUMINICĂ 


Bravo tie! Continuă în același mod și bucură-te de forța proas- 
păt descoperită. De acum știi care dintre tehnicile de reîncărcare 
au cele mai bune rezultate. Continuă să le foloseşti. Uită-te peste 
cele care n-au funcționat la fel de bine — poate trebuie să încerci 
altceva? 

Iti amintesti cele trei schimbări pe care ţi-ai propus acum trei 
săptămâni să le realizezi? După aceste trei săptămâni, e timpul să 
verifici progresul pe care l-ai făcut către îndeplinirea lor și dacă 
ai ajuns deja să îndeplinești unele dintre ele. Dacă da, felicitări! 
Probabil deja te pricepi de minune la recuperare. Tine-o tot așa! 

Încă nu s-a întâmplat nimic? Dacă e așa, întreabă-te de ce ai 
nevoie pentru a te motiva să faci schimbări. Caută sfaturile și 
instrumentele în această carte, pentru a vedea care iti sunt de 


mai mare ajutor. Poate trebuie sa gandesti exact invers fata de 
cum gandesti in prezent. 

Și acum, că ai investit în timp numai pentru tine, lucru deose- 
bit de generos, care ţi-a făcut foarte bine, aminteste-ti și notează 
mai jos ce ai făcut. 

TREI SĂPTĂMÂNI PENTRU ÎNTÂRZIETORI 


SĂPTĂMÂNA 1 


LUNI 


Apucă-te de exerciţii fizice. Astăzi te vei schimba în echipamen- 
tul de sport și vei merge să alergi timp de 12 minute. Depinde de 
tine cât de rapid alergi. Tot ce contează e să o faci. 


Fă o listă cu sarcini rezonabile și tai-o pe prima cu o linie. Scrie o 
listă cu cinci lucruri pe care să le realizezi în această săptămână. 
Ar trebui să fie genul de lucruri cu care știi că te poți descurca, 
cum ar fi să stabilești o ședință pentru a lansa o nouă idee de 
proiect, să asezi pe perete tabloul pe care-l tii prin cameră sau să 
faci un rezumat al ultimei ședințe de lucru. Ar trebui, de aseme- 
nea, să scrii și ziua în care vei îndeplini fiecare sarcină. De acum 
încolo, adaugă în fiecare zi câte o nouă rubrică și tai-o pe prima 
cu o linie, astfel încât să începi această listă imediat. 


MARTI 

Atinge un scop. Indeplineste cea de-a doua sarcină de pe lista, 
tai-o cu o linie și adaugă cel puțin una nouă. Dacă nu reușești să 
indeplinesti nicio sarcină de pe listă, aminteste-ti că și faptul de 
a adăuga noi rubrici e tot o sarcină. 


MIERCURI 


Atinge un scop. Îndeplinește cea de-a treia sarcină de pe listă, 
tai-o cu o linie și adaugă cel putin una noua. Esti liber să adaugi 


o sarcină mai îndrăzneață. Dacă luni ai adăugat „Împăturește 
rufele“, astăzi ai putea adăuga „Fă-ţi programare la service-ul 
auto“. 


JOI 


Atinge unul sau mai multe scopuri. Probabil deja ai început să 
rezolvi mai mult de o sarcină din listă zilnic. Dacă nu, ar trebui 
să începi acum. Indeplineste cel putin două sarcini de pe lista. 
Daca vrei, poţi face chiar mai mult, acum, că știi că tu esti cel 
care stabileste ritmul acestui proces. Doar aminteste-ti sa adaugi 
destule sarcini noi pentru ca lista să acopere toată săptămâna. 


VINERI 


Atinge-ti scopurile rămase. Elimină restul de rubrici de pe 
listă — dacă mai există, firește. Îţi recomandăm să folosesti lista 
ca pe un instrument care să te ajute să-ți duci sarcinile la bun 
sfârșit. 


SAMBATA 
Continuă să faci exerciții fizice. Aleargă 20 de minute sau 
mergi cu bicicleta timp de 40 de minute. Nu te simți ca si cum se 


aşteaptă de la tine să faci ceva in plus. Tu esti cel care stabilește 
ritmul si nu trebuie decât să-l urmezi. 


DUMINICĂ 


Scrie exerciţiile din Capitolul 5 pe care le vei face săptămâna 
viitoare, și când anume le vei face: 

SAPTAMANA 2 


LUNI 


Fă o pauză de la privitul la televizor. Săptămâna asta, nu te vei 
uita la nicio emisiune sau film. În schimb, ar trebui să citeşti o 
carte, să gătești ceva bun, să suni un prieten, să canti la pian, sa 
stai pe o pătură în parc sau să mergi mai des la alergat. Singurul 
lucru pe care nu ai voie să-l faci e să stai tolănit pe canapea și 
să te uiţi la ceva pe tabletă (aici intră și videoclipurile de pe 
YouTube, așa că nici să nu încerci!). Începând de săptămâna vii- 
toare, poți să mai îmblânzești această interdicție totală, dar iti 
recomandăm să continui să tii evidenţa orelor petrecute în fata 
ecranului. 


Dă-ţi seama ce vrei să faci. Exact ca grijuliii, intarzietorii pot 
avea de câștigat dacă-și programează timpul alocat hobby-urilor, 
deși din alte motive. Ca întârzietor, va trebui să fii, de asemenea, 
tentat să ieși de sub așternut de ceva care pare chiar mai intere- 
sant decât să stai acolo. Ceva atât de interesant, încât nu te poţi 
abtine să-l faci, chiar dacă ești nesigur și speriat. Cântă într-un 
cor, apucă-te de olărit sau de aruncat la țintă. Apucă-te de box sau 
de pictat figurine. Nu contează ce faci, atâta timp cât iti face cu 
adevărat plăcere. Astăzi iti vei alege un hobby si vei decide unde-l 
poţi practica. 


MARTI 

Continud sd faci exercitii fizice. Fa jogging 20 de minute sau 
plimba-te cu bicicleta timp de 40 de minute. Stabileste-ti singur 
ritmul. 

Organizează-ți obligaţiile. Desenează un pătrat și împarte-l 
în patru, exact cum am explicat la pagina 175. Introdu lucrurile 
pe care simţi că trebuie să le faci, dar ti s-au părut prea compli- 
cate săptămâna trecută. Alege una dintre sarcinile din caseta 
„Important și Urgent“ și treci la treabă. Nu uita să o tai cu o linie 
când termini. 


MIERCURI 


Întrerupe cercul vicios. Când iti dai seama că nu esti sigur dacă 
planurile sau pregătirile pe care le faci sunt destul de bune, ar 
trebui să întrerupi acest tipar distructiv de gândire și să gândești 
în felul următor: „Mă pot limita la a plănui până la un anumit 
punct și pot să fac ceva chiar dacă nu sunt sigur de rezultat. Până 
la urmă, pot numai să sper că influentez, si nu să controlez felul 
în care se desfășoară lucrurile. Sunt sigur că totul va fi bine atâta 
timp cât fac ceva“. 


Înscrie-te. Îți amintesti hobby-ul sau cursul pe care l-ai găsit 
lunea trecută? Astăzi e momentul să te înscrii la el si să te apuci 
cu adevărat. 


JOI 


Continuă să exersezi. Mergi la jogging 20 de minute sau 
plimbă-te cu bicicleta timp de 40 de minute. Tu iti stabilesti sin- 
gur ritmul. 


VINERI 


Antrenează-ți curiozitatea. Astăzi vei privi mai îndeaproape 
lucrurile pe lângă care treci. Întreabă-te câte ceva despre ceea ce 
vezi, pentru a-ți stârni curiozitatea și a afla către ce răspunsuri te 
vei îndrepta. Aruncă o privire la produsele pe care le-au cumpărat 


cei care stau in fata ta la coada de la supermarket și încearcă să-ți 
imaginezi ce fel de viata duc. Poate au oaspeti la cina diseara? 


SAMBATA 

Continud sd faci exercitii fizice. Fa jogging 20 de minute sau 
plimba-te cu bicicleta timp de 40 de minute. Stabileste-ti singur 
ritmul. 


DUMINICA 


Scrie exercitiile din Capitolul 5 pe care le vei face saptamana 
viitoare, si cand anume le vei face: 

SĂPTĂMÂNA 3 


LUNI 


Moderatia e calea cea mai bună. Acum poţi să începi din nou 
să te uiti la TV si pe YouTube. Dar seteaza-ti o alarmă și decide 
dinainte cât timp o să petreci cu această activitate. 90 de minute e 
maximum. Odată ce s-a declanșat alarma, e timpul să faci altceva. 


Fă ceva Important și Urgent. Apucă-te de o altă sarcină din 
caseta „Important și Urgent“ din grila pe care ai desenat-o săptă- 
mâna trecută. 


MARTI 


Continuă să exersezi. Fă jogging timp de 30 de minute sau 
plimbă-te cu bicicleta timp de o oră. Dacă vrei să accelerezi rit- 
mul, ești liber s-o faci, dar aminteste-ti că de data asta ai mai mult 
de mers. Dacă nu ești sigur unde să mergi ca să te plimbi o oră 
întreagă cu bicicleta, află dacă există biciclete la o sală de fitness 
din apropiere. 


MIERCURI 

Moderatia e calea cea mai bună. Continuă să-ți setezi o alarmă 
când te întinzi pe canapea ca să te uiţi la emisiuni TV și decide 
cât timp te vei uita. Ai maximum 90 de minute. Odată ce se 
declanșează alarma, e timpul să faci altceva. 


JOI 
Continuă să faci exerciţii fizice. Fă jogging timp de 30 de 
minute sau plimbă-te cu bicicleta o ora. Dacă te tentează alt tip 


de exercițiu, încearcă-l pe acela. Ce contează e sa faci mișcare, nu 
să faci un anumit tip de exerciţii fizice. 


VINERI 


Programează-ţi niște activități plăcute. Pe scurt, orice lucru care 
te motivează să te ridici de pe canapea e de ajuns. Există ceva 
care ti se pare extrem de interesant, dar de care, dintr-un motiv 
sau altul, niciodată n-ai avut timp? Poate ti-ar plăcea să mergi la 
un concert? Probabil va fi nevoie să planifici puţin. Începe plani- 
ficările de astăzi, cu intenţia de a participa la activitatea respec- 
tivă cât de curând posibil. Stabileşte o întâlnire cu un prieten, 
gândește-te la ceva special de făcut împreună cu partenerul sau 
înscrie-te la cursuri de dans. Orice activitate care ti se pare destul 
de distractivă încât să o aștepți cu nerăbdare e perfectă. 


SÂMBĂTĂ 


Petrece un timp în natură. Locuiesti în apropierea unei păduri, 
a unui lac, a oceanului sau poate a unui parc frumos? Vizitează 
locul respectiv și fă o plimbare ca să admiri peisajul. 


DUMINICĂ 

Bravo tie! Felicitări! Dacă te-ai ţinut de program, cu siguranță 
te vei simți mai energic decât acum două săptămâni. Tine-o tot 
așa! Dacă încă nu ai început să faci celelalte exerciţii din această 
carte, acum e momentul să mai arunci o privire și să vezi dacă 
vreunul dintre ele se potrivește vieții tale actuale. Acum, că ești 
mai activ, s-ar putea să trebuiască să adaugi mai multe exerciţii 
de reîncărcare a bateriilor. Până acum, ai observat care tehnici 
de reîncărcare au dat cele mai bune rezultate. Continuă să le 
foloseşti. Uită-te peste cele care nu au funcţionat la fel de bine 
pentru tine; poate trebuie să-ți schimbi abordarea. 

Iti amintesti cele trei schimbări importante pe care ţi-ai pro- 
pus acum trei săptămâni să le faci? Acum poți determina dacă ai 
realizat vreun progres către atingerea acestor scopuri sau dacă 
deja le-ai atins. Dacă da: Uraa! Deja te pricepi mult mai bine la 
recuperare. Tine-o tot așa! 

Ti se pare că merge greu? Daca da, întreabă-te de ce ai avea 
nevoie pentru a-ți ușura situaţia. Caută sfaturi și instrumente, să 
vezi dacă găsești ceva ce te-ar putea ajuta să progresezi. Poate 
trebuie să gândești opusul a ceea ce gândești acum. 

Şi iată un spaţiu în care poţi nota lucrurile pe care le-ai făcut 
când luai inițiativă și găseai ceva interesant și important de rea- 
lizat, în loc să lenevesti pe canapea (poate ţi-ai oferit și o mica 
recompensă de-a lungul procesului!): 


Capitolul 9 
La încheiere 


Pentru omul modern, cea mai importantă abilitate pentru 
supraviețuire nu mai e viteza de alergare sau forța loviturilor cu 
pumnul. Astfel de abilităţi nu sunt de niciun ajutor când ai de 
plătit facturi, când vorbești cu un șef ursuz, când te certi cu copiii 
sau te confrunti cu conștiința veșnic vinovată. În zilele noastre, 
e mai important să fii capabil să înţelegi intențiile celorlalți, sa 
faci fata esecurilor și nesigurantei, să rezolvi probleme logice și 
să rezisti tensiunii psihice. 

Indiferent ce fel de viață duci, lumea din jur se așteaptă de la 
tine să procesezi și să stochezi cantități enorme de informaţie 
într-un timp foarte scurt și să-ți ajustezi rapid prioritățile. În 
fiecare dimineaţă, te trezești știind că lumea s-ar putea să fie cu 
totul diferită de cum o știai cu numai o seară înainte. 

De asemenea, vrei mult mai mult de la viata decât sa faci 
fata sarcinilor pe care ti le impune lumea în care trăiești. Ai 
citit această carte pentru că vrei să trăiești viața la maximum, 
fără să renunti la lucrurile care iti plac, chiar dacă începi sa 
simți că cedezi sub presiune. Singurul mod in care poţi face fata 
cerinţelor vieţii în timp ce iti atingi și propriile scopuri este să 
devii priceput în ceea ce privește recuperarea. E mai important 
decât oricând să știi de ce fel de recuperare ai nevoie pentru a 
face fata răsturnărilor de situaţie. 

Presiunea și stresul, după cum am menționat, nu sunt neapă- 
rat ceva rău. Ele te pot motiva și ajuta să te dezvolti ca persoană, 
dar numai dacă te asiguri că ai bateriile încărcate, astfel încât să 
poți înfrunta provocările. Altfel, presiunea se va aduna — până 
când devine imposibil de suportat. 

Cei mai mulți dintre noi concepem propriile strategii pentru a 
face față diverselor dificultăți pe care le întâmpinăm. Din păcate însă 
recurgem la modalități rapide și pasive de recuperare, precum tim- 
pul petrecut excesiv pe rețelele de socializare sau cantitățile exage- 
rate de dulciuri cu care ne îmbuibăm în timp ce ne uităm la sezoane 
întregi din emisiuni precum Keeping Up with the Kardashians’. Poate 
părea tentant pe moment — cineva sigur a postat ceva interesant 
pe Instagram, iar dulciurile sunt delicioase. Totuși, nu-ți putem 
recomanda aceste metode ca forme adecvate de reîncărcare. Dacă te 
bazezi în mod exclusiv pe o astfel de recuperare „falsă“, vei ajunge 
să-ți abandonezi scopurile de lungă durată și să-ţi compromiti 
valorile importante în favoarea unei relaxări temporare. Uneori, 
acest lucru iti ușurează situaţia, dar de cele mai multe ori, nu. 

Ceea ce am intenționat prin această carte a fost să te ajutăm 
să găsești strategii care iti vor aduce în schimb beneficii, intro- 
ducând conceptul de reîncărcare (reload) — recuperare fizică și 
psihică eficientă, care iti întărește ambiția și personalitatea. De 
asemenea, am intenţionat să-ți oferim instrumente pe care le poţi 
folosi oricând ai câteva minute sau secunde la dispoziție. 


Psihologa Sonya Friedman susține că, în viata, poți controla 
numai trei lucruri: ce gândești, ce spui și cum te comporti. 

Însă adevărul e că, atunci când vine vorba de recuperare, 
contează doar cum te comporti. Când cauţi să faci schimbări, tot 


* Emisiune americană de tip reality-show, care urmărește viata personală și 
profesională a familiei Kardashian. (N.t.) 


ce contează cu adevărat e ceea ce faci. Poti să-ţi anunti cât vrei 
intenţia de a-ți schimba stilul de viata; dacă nu actionezi, nu se 
va întâmpla nimic. Oricât de mult ti-ar lipsi motivaţia de a merge 
la sală, dacă ajungi până acolo, fortandu-ti corpul să facă pas 
după pas — indiferent cât de plictisitor pare la început —, ai de 
câștigat. De aceea iti sugerăm sa adopti următoarea regula daca 
vrei să-ți schimbi viata pe termen lung: 


Indiferent ce simţi, fă ceea ce te îndeamnă rațiunea pentru a te 
apropia de îndeplinirea scopului propus. Evită să faci contrariul. 


Totuși, chiar și când știi ce trebuie să faci pentru a-ți 
îmbunătăți viata, începutul poate fi dificil. De fapt, poate fi chiar 
cel mai greu lucru dintre toate. Ne spunem că nu avem energia 
sau timpul necesar. Aceste frici pot fi bazate pe fapte, dar asta 
nu le transformă în niște obstacole de netrecut. Încă o dată: tot 
ce contează e ceea ce faci. Poate esti incredibil de obosit și poate 
ai vrea să aștepți o săptămână înainte să faci până și cel mai mic 
efort. Dar acestea sunt doar gânduri. Acceptă-le și apoi pune-te 
pe treabă, în ciuda lor. 

Acum. 

Pentru că, după toate probabilitățile, investești mai multă 
energie în a avea grijă de mașină, de plante, de prieteni și de 
slujbă decât de tine însuți. Tot ce trebuie să faci e să redirectionezi 
acea energie. Ironic este că exact în momentele în care te simţi 
prea copleșit de toate lucrurile pe care le ai de făcut ca să mai 
găsești timp și pentru recuperare, exact atunci ai cea mai mare 
nevoie să-ți reîncarci bateriile. 

Când am scris această carte, nu am vrut doar să-ți oferim 
sfaturi practice si rapide; am vrut să te facem să-ți examinezi 
și poate chiar să-ți revizuiesti câteva tipare de gândire, felul in 
care iti petreci timpul liber, rutinele și relațiile cu alti oameni. 


D 

O privire de ansamblu și preluarea controlului asupra propriei 
vieţi iti vor aduce recompense care vor depăși cu mult efortul 
depus. Atunci când iti trăiești viata plin de energie, iti va fi mai 
usor sa te concentrezi pe lucrurile pozitive si interesante. 

Aminteste-ti ca niciunul dintre lucrurile pentru care te stradui 
nu merită atins daca esti prea epuizat pentru a te bucura de el. 

Invatandu-te cum să foloseşti reîncărcarea, ne dorim să-ți ofe- 
rim capacitatea de a te concentra pe lucrurile care contează cel 
mai mult pentru tine și să te simţi bine in timp ce le faci! Acest 
lucru va fi benefic și pentru cei din jur. 


Timpul e un subiect pe care l-am atins de multe ori în această 
carte. Avem un motiv bun pentru care am făcut asta. Timpul pe 
care îl ai acum, chiar acum, e tot timpul pe care-l vei avea vre- 
odată. lar dacă nu-ţi faci timp singur, altcineva o să încerce să 
ţi-l ia. De fapt, ceilalți iti fură din timp în fiecare zi. În astfel 
de condiţii, e destul de rezonabil să apeși pedala la maximum. 
Problema e că atunci când mentii un ritm frenetic, e ușor să treci 
cu vederea toate experiențele valoroase care se găsesc chiar sub 
nasul tău. Totuși, când aplici metodologia reîncărcării, vei înce- 
tini destul de des încât să te bucuri de toate minunatiile unei zile 
obișnuite de miercuri. 

De asemenea, e bine să tii minte că reîncărcarea funcționează 
la fel ca orice alt lucru pe care îl facem în viață. Uneori vei fi cam- 
pionul universului la competiția recuperării. Vei vasli prin viata, 
imbatabil și plin de energie. 

Alteori vei arunca priviri pline de invidie către caii în galop, 
dorindu-ti numai să te poți linişti și să mergi și tu ca ei. Și ori- 
cât ţi-ai recupera forțele, nu pare să fie niciodată de-ajuns. E in 
regulă. Nimeni nu te va judeca dacă nu reușești de fiecare dată. 

După cum ţi-am spus la începutul acestei cărți, echilibrul e un 
mit. Te vei da în balansoar atâta timp cât trăieşti. O mică scăpare 


trecătoare, in care te întorci la lipsa nesănătoasă a recuperării 
e exact atât: o scurtă pauză — nu o întreagă viata nesănătoasă. 
Întotdeauna poți alege ce urmează să se întâmple. 

Oren Lavie exprimă foarte bine această idee în cartea sa 
The Bear Who Wasn't There" (Ursul care nu era acolo). Ursul, plim- 
bându-se prin pădure într-o căutare asiduă a sinelui, dă de o 
ţestoasă: 


„Și unde mergi?“, întrebă Testoasa. 

„Îmi pare“, zise Ursul, „că merg Înainte.“ 

Testoasa dădu din cap. „Da, cunosc locul acela. E foarte popu- 
lar. Toţi par să meargă într-acolo în zilele noastre.“ 

„Chiar așa?“, zise Ursul entuziasmat. „E departe?“ 

„Câteodată, da“, zise Testoasa ridicând din umeri, „câteodată, 


“u 


[...] 


Așadar cei doi începură să meargă Înainte. Foarte lent. 


[...] 


După o vreme, Ursul întrebă: „Ne-am pierdut?“ 


nu 


„Da“, aprobă Testoasa. „Face parte din mersul Înainte.“ 
„Înţeleg“, zise Ursul. 


Atunci când folosești tehnica reîncărcării (reload), vei ajunge 
în locuri în care, initial, nu intentionai să mergi. lar acesta este 
un lucru bun. Așa e viata. Acum ai la dispoziție instrumentele 
necesare pentru a vedea posibilitățile pe care le oferă acele locuri, 
în loc să intri în panică pentru că lucrurile nu au ieșit exact așa 
cum ai plănuit. Conștientizarea acestui fapt iti poate reincdrca 
uneori bateriile în cel mai bun mod posibil. 


* Oren Lavie (autor) și Wolf Erlbruch (ilustrator), 2016, The Bear Who 
Wasn't There, Black Sheep, Akashic Books. (N.red.) 

Acum nu ne-a mai rămas nimic să-ți spunem. Peste doar 
câteva rânduri, te vom lăsa singur, cu propriile forte — și spe- 
ram sincer că vei începe să folosești tehnicile din această carte 
cu prima ocazie. Ar fi de preferat să începi astăzi — dacă încă 
n-ai început. Vezi tu, singura persoană care poate decide cât de 
interesantă va fi viaţa ta ești chiar tu. Și când ai nivelul adecvat de 
energie, viața poate fi extrem de distractivă și interesantă! 

Ne vedem pe drum! 


Catharina și Henrik, 2019 

Mulţumiri 


Dorim să transmitem cele mai calde mulțumiri tuturor celor 
care au acceptat să ne acorde interviuri personale pentru această 
carte. 

În primul rând, dorim să le mulțumim celor care au fost de 
acord să ne împărtășească experiențele lor despre suferința cau- 
zată de lipsa gravă a unei reîncărcări adecvate. 

Apoi dorim să ne exprimăm recunostinta fata de cei care ne-au 
împărtășit cunoștințele lor specializate în domeniul stresului și 
al recuperării: 

Ellen Engvall, moașă și terapeut de yoga medicinală, 

Eva Espmark, medic generalist la o clinică locală, 

Sandra Hiort, antrenor personal, consultant de sănătate în 
domeniul preventiei, instructor de relaxare și gestionare a stresului, 

Goran Kecklund, profesor la Institutul de Cercetare a Stresului, 

Sven Oldin, medic generalist la o clinică locală, 

Bodil Wennberg, psiholog clinician și autor. 


Citatul tradus din August Strindberg de la pagina 13 a aparut 
initial în cartea Samlade skrifter D. 27, Prosabitar fran 1890-talet 
(Bonniers, 1917). 

Citatul de la pagina 215 este preluat din cartea The Bear Who 
Wasn’t There de Oren Lavie si Wold Erlbruch (Black Sheep, 2016). 


Te-ai gandit vreodata cat de mult loc ocupa stresul 
în viata ta? Ce te împiedică să faci și cum ar arăta o 
zi lipsită de stres? Desigur, în anumite doze e bun: ne 
ajută să functionam, ne dă energia necesară acțiunii, 
dar sunt și acele momente în care ne copleșește, ne 
acaparează și în care pare să ne răpească bucuria 

de a trăi. Atunci intervine nevoia de a-ți reincarca 
bateriile. Într-un mod contraintuitiv, cartea pe care 

o tii în mână sau o privești acum nu te îndeamnă sa 
elimini din activităţile zilnice - stim, nici nu ai avea 
cum: job, familie, prieteni, sport... o alegere ar fi 
imposibilă. În schimb, te va învăța cum să-ți reîncarci 
bateriile „pe loc“, nerenuntand la niciuna dintre 
activitățile esenţiale pentru tine. Indiferent pe care 
dintre cele trei atitudini fata de viata o imbratisezi - 
performantă, grijulie sau de întârziere - vei găsi 

aici tehnicile adaptate tie. Poti opta pentru tehnici 
mini, midi sau maxi, acestea din urmă reprezentând 
deja o schimbare de profunzime. Cartea e presărată 
cu exemple ale unor oameni ca tine și abundă 

în exerciţii, pe unele dintre acestea putând să le 
practici chiar în biroul tău. 

